സേവിംങ് അക്കൗണ്ട് ഉടമകള്‍ക്ക് നിയന്ത്രണമേര്‍പ്പെടുത്തി ബാങ്ക്\nഅക്കൗണ്ട് നമ്പറിനനുസരിച്ച് ബാങ്കില് എത്താന് സമയം നിശ്ചയിച്ച് സംസ്ഥാന തല ബാങ്കേഴ്‌സ് സമിതി സര്‍ക്കുലര് ഇറക്കി.\nPublished on : 15 Aug, 2020 , 3:20 am\nതിരുവനന്തപുരം: സേവിംങ് അക്കൗണ്ട് ഉടമകള്‍ക്ക് നിയന്ത്രണം ഏര്‍പ്പെടുത്തി ബാങ്ക്. അക്കൗണ്ട് നമ്പറിനനുസരിച്ച് ബാങ്കില് എത്താന് സമയം നിശ്ചയിച്ച് സംസ്ഥാന തല ബാങ്കേഴ്‌സ് സമിതി സര്‍ക്കുലര് ഇറക്കി. അടുത്ത തിങ്കളാഴ്ച മുതലാണ് ബാങ്കുകളില് നിയന്ത്രണം വിലവില് വരുക. കോവിഡ് പശ്ചാത്തലത്തില് ഓണക്കാലത്ത് അനുവഭപ്പെടുന്ന ബാങ്കുകളിലെ തിരക്ക് കുറയ്ക്കാനാണ് നടപടി.\nപുതിയ നിയന്ത്രണ പ്രകാരം 0, 1, 2,3അക്കങ്ങളില് അവസാനിക്കുന്ന സേവിംങ്‌സ് അക്കൗണ്ട് ഉടമകള് രാവിലെ പത്തിനും പന്ത്രണ്ടിനും ഇടയിലാണ് ബാങ്കില് എത്തേണ്ടത്. 0, 1, 2,3അക്കങ്ങളില് അവസാനിക്കുന്ന സേവിംങ്‌സ് അക്കൗണ്ട് ഉടമകള് രാവിലെ പത്തിനും പന്ത്രണ്ടിനും ഇടയിലാണ് ബാങ്കില് എത്തേണ്ടത്. 4, 5, 6,7അക്കങ്ങളില് അക്കൗണ്ട് നമ്പര് അവസാനിക്കുന്നവര് പന്ത്രണ്ടിനും രണ്ടിനും ഇടയിലും 8,9 അക്കങ്ങളില് അക്കൗണ്ട് നമ്പര് അവസാനിക്കുന്നവര് രണ്ടരയ്ക്കും നാലിനും ഇടയിലും ബാങ്കില് എത്തണം.\nസേവിംങ്‌സ് അക്കൗണ്ടില് നിന്ന് പണം പിന്‍വലിക്കുന്നതിനും നിക്ഷേപിക്കുന്നതിനും നിയന്ത്രണം ബാധകമാണ്. എന്നാല് മറ്റ് ബാങ്കിടപാടുകള്‍ക്കും വായ്പയുമായി ബന്ധപ്പെട്ട സേവനങ്ങള്‍ക്കും സമയ നിയന്ത്രണം ഇല്ല. അന്വേഷണങ്ങള്‍ക്ക് ബാങ്കിലേക്ക് ഫോണ് ചെയ്താല് മതി. തിങ്കള് മുതല് അടുത്ത മാസം5വരെ നിയന്ത്രണം തുടരും. ബാങ്ക് സന്ദര്‍ശനം പരമാവധി കുറയ്ക്കണമെന്നും ഡിജിറ്റല് മാര്‍ഗങ്ങള് കൂടുതലായി ഉപയോഗപ്പെടുത്തണമെന്നും എസ്എല്‍ബിസി അഭ്യര്‍ത്ഥിച്ചു. പുതിയ സമയക്രമം ബാങ്ക് ശാഖകളില് പ്രദര്‍ശിപ്പിക്കും.


നീര്‍മിഴിപ്പൂക്കള്: ഒരിയ്ക്കലൊരു ഏപ്രില് ഫൂള് നാളില്\nഎഴുതിയത് ശ്രീ at 11:07 AM\nവീണ്ടുമൊരു തഞ്ചാവൂര് ഓര്‍മ്മക്കുറിപ്പ് ആണ് ഇത്തവണ. എട്ടു കൊല്ലം മുന്‍പ് ഞങ്ങളുടെ ബിരുദാനന്തര ബിരുദ കാലത്തു നിന്നും ഒരേട്...\nഇത് നീര്‍മിഴിപ്പൂക്കളിലെ നൂറാമത്തെ പോസ്റ്റ് ആണെന്ന് ശ്രദ്ധിച്ചത് ഇപ്പോഴാണ്. 2007 ജനുവരിയില് ബ്ലോഗിങ്ങ് തുടങ്ങിയിട്ട് ആദ്യത്തെ 50 പോസ്റ്റ് തികച്ചത് ഒരു വര്‍ഷം കൊണ്ടായിരുന്നു (2008 ജനുവരിയില് ). പിന്നത്തെ അമ്പതിലേയ്ക്ക് എത്താന്4വര്‍ഷവും മൂന്നു മാസവും വേണ്ടി വന്നു...\nഇത്രയും നാളും വായനയിലൂടെ, കമന്റുകളിലൂടെ, മെയിലുകളിലൂടെ... പ്രോത്സാഹനം തന്നെ എല്ലാവര്‍ക്കും നന്ദി.\nആദ്യമായി നൂറാമത്തെ പോസ്റ്റിനു് ആശംസകൾ.\nഇനി പഴയപോലെ വീണ്ടും ഉഷാറാകൂ.\n(അത്രക്കു് ഉപദേശിക്കാനുള്ള അർഹത എനിക്കുമില്ല, തുടക്കത്തിൽ വർഷത്തിൽ 40 പോസ്റ്റ് ഒക്കെ ഇട്ടിരുന്ന ഞാൻ ഈ വർഷത്തിൽ ആകെ പോസ്റ്റിയതു് ഒന്നു മാത്രം).\nഎപ്രിൽ ഫൂൾ ഇപ്പോൾ വെറും ഒരു സാധാരണ ദിവസമായി മാറിക്കഴിഞ്ഞു. ഇപ്പോഴത്തെ കുട്ടികൾ എന്തെങ്കിലും ചെയ്യുന്നുണ്ടാവുമോ, അറിയില്ല.\nനൂറ് പോസ്റ്റുകളുടെ നിറവിൽ നിൽക്കുന്ന ശ്രീയ്ക്ക് ആശംസകൾ...\nഏപ്രിൽ മഹാത്മ്യം കലക്കി... അതൊക്കെ ഒരു കാലമായിരുന്നു അല്ലേ ശ്രീ...? ഇനിയൊരിക്കലും എത്താതെ മറഞ്ഞ ഓർമ്മകൾ... രസകരമായി കേട്ടോ...\nഇതുപോലെ ഒരു ഏപ്രിൽ ഫൂളിന് ഞാനൊപ്പിച്ച പരിപാടി ഇവിടെയുണ്ട്... വായിച്ച് നോക്കൂ...\nപണ്ടൊക്കൊ വെൽ പ്ലാനിഡായി\nകാത്തിരുന്ന് എത്രപേരെ വിഡ്ഡികളാക്കുകയും ശേഷം ആയതൊക്കെ കണ്ട് സന്തോഷിക്കുകയുമൊക്കെ ചെയ്തിരുന്ന ആ ‘വിഡ്ഡിദിനാഘോഷങ്ങളൊക്കെ’ ഇല്ലാതായിപോകുന്നതുകാണുമ്പോഴാണ്...\nഇന്നത്തെ തലമുറയുടെയൊക്കെ ഇത്തരം നഷ്ട്ടബോധങ്ങൾ ശരിക്കും മനസ്സിലാകുന്നത്...!\nആ ഏപ്രിൽഫൂൾ ദിനങ്ങളൂടെ സ്മരണകളൊക്കെ\nവീണ്ടും മുന്നിലെത്തിച്ചതിൽ വളരെയധികം സന്തോഷം കേട്ടൊ ശ്രീ.\nഈ നൂറിനും,നല്ല കുറുപ്പുകൾക്കും അഭിനന്ദനങ്ങൾ...\nസെഞ്ചുറിയ്ക്ക് അഭിനന്ദനങ്ങള് !!\nഏപ്രില് ഫൂള് കുറിപ്പ് നന്നായി.\nഇപ്പോഴും ഏപ്രില് ഫൂള് ഇല്ലാതായിട്ടൊന്നും ഇല്ല. പത്രം തുറന്നു ഒന്ന് നോക്കിയാല് പോരെ...\nഅങ്ങനെ, നൂറു പൂക്കള് വിരിഞ്ഞു.\nഇന്നത്തെ ഏപ്രില് ഫൂളുകള് ഇത്തരത്തില് ആയാല് അടി എപ്പോ വീണു എന്ന് ചോദിക്കേണ്ടി വരും. അത്രയും ക്ഷമ ഇല്ലാതായിരിക്കുന്നു.\nസെഞ്ച്വറി തികച്ചതിനു അഭിനന്ദനങ്ങള്.\nഇന്ന് കുറേ കൊല്ലത്തിനു ശേഷം, ഞാൻ ശ്രീനേ ഓർത്തു. പണ്ട് എല്ലാരുടേയും ഒക്കെ ബ്ലോഗിൽ ഒക്കെ വന്ന് സ്മൈലീം, നല്ല സുഖം തരുന്ന വാക്കുകളും ഒക്കെ പറഞ് പോയിഉർന്ന ശ്രീ ഇപ്പോ എവിടേ ന്ന് തപ്പി വന്നപ്പോ, ദേ.. ഇന്നത്തേ തീയ്യതീൽ തന്നെ ഒരു പോസ്റ്റ്? ശരിയ്ക്കും വിശ്വസിയ്ക്കാൻ പറ്റിയില്ല. ശ്രീ ഇപ്പോഴും സജീവമായിട്ടുൻടോ ബ്ലോഗിൽ? അല്ലോ ഇത് പഴെ കൊഅല്ല്മ്, 2012 ന്ന് ആയതാണോ? അതിലും അൽഭുതം, എഴുത്തുകാരീ ചേച്ചീനേം എവിടെം കാണാതെ ഇവിടെ കണ്ടത് ആണു. (കള്ളി കള്ള്ഇ ചേച്ചി, ഞങ്ങളെ ഒക്കെ മറന്നുമ്മ്മ്മ്മ്മ്മ്.........)\nഅപ്പോ ശ്രീ.....സുഖല്ലേ? ഞാൻ അന്വേക്ഷിച്ച് വന്നത് പാഴായലില്ലോ! ഈ പോസ്റ്റു ഇപ്പോഴും അൽബുത പെടുത്തി.\nഒരിയ്ക്കല് കൂടി ആദ്യ കമന്റിടാനായി ഇവിടെ എത്തിയതിനും വായനയ്ക്കും നന്ദി.\nപിന്നെ, ഇപ്പോ പഴയ ആരും പണ്ടത്തെ പോലെ ബ്ലോഗില് സജീവമല്ല അല്ലേ?\nനന്ദി വിനുവേട്ടാ. തൃശ്ശൂര് വിശേഷങ്ങളിലെ ഏപ്രില് മഹാത്മ്യം ഇപ്പോഴാണ് വായിച്ചത്. :)\nമുരളീമുകുന്ദൻ , ബിലാത്തിപട്ടണം BILATTHIPATTANAM...\nശരിയാണ് മാഷേ. പഴയ പോലെ ആരും ഒരു ആഘോഷങ്ങളും ആസ്വദിയ്ക്കുന്നില്ല എന്ന് തോന്നുന്നു.\nകുറേ നാളുകള്‍ക്ക് ശേഷം വീണ്ടും ഇവിടെ വന്നെത്തിയതില് സന്തോഷം.\nശരിയായിരിയ്ക്കും മാഷേ. ഇപ്പോ എല്ലാവര്‍ക്കും തിരക്കല്ലേ? വെറുതേ നേരംപോക്കുകള്‍ക്കായി കളയാന് ആര്‍ക്കും സമയമില്ലാതായിരിയ്ക്കുന്നു...\nവളരെ സന്തോഷം ചേച്ചീ. കുറേ നാളുകള്‍ക്ക് ശേഷം ഇവിടെ വന്നതിന്.\nപഴയ പോലെ സജീവമല്ലെങ്കിലും സമയം പോലെ ഇടയ്ക്കിടെ പോസ്റ്റ് ഇടുന്നുണ്ട് ചേച്ചീ.\nഅപ്പോള് ഇത് വെറും ഏപ്രില് ഫൂള് അല്ല ഏപ്രില് ഡബിള് ഫൂള് :)\nആദ്യ വരവില് തന്നെ നൂറാമത്തെ പോസ്റ്റ്.... ആശംസകള്....\nപിന്നെ പോസ്റ്റ് രസായിരുന്നു...\nകല്യാണം കഴിഞ്ഞതോടെ ശ്രീ ബ്ലോഗിങ്ങൊക്കെ കുറച്ചല്ലോ എന്ന് ഞാൻ ചിലപ്പോഴൊക്കെ ആലോചിക്കാറുണ്ട് :)\nവീണ്ടും കണ്ടതിൽ സന്തോഷം....\nനൂറാം പോസ്റ്റിന് ആശംസകൾ..ഇനിയും ഒരുപാടൊരുപാട് പോസ്റ്റുകൾ എഴുതുമാറാകട്ടെ....\n(100 പോസ്റ്റേയ്!!! എനിക്കസൂയ തോന്നുന്നു....)\n" എടാ, അതു പിന്നെ, ആദ്യം കുടിച്ചപ്പോഴേ അതില് ഉപ്പിട്ടിട്ടുണ്ട് എന്ന് മനസ്സിലായി എന്നത് സത്യം തന്നെ ആണ്. പക്ഷേ, ഞാനോര്‍ത്തു... ആ ഉപ്പ് പാലിന്റെ മുകളില് മാത്രമേ കാണുകയുള്ളൂ എന്ന്. അതാണ് വീണ്ടും കുടിച്ചു നോക്കിയത്".....\nശ്രീ നിഷ്ക്കളങ്കമായി ഒന്ന് ചിരിക്കാന് അവസരം തന്നതിന് നന്ദി.\nനൂറ് പോസ്റ്റ് ആയല്ലേ അഭിനന്ദനങ്ങള്....\ni was visualising each and every moment of that day while reading that..\nനൂറാമത്തെ പോസ്റ്റിനു അഭിനന്ദനങ്ങള് ശ്രീ..\nപിള്ളേച്ചന് ആയതു കൊണ്ട് അത്ഭുതപെടനില\nithu thanneyaanu enikku ettavum ishttamaaya bhaagam. Sree, angine century adichalle1 Mabrook. Srreyude ezhuthile laalithyam atheeva hrudyam thanne.\nഹഹഹഹഹ ..... പിള്ളേച്ചന് ഇപ്പോ എവിടെയാ......\nശ്രീ... ഒരുപാടുനാളായി ഞാനീ വഴിക്കൊക്കെ വന്നിട്ടു്...\nപോസ്റ്റു വായിച്ചു, ഇഷ്ടായി...\nഞാനും വീണ്ടും എഴുതാൻ തുടങ്ങണമെന്നു കരുതുന്നു... (ഓരോരോ ആഗ്രഹങ്ങളേ)\nശരിയാണ് മാഷേ. :)\nബിന്ദു ചേച്ചീ ...\nഒരുപാടു നാളുകള്‍ക്ക് ശേഷമുള്ള ഈ വരവിനും ആശംസകള്‍ക്കും നന്ദി.\nപിള്ളേച്ചന് ചിരിപ്പിച്ചു എന്നറിഞ്ഞതില് സന്തോഷം, ചേച്ചീ\nനീ ഇത് ഒരിയ്ക്കലും മറക്കില്ലെന്നറിയാം.\nഅതെ, പിള്ളേച്ചനെ അറിയുന്നവര് ആരും അത്ഭുതപ്പെടാനിടയില്ല :)\nവീണ്ടും ഇവിടെ വന്നതില് സന്തോഷം.\nപിള്ളേച്ചന് ഇപ്പോ നാട്ടിലാണ്. ഈ പോസ്റ്റ് വായിച്ചു കമന്റിട്ടിട്ടുണ്ട് (മുകളില്)\nകുറേ നാളുകള്‍ക്ക് ശേഷമാണല്ലോ സന്ദീപ്... വീണ്ടും ഈ വഴി കണ്ടതില് വളരെ സന്തോഷം. വൈകാതെ എഴുതി തുടങ്ങൂ... :)\nപ്രിയ ശ്രീ, നൂറിന്റെ നിറവിനു അഭിനന്ദനങ്ങള്....\nഅമ്പമ്പോ! നൂറ് പോസ്റ്റ് ആയോ? മിടുക്കൻ...\nഎനിയ്ക്ക് ഈ കൂട്ടുകാരിൽ എല്ലാവരേക്കാളും ശ്രീയെ ആയിരുന്നു ഇഷ്ടം. ഇപ്പോ മുതല് അതു മാറി. പിള്ളേച്ചനെയാ ഇഷ്ടം....പാലിന്റെ മോളിലു മാത്രായിട്ട് ഉപ്പിടും എന്ന് വിചാരിയ്ക്കാൻ പറ്റണ ഒരാൾ.......\nഏപ്രിൽ ഫൂൾ കേമമായി....\nകൊള്ളാലോ ശ്രീ, ഒരു മുല്ല നസറുദ്ദീൻ കഥ പോലെ ആ പാലിന്റെ ഉപരിതലത്തിൽ മാത്രം ഉപ്പുണ്ടോ എന്ന തോന്നൽ. രസകരം!\nനസറുദ്ദീന്റെ മൊല്ലയുടെ “ബിരിയാണി”ക്കഥയാണൊര്‍മ്മ വന്നത്, പാവം പിള്ളേച്ചന്!!\nനൂറാം നിറവിലാണല്ലേ, ആശംസകള്..\nഗ്ലാസുകളില് പേര് എഴുതി വെക്കുന്നത് എനിക്ക് അറിയില്ലായിരുന്നു ...ഇത് എന്താ മുന്പ് ഞാന് അറിയാതെ പോയത് ...അറിഞ്ഞു വെങ്കില് എന്ത് ഒക്കെ കുഴപ്പങ്ങള് ഇല്ലാതാക്കാമായിരുന്നു\nപിള്ളേച്ചന്റെ അമളി ...നന്നായിരിക്കുന്നു ശ്രീ ...\nപിന്നെ നൂറാമത്തെ പോസ്റ്റിനു ആശംസകള്\nനൂറാം പോസ്റ്റിനു ആശംസകള്\nപോസ്റ്റ് രസത്തോടെ വായിച്ചു...പഴയ ഓര്‍മകള് മനസ്സിലോക്കോടിയെത്തി\nആദ്യമായി നൂറാം പോസ്റ്റിനു ഹൃദയം നിറഞ്ഞ ആശംസകള്..\nസൗഹൃദങ്ങളുടെയും കുസൃതികളുടെയും കാലത്തിലേക്ക് ഒരു തിരിച്ച് പോക്കിനു ഈ പോസ്റ്റും .. നന്നായി\nപിള്ളേച്ചനെ പരിചയപ്പെട്ടാല് ഇഷ്ടപ്പെടാത്തവരുണ്ടാകില്ല :)\nഅപ്പോള് നിങ്ങള്‍ക്കും അങ്ങനെയുള്ള പ്രശ്നങ്ങള് ഉണ്ടായിരുന്നുവല്ലേ? :)\nപഴയ കാലം ഓര്‍മ്മിയ്ക്കാന് ഈ പോസ്റ്റ് സഹായിച്ചു എന്നറിഞ്ഞതില് സന്തോഷം.\nവളരെ സന്തോഷം. പിള്ളേച്ചനെ മറന്നുകാണില്ലല്ലോ അല്ലേ. :)\nഎന്തൊരു പണിയാ ശ്രീയേട്ടാ കൊടുത്തേ ? ഞങ്ങൾ ചെറുപ്പകാലത്ത് പറ്റിച്ചിട്ടൊക്കെയുണ്ട് പക്ഷെ ഇത്രയ്ക്കും ഭീകരമായിട്ടൊന്നും കൊടുത്തിട്ടില്ല. ഇത് ഭയങ്കര സംഭവമായ കൊടുക്കലാണല്ലോ ? ആശംസകൾ.\nപിന്നെ ഏതെങ്കിലും ഫൈവ് സ്റ്റാർ ഹോട്ടലിൽ അപേക്ഷിച്ചിട്ടുണ്ടോ?.. കുക്കായിട്ട്..\nവിഷുക്കട്ടയൊക്കെ ഉണ്ടാക്കി നല്ല പരിചയം ഉണ്ടെന്ന് തോന്നുന്നു..\nsree kazhinja saturday ordinary enna film kanan poyirunno gopalan mall il.\nനൂറു പോസ്റ്റോ...!! സമ്മതിച്ചിരിക്കുന്നൂട്ടൊ ,എഴുതാന് ഉള്ള താല്പര്യത്തിന് തന്നെ ആദ്യ സലൂട്ട്..\nഏപ്രില് ഫൂളാക്കിയ നല്ല ഓര്‍മ്മകളും വിഷു വിഭവവും ഇഷ്ടമായി...വിഷു ആശംസകള്!\nഇപ്പോഴാ ഈ വഴി വരാന് കഴിഞ്ഞത്.\nഅങ്ങനെ 100 നോട്ടൌട്ട് ആയി അല്ലെ. ആശംസകള്...\nപോസ്റ്റ് ശരിക്കും ചിരിപ്പിച്ചു.\nആശംസകള്‍ക്ക് നന്ദി. :)\nവിഷുക്കട്ട ഉണ്ടാക്കിയല്ല, തിന്നാണ് കൂടുതല് പരിചയം ;)\nശരിയാണ്. കഴിഞ്ഞയാഴ്ച ഗോപാലന് മാളില് ഓഡിനറി കാണാന് പോയിരുന്നു. എങ്ങനെ മനസ്സിലായി? അവിടെ ഉണ്ടായിരുന്നോ?\nചിരിപ്പിച്ചു എന്നറിഞ്ഞതില് സന്തോഷം ചേച്ചീ. ആശാംസകള്‍ക്ക് നന്ദീട്ടോ.\nനൂറാമത്തെ പോസ്റ്റിനു അഭിനന്ദനങ്ങൾ.\nവിഷുവിനു വിഷുക്കട്ട ഉണ്ടാക്കിയോ?\nകൊച്ചിലേ ഇതൊക്കെ തിന്ന ഓർമ്മയേ ഉള്ളു.\nകോളേജു കഴിഞ്ഞതോടെ വീടുവിട്ട എന്നെപ്പോലുള്ളവർക്ക് ഓർമ്മ മാത്രം മിച്ചം.\nundaayirunnu. sree thanneyano enn urappillatha karanam parichayappedan varanjath :)\nഓര്‍മകളുടെ ഓരോ സംഭവങ്ങള്‍ക്ക്/ തമാശകള്‍ക്ക് / കഥകള്‍ക്ക് ഒരു നൂറു ആശംസകള്\nഇനിയും ആയിരങ്ങള് ആവട്ടെ എന്ന് പ്രാര്‍ഥിക്കുന്നു.\nഉണ്ട് ശ്രീ വായിക്കാന് സൗകര്യം കുറവാണ്.\nVishukatta try cheythu, kollam ketto. Thanks for the recepie :-)\nനൂറിന്റെ മികവില് ശ്രീ ..\nഏപ്രില് ആദ്യം മുതല് നാട്ടില് ആയിരുന്നു. ഒറ്റ ബ്ലോഗ് പോസ്റ്റ് പോലും വായിച്ചിട്ടില്ല. വായിച്ചു തുടങ്ങുന്നു.\nഏതായാലും ഇത് കലക്കി. ഉപ്പ് പാലിന് മുകളില് പൊങ്ങി കിടക്കും അല്ലെ???\nവിഷു കഴിഞ്ഞിട്ട് എന്ത് വിഷു കട്ട ???\nഅടുത്ത പോസ്റ്റ് വായിക്കാന് നേരത്തെ എത്താം ..\nഇവിടെ ഇട്ട എന്റെ കമന്റ് എവിടെ പോയി....?\nപതിവുപോലെ ഓര്‍മ്മകള് കൊണ്ടൊരു ഏപ്രില് ഫൂള് ...നൂറു പോസ്റ്റ് തികച്ചു ബൂലോക സെഞ്ച്വറി നേടിയതിനു പ്രത്യേക അഭിനന്ദനം ..:)\nവളരെ കാലത്തിനു ശേഷം ഇവിടെവന്നതില് സന്തോഷം.\nവിഷുക്കട്ട ഒന്ന് ട്രൈ ചെയ്യാമായിരുന്നില്ലേ?\nവീണ്ടും വന്നതില് സന്തോഷം മാഷേ...\nഅപ്പോ നാട്ടില് വിഷു ഗംഭീരമായിക്കാണും എന്ന് കരുതുന്നു.\nമലര്‍വാടി ആര്‍ട്ട്‌സ് ക്ലബ്ബ് ...\nശരിയാണല്ലോ... അതെവിടെ പോയി!\nഎന്തായാലും കമന്റ് ഞാന് കണ്ടിരുന്നു, നന്ദി.\nനൂറാമത്തെ പോസ്റ്റിന് ആശംസകൾ ശ്രീ ...! ഏപ്രിൽ ഫൂൾ തകര്‍ത്തു പാവം പിള്ളേച്ചന്...!!\nപിള്ളേച്ചൻ ഒരു സിനിമക്ക് പറ്റിയ ഉരുപ്പടിയാണല്ലോ.\nവൈകിയാണു വായിച്ചതു... ഇവിടെ ഫോളോവർ ഓപ്ഷൻ അല്ലെൽ മെയിൽ ഓപ്ഷൻ ആഡ് ചെയ്യൂ...\n"മറ്റെല്ലാവരും അതേ ചോദ്യഭാവത്തില് പിള്ളേച്ചന്റെ മറുപടിയ്ക്കു വേണ്ടി കാതോര്‍ത്ത് നില്‍ക്കുമ്പോള് ആ ഗ്ലാസ്സും കഴുകി നിരാശയോടെ പിള്ളേച്ചന് മറുപടി പറഞ്ഞു " എടാ, അതു പിന്നെ, ആദ്യം കുടിച്ചപ്പോഴേ അതില് ഉപ്പിട്ടിട്ടുണ്ട് എന്ന് മനസ്സിലായി എന്നത് സത്യം തന്നെ ആണ്. പക്ഷേ, ഞാനോര്‍ത്തു... ആ ഉപ്പ് പാലിന്റെ മുകളില് മാത്രമേ കാണുകയുള്ളൂ എന്ന്. അതാണ് വീണ്ടും കുടിച്ചു നോക്കിയത്"\nചിരിച്ചു മറിഞ്ഞു..... രസകരമായി ശ്രീ... നൂറാമത്തെ പോസ്റ്റാണല്ലേ ? ഗ്രേറ്റ്....\nഇനിയും നൂറുകൾ വരട്ടെ\nഎന്തേ ഒരു ഇടവേള... വായനയില് കൂടെയുണ്ട് മാഷേ...\nhey shree, nalla post..........april fool kalakki ketto :)\nbibin paul said...\nNooru thikanjo, salute to ur dedication.


07 April, 2019 09:11:52 AM\nകോയമ്പത്തൂര്: തമിഴ്‌നാട്ടിലെ പൊള്ളാച്ചിയിലെ രണ്ടു ദിവസം മുമ്പ് ഹോസ്റ്റലില് നിന്നും വീട്ടിലേക്കു പോയ വിദ്യാര്‍ത്ഥിനിയെ കഴുത്തറുത്ത് കൊലപ്പെടുത്തിയ നിലയില് കണ്ടെത്തി. കോയമ്പത്തൂര് സിറ്റി കോളജ് ബിഎസ്സി രണ്ടാം വര്‍ഷ വിദ്യാര്‍ഥി പ്രഗതിയെയാണ് (19) കൊല്ലപ്പെട്ട നിലയില് കണ്ടെത്തിയത്.\nദിണ്ടിഗല് സ്വദേശിയായ പ്രഗതി രണ്ടു ദിവസം മുമ്പ് വീട്ടിലേക്ക് പോയെങ്കിലും വീട്ടില് എത്തിയിരുന്നില്ല. പെണ്‍കുട്ടി വീട്ടില് എത്താത്തതിനെ തുടര്‍ന്ന് രക്ഷിതാക്കള് പോലീസില് പരാതി നല്‍കുകയായിരുന്നു. അതേസമയം പെണ്‍കുട്ടി ലൈംഗീക പീഡനത്തിനു ഇരയായിട്ടുണ്ടെന്ന് സംശയമുണ്ടെന്നും ഇക്കാര്യം പോസ്റ്റ്‌മോര്‍ട്ടം റിപ്പോര്‍ട്ട് ലഭിച്ച ശേഷം മാത്രമേ പറയാന് സാധിക്കുവെന്ന് പോലീസ് വ്യക്തമാക്കി.


ഫെഡറല് ഏജന്‍സികളില് എച്ച് 1ബി വിസയിലെത്തുന്നവരെ വേണ്ട: ഇന്ത്യക്കാര്‍ക്ക് തിരിച്ചടിയായി ട്രംപിന്റെ ഉത്തരവ് – Media Mangalam\nന്യൂയോര്‍ക്ക്: അമേരിക്കയിലെ സര്‍ക്കാര് ഏജന്‍സികളുടെ ജോലികള്‍ക്കായി എച്ച് 1ബി വിസയിലെത്തുന്നവരെ കരാറടിസ്ഥാനത്തില് നിയമിക്കുന്നത് വിലക്കുന്ന ഉത്തരവില് അമേരിക്കന് പ്രസിഡന്റ് ഡൊണാള്‍ഡ് ട്രംപ് ഒപ്പുവെച്ചു.പ്രസിഡന്റ് തിരഞ്ഞെടുപ്പ് അടുത്തിരിക്കുന്ന പശ്ചാത്തലത്തിലാണ് ട്രംപിന്റെ നടപടികള്. സര്‍ക്കാര് ഏജന്‍സികള് നേരിട്ടോ അല്ലാതെയോ വിദേശികളെ കരാറടിസ്ഥാനത്തില് നിയമിക്കുന്നത് വിലക്കുന്ന ഉത്തരവിലാണ് ട്രംപ് ഒപ്പുവെച്ചിരിക്കുന്നത്. പ്രധാനമായും എച്ച് 1 ബി വിസയില് അമേരിക്കയിലെത്തുന്നവരെ ലക്ഷ്യമിട്ടാണ് ഉത്തരവ്. ഈ വിസയുടെ പ്രധാന ഗുണഭോക്താക്കള് ഇന്ത്യക്കാരാണ്. അതിനാല് അമേരിക്കയില് ജോലിക്ക് ശ്രമിക്കുന്ന ഇന്ത്യക്കാരെ ഉത്തരവ് പ്രതികൂലമായി ബാധിക്കും.\nഈ വര്‍ഷം അവസാനം വരെ എച്ച് 1 ബി വിസ അനുവദിക്കുന്നത് നിര്‍ത്തിവെച്ചിരിക്കുകയാണ്. ജൂണ് 23 നാണ് ഈയൊരു തീരുമാനം വന്നത്. ഇതിന് പിന്നാലെയാണ് നിലവില് വിസയുള്ളവര്‍ക്ക് തിരിച്ചടിയാകുന്ന ഉത്തരവിറങ്ങിയിരിക്കുന്നത്. അമേരിക്കക്കാരുടെ തൊഴിലുകള് സംരക്ഷിക്കുന്നതിന് വേണ്ടിയാണ് നടപടികളെന്നാണ് ട്രംപിന്റെ വാദം. ഇന്ത്യക്കാരായ ഐടി പ്രൊഫഷണലുകളാണ് എച്ച് 1 ബി വിസയുടെ പ്രധാന ഗുണഭോക്താക്കള്. ആയിരക്കണക്കിന് ആളുകളെയാണ് ഒരോവര്‍ഷവും ഈ വിസയില് അമേരിക്കന് കമ്പനികള് ജോലിക്കെടുത്തിരുന്നത്.\ntrump US visa


നിരവധിപേർ ചങ്കിടിപ്പോടെകണ്ട വീഡിയോ ഇതാണ് – Thozhil vartha\nനിരവധിപേർ ചങ്കിടിപ്പോടെകണ്ട വീഡിയോ ഇതാണ്\nലോകം മുഴുവൻ ചങ്കിടിപ്പോടെ കണ്ട വീഡിയോ ഇതാണ്. ഒരുനിമിഷം ആരുടെയും ചങ്ക് ഒന്ന് തകർന്നുപോകും ഈ വീഡിയോ കണ്ടാൽ. ദിനംപ്രതി എത്ര എത്ര അപകടങ്ങളാണ് നമുക്കുചുറ്റും നടന്നുകൊണ്ടിരിക്കുന്നത്. ഒരാളുടെ അശ്രദ്ധ മൂലം ചിലപ്പോൾ ഇല്ലാതാകുന്നത് മറ്റൊരു കുടുംബത്തിൽ പ്രതീക്ഷകളാണ് എന്നത് പലരും ചിന്തിക്കാറില്ല. കാർ കാരൻറെ അശ്രദ്ധയിൽ തൻറെ പിഞ്ചോമനയെ ലോറി കടയിൽ നിന്നും ചാടിവീണു രക്ഷിച്ച ഒരു അമ്മയുടെ വീഡിയോ ആണ് ഇപ്പോൾ സോഷ്യൽ മീഡിയയിൽ വൈറലാകുന്നത്. കാർ കാരൻറെ അശ്രദ്ധയിൽ ലോറിക്കടിയിൽ പെടുമായിരുന്ന പിഞ്ചു കുഞ്ഞിനെ അതി സാഹസികമായി രക്ഷിച്ച അമ്മയുടെ വീഡിയോ ആണ് ചങ്കിടിപ്പോടെ സോഷ്യൽ ലോകം ഏറ്റെടുത്തിരിക്കുന്നത്.\nഅമ്മയ്ക്ക് തുല്യം അമ്മ മാത്രം ആണ് എന്ന് ഒരിക്കൽ കൂടി തെളിയിക്കുന്ന ആരെയും ഞെട്ടിക്കുന്ന ദൃശ്യങ്ങളാണ് നമുക്ക് ഇവിടെ കാണാൻ സാധിക്കുന്നത്. അമ്മയേക്കാൾ വലിയ മറ്റൊരു പോരാളി ഇല്ല എന്നത് അർത്ഥവത്തായ ഒരു സത്യമാണ്. കാറിൻറെ അശ്രദ്ധ മൂലമുള്ള ഓവർടേക്കിങ് കാരണം ഒരു സൈഡിലൂടെ പോയിക്കൊണ്ടിരുന്ന അമ്മയും അച്ഛനും കുഞ്ഞും സഞ്ചരിച്ചുകൊണ്ടിരുന്ന ബൈക്കിലിടിക്കുകയായിരുന്നു. ഈ വിഷയത്തെ കുറിച്ച് കൂടുതലായി അറിയുന്നതിന് നിങ്ങളെ വീഡിയോ പൂർണമായും കാണേണ്ടതാണ്.


വിവാഹത്തോടെ അഭിനയരംഗത്തു നിന്ന് വിട്ടുനിന്നിരുന്ന ശില്പ ഷെട്ടി ബോളിവുഡിൽ സജീവമാകാൻ ഒരുങ്ങുന്നതായി റിപ്പോർട്ടുകൾ. യാമി ഗൗതം, ദിൽജിത് എന്നിവർ സഹതാരങ്ങളാകുന്ന പേരിടാത്ത ചിത്രത്തിലും ദോസ്താനയുടെ രണ്ടാം ഭാഗത്തിലും ശില്പ അഭിനയിച്ചേക്കും എന്നാണ് സ്ഥിരീകരിക്കാത്ത വാർത്തകൾ. ദോസ്താനയിൽ സ്പെഷ്യൽ അപ്പിയറൻസിനാണ് സാധ്യത. അടുത്തിടെ ഒരു ഫിലിം മാഗസിന് നൽകിയ അഭിമുഖത്തിൽ താൻ അഭിനയ ജീവിതത്തിലേക്കു മടങ്ങിവരുമെന്ന സൂചനകൾ താരം നൽകിയിരുന്നു. അഞ്ച് പ്രോജക്ടുകളാണ് കൈയിലുള്ളത്. അഞ്ചും മികച്ച ഓഫറുകളാണ്. എന്നാൽ എല്ലാ ഓഫറുകളും സ്വീകരിക്കണോ അതോ ഏതെങ്കിലും ഒന്നോ More


Polycystic Ovarian Syndrome : പിസിഒഎസ് അലട്ടുന്നുണ്ടോ? വണ്ണം കുറയ്ക്കാനുള്ള ശ്രമത്തിലാണോ? ശ്രദ്ധിക്കേണ്ടത്... | Tips To Lose Weight When Diagnosed With Polycystic ovarian syndrome\nPolycystic Ovarian Syndrome : പിസിഒഎസ് അലട്ടുന്നുണ്ടോ? വണ്ണം കുറയ്ക്കാനുള്ള ശ്രമത്തിലാണോ? ശ്രദ്ധിക്കേണ്ടത്...\nപിസിഒഎസ് പ്രതിമാസ അണ്ഡോത്പാദനത്തിന്റെ അഭാവവും ആൻഡ്രോജന്റെ വർദ്ധിച്ച അളവും കാരണം ക്രമരഹിതമായ ആർത്തവചക്രത്തിന് കാരണമാകുന്ന ഒരു അവസ്ഥയാണ്. പിസിഒഎസ് ഉള്ള സ്ത്രീകളിൽ പ്രമേഹം പിടിപെടാനുള്ള സാധ്യത ഏറെയാണ്.\nDelhi, First Published Jan 11, 2022, 11:57 AM IST\nഇന്ന് മിക്ക സ്ത്രീകളെയും അലട്ടുന്ന ആരോഗ്യപ്രശ്നമാണ് പോളിസിസ്റ്റിക് ഓവറി സിൻഡ്രോം (PCOS). നിലവിൽ 20 ശതമാനം ഇന്ത്യൻ സ്ത്രീകൾ പിസിഒഎസ് പ്രശ്നം നേരിടുന്നതായി റിപ്പോർട്ടുകൾ ചൂണ്ടിക്കാട്ടുന്നു. ഈ അവസ്ഥ പ്രത്യുത്പാദന ശേഷിയെയും ബാധിക്കുന്നു.\nപിസിഒഎസുമായി ബന്ധപ്പെട്ട ഹോർമോൺ തകരാറുകൾ, ഇൻസുലിൻ പ്രതിരോധം, വീക്കം എന്നിവയുള്ള സ്ത്രീകൾക്ക് ശരീരഭാരം കുറയ്ക്കാൻ ഏറെ ബുദ്ധിമുട്ടാണ്. പിസിഒഎസ് പ്രശ്നമുള്ള സ്ത്രീകൾ ഭാരം കുറയ്ക്കാൻ ആഗ്രഹിക്കുന്നുവെങ്കിൽ ചില കാര്യങ്ങൾ ശ്രദ്ധിക്കേണ്ടതുണ്ടെന്നാണ് പോഷകാഹാര വിദഗ്ധനും ലൈഫ്സ്റ്റൈൽ കൺസൾട്ടന്റുമായ ഡോ. പാലക് ചതുർവേദി പറയുന്നത്...\nനാരുകൾ അടങ്ങിയ ഭക്ഷണങ്ങൾ രക്തത്തിലെ പഞ്ചസാരയുടെ അളവ് നിയന്ത്രിക്കാനും വീക്കം കുറയ്ക്കാനും കുടലിന്റെ ആരോഗ്യം മെച്ചപ്പെടുത്താനും സഹായിക്കുന്നു. നാരുകൾ അടങ്ങിയ ഭക്ഷണങ്ങളിൽ ധാന്യങ്ങൾ, പയർവർഗ്ഗങ്ങൾ, പയർ, വിത്തുകൾ, പഴങ്ങൾ, പച്ചക്കറികൾ എന്നിവ ഉൾപ്പെടുന്നു. ഉയർന്ന ഫൈബർ ഭക്ഷണക്രമം പിസിഒഎസ് ഉള്ള സ്ത്രീകളെ ശരീരഭാരം നിയന്ത്രിക്കാൻ സഹായിച്ചേക്കാം. ഉയർന്ന നാരുകളുള്ള ഭക്ഷണക്രമം പിസിഒഎസ് ഉള്ളവരിൽ ഇൻസുലിൻ പ്രതിരോധം, ശരീരഭാരം, അധിക കൊഴുപ്പ് എന്നിവ കുറയ്ക്കാൻ സഹായിക്കുമെന്ന് അറിയപ്പെടുന്നു.\nപ്രോട്ടീൻ രക്തത്തിലെ പഞ്ചസാരയുടെ അളവ് നിയന്ത്രിക്കുകയും വിശപ്പ് കുറയ്ക്കാനും സഹായിക്കുന്നു. മാത്രമല്ല, കലോറി എരിയുന്നത് വർദ്ധിപ്പിക്കുക, വിശപ്പ് ഹോർമോണുകളെ നിയന്ത്രിക്കുക എന്നിവയിലൂടെ ശരീരഭാരം കുറയ്ക്കാനും ഇത് സഹായിക്കുന്നു. വർദ്ധിച്ച പ്രോട്ടീൻ ഉപഭോഗം ശരീരഭാരം കുറയ്ക്കാൻ സഹായിക്കുന്നു. പ്രത്യേകിച്ച് PCOS സ്ത്രീകളിൽ. മുട്ട, ബദാം, സീഫുഡ് തുടങ്ങിയ പോഷകഗുണമുള്ളതും ഉയർന്ന പ്രോട്ടീനുള്ളതുമായ ഭക്ഷണങ്ങൾ ഡയറ്റിൽ ഉൾപ്പെടുത്തുന്നത് നല്ലതാണ്.\nആന്റിഓക്‌സിഡന്റ് അടങ്ങിയ ഭക്ഷണങ്ങൾ വീക്കം കുറയ്ക്കാനും ഇൻസുലിൻ അളവ് നിയന്ത്രിക്കാനും സഹായിക്കുന്നു. പഴങ്ങളും പച്ചക്കറികളും, പരിപ്പ്, ധാന്യങ്ങൾ എന്നിവയിൽ ആന്റിഓക്‌സിഡന്റുകൾ കൂടുതലാണ്.\nപഞ്ചസാര, സംസ്കരിച്ച ഭക്ഷണങ്ങൾ, സോഡ, ഐസ്ക്രീം തുടങ്ങിയവ ഒഴിവാക്കണം. ശരിയായ പ്രോട്ടീൻ ഉണ്ടായിരിക്കുക എന്നതാണ് ഏറ്റവും പ്രധാനപ്പെട്ട കാര്യം. ഇൻസുലിൻ അളവിൽ കാർബോഹൈഡ്രേറ്റിന്റെ സ്വാധീനം കാരണം കുറഞ്ഞ കാർബോഹൈഡ്രേറ്റ് ഡയറ്റ് PCOSനെ സഹായിക്കുന്നു. പിസിഒഎസ് ഉള്ള സ്ത്രീകൾക്ക് കുറഞ്ഞ ഗ്ലൈസെമിക് ഭക്ഷണക്രമം ഗുണം ചെയ്യും. കുറഞ്ഞ ജിഐ, കുറഞ്ഞ കാർബ് ഭക്ഷണക്രമം പിസിഒഎസ് സ്ത്രീകളിൽ ഇൻസുലിൻ അളവ് കുറയ്ക്കുകയും ശരീരഭാരം കുറയ്ക്കാൻ സഹായിക്കുകയും ചെയ്യും.\nപാൽ ഉപഭോഗം പരിമിതപ്പെടുത്തുന്നത് PCOS ഉള്ള ചില സ്ത്രീകളെ ശരീരഭാരം കുറയ്ക്കാനും അവരുടെ ചില ഹോർമോൺ PCOS ലക്ഷണങ്ങളെ ലഘൂകരിക്കാനും സഹായിക്കുന്നു. കൂടാതെ, പല സ്ത്രീകൾ പാലുൽപ്പന്നങ്ങളുടെ ഉപയോഗം കുറയ്ക്കുന്നത് കുടലിന്റെ ആരോഗ്യം മെച്ചപ്പെടുത്തുകയും പോഷകങ്ങൾ ആഗിരണം ചെയ്യാൻ സഹായിക്കുകയും ചെയ്യുന്നു.\nപതിവ് വ്യായാമം, പ്രത്യേകിച്ച് കാർഡിയോ, ഇൻസുലിൻ സംവേദനക്ഷമത വർദ്ധിപ്പിക്കുന്നതിനും പ്രമേഹത്തിനും മറ്റ് പിസിഒഎസ് സങ്കീർണതകൾക്കും സാധ്യത കുറയ്ക്കുമെന്നും തെളിയിക്കപ്പെട്ടിട്ടുണ്ട്.\nപിസിഒഎസ് ഉള്ള സ്ത്രീകൾക്ക് ഉയർന്ന അളവിൽ കൊളസ്ട്രോളും ട്രൈഗ്ലിസറൈഡുകളും ഉണ്ടാകാനുള്ള സാധ്യത കൂടുതലാണ്. സ്ഥിരമായ വ്യായാമം, ആരോഗ്യകരമായ ഭക്ഷണക്രമം, ഹോർമോണുകളുടെയും ആർത്തവത്തിന്റെയും നിയന്ത്രണത്തിൽ സഹായിക്കുന്നു.\nവ്യായാമം ചെയ്യുന്നത് സന്തോഷകരമായ ഹോർമോണായ എൻഡോർഫിന്റെ അളവ് ഉയർത്തുന്നു. ഇത് PCOS ബാധിതരിലെ ഉത്കണ്ഠയും സമ്മർദ്ദവും നന്നായി കൈകാര്യം ചെയ്യാൻ സഹായിക്കുന്നു. ഭക്ഷണത്തിലെ മാറ്റങ്ങൾ കൂടാതെ, പതിവ് വ്യായാമം ഉൾപ്പെടുത്തുന്നത് ശരീരഭാരം കുറയ്ക്കുന്നതിനുള്ള അറിയപ്പെടുന്ന ഒരു മാർഗ്ഗമാണ്. പിസിഒഎസ് ഒരു സ്ത്രീയുടെ ആർത്തവചക്രം തടസ്സപ്പെടുത്തുകയും ശരീരഭാരം വർദ്ധിപ്പിക്കുകയും ചെയ്യും. ജീവിതശൈലി മാറ്റങ്ങൾ നടപ്പിലാക്കിയാൽ ശരീരഭാരം കുറയ്ക്കുന്നത് PCOS ലക്ഷണങ്ങളെ സഹായിക്കും.\nRead more : പിസിഒഎസ് നിയന്ത്രിക്കാൻ ഭക്ഷണകാര്യത്തിൽ എന്തൊക്കെ ശ്രദ്ധിക്കണം?\nLast Updated Jan 11, 2022, 12:09 PM IST


മാര് സ്രാമ്പിക്കല് ശുശ്രൂഷാമേഖലകള് സന്ദര്‍ശിക്കുന്നു; സെപ്തംബര് 18 മുതല് ഒക്ടോബര്3വരെ - Hrudayavayal\nമാര് സ്രാമ്പിക്കല് ശുശ്രൂഷാമേഖലകള് സന്ദര്‍ശിക്കുന്നു; സെപ്തംബര് 18 മുതല് ഒക്ടോബര്3വരെ\nBy administrator on September 10, 2016, 10:31 am Comments Off on മാര് സ്രാമ്പിക്കല് ശുശ്രൂഷാമേഖലകള് സന്ദര്‍ശിക്കുന്നു; സെപ്തംബര് 18 മുതല് ഒക്ടോബര്3വരെ\nലണ്ടന്: പ്രിസ്റ്റണ് രൂപതയുടെ നിയുക്ത മെത്രാന് മാര് ജോസഫ് സ്രാമ്പിക്കല് സ്ഥാനാരോഹണത്തിന് മുമ്പായി തന്റെ ശുശ്രൂഷാമേഖലകളില് സന്ദര്‍ശനം നടത്തുന്നു. സെപ്തംബര് 18 മുതല് ഒക്ടോബര്3വരെയാണ് സന്ദര്‍ശനം.\n19 ന് വൈദിക സമ്മേളനം, 20 ന് ബ്ലാറ്ററി മദര്‍വൈല് രൂപത, 21 എഡിന്‍ബര്‍ഗ്, അബേര്‍ഡിന്, 22 ന്യൂ കാസില്, 23 മിഡില്‍ബര്‍ഗ് 24 നോട്ടിംങ്ഹാം, നോര്‍ത്താംപ്‌ടെണ്, ലൈസിസ്റ്റര്, 25 ബ്രിമ്മിംഗ്ഹാം ചാപ്ലിന്‍സി ഡേ, 26 ബ്രിസ്റ്റോള്, 27 കര്‍ദിനാള് വിന്‍സെന്റ് നിക്കോളാസ്, ന്യൂണ്‍ഷ്യോ എന്നിവരുമായുള്ള കണ്ടുമുട്ടല് 28 ബ്രെന്റ് വുഡ്, 29 സൗഹാര്‍ക്ക് 30, പോര്‍ട്ടസ്മന്ത് ആന്റ് സൗത്താപ്ടണ്.\nഒക്ടോബര് 1 ക്നാനായ കണ്‍വെന്‍ഷന് ഷ്രൂസ്ബര്‍ഗ്, ചാപ്ലിന്‍സി ഡേ സാല്‍ഫോഡ്,2ലിവര് പൂള് അതിരൂപത3ക്ലിഫോണ്, ബ്രിസ്‌റ്റോള് രൂപത എന്നിവയാണ് നിയുക്ത മെത്രാന്റെ സന്ദര്‍ശകപരിപാടിയില് ഉള്‍പ്പെടുത്തിയിരിക്കുന്നത്.\nഅതാതു രൂപതകളിലെ മെത്രാന്മാരെയും വൈദികരെയും പള്ളി കമ്മറ്റിയംഗങ്ങളെയും അദ്ദേഹം കാണുകയും തന്റെ ശുശ്രൂഷയുടെ വിജയത്തിനായി പ്രാര്‍ത്ഥനാസഹായം അഭ്യര്‍ത്ഥിക്കുകയും ചെയ്യും. ശുശ്രൂഷാ മേഖലയിലുളള പ്രാരംഭ സന്ദര്‍ശനമായതിനാല് മറ്റ് സ്വീകരണങ്ങളോ കുര്‍ബാനയുള്‍പ്പെടെയുള്ള തിരുക്കര്‍മ്മങ്ങളോ നടത്തേണ്ടതില്ലെന്ന് മെത്രാഭിഷേകത്തിന്റെ പ്രാദേശിക സംഘാടകന് ഫാ. മാത്യു ചൂരപ്പൊയ്കയില് അറിയിച്ചു.\nമെത്രാഭിഷേകച്ചടങ്ങുകളില് പങ്കെടുക്കാനെത്തുന്നവരുടെ സൗകര്യവും സുരക്ഷയും പരിഗണിച്ച് പാസ് മൂലമായിരിക്കും പ്രവേശനം നല്കുന്നത്. ഓരോ വിശുദ്ധ കുര്‍ബാന കേന്ദ്രങ്ങളിലെയും വൈദികര് തങ്ങള്‍ക്ക് ആവശ്യമുള്ളത്ര പാസുകളുടെ എണ്ണം സെപ്തംബര് 14 ന് മുമ്പായി സീറോ മലബാര് സഭാ സെക്രട്ടറി ഫാ.ജിനോ അരിക്കാട്ടിനെ അറിയിക്കണമെന്നും അറിയിച്ചിട്ടുണ്ട്.\nസുരക്ഷ കരുതി മാത്രമാണ് പാസ് സംവിധാനം ഏര്‍പ്പെടുത്തിയിരിക്കുന്നത്.\nമാര് സ്രാമ്പിക്കല് ശുശ്രൂഷാമേഖലകള് സന്ദര്‍ശിക്കുന്നു; സെപ്തംബര് 18 മുതല് ഒക്ടോബര്3വരെ added by administrator on September 10, 2016, Time: 10:31 am


സൗദിയുടെ വിവിധ ഭാഗങ്ങളില് ശക്തമായ മഴ: നിരവധിയാളുകൾ കാറുകളില് കുടുങ്ങി; വ്യാപക നാശനഷ്ടം - ഇ വാർത്ത | evartha\nസൗദിയുടെ വിവിധ ഭാഗങ്ങളില് ശക്തമായ മഴ: നിരവധിയാളുകൾ കാറുകളില് കുടുങ്ങി; വ്യാപക നാശനഷ്ടം\nസൗദിയുടെ വിവിധ ഭാഗങ്ങളില് ശക്തമായ മഴ. പലഭാഗത്തും ഇടിയോട് കൂടിയ മഴയില് വ്യാപക നാശനഷ്ടമുണ്ടായി. കാലാവസ്ഥാ മാറ്റത്തിന് മുന്നോടിയായാണ് മഴ പെയ്തത്.\nജിദ്ദ നഗരം യാമ്പു മദീന മക്ക പ്രവിശ്യയുടെ ചില ഭാഗങ്ങളിലും മഴ തിമിര്‍ത്ത് പെയ്തു. ജിദ്ദയിലേക്കുള്ള പ്രധാന റോഡുകളടഞ്ഞതോടെ ഏറെ നേരം വിവിധ പ്രവിശ്യകളിലേക്കുള്ള ഗതാഗതം സ്തംഭിച്ചു. കുഴിയില് വീണും വെള്ളത്തില് തെന്നിയും കാറുകള് മുങ്ങി.\nഇതില് കുടുങ്ങിയവരടക്കം അഞ്ഞൂറിലേറെ പേരെ രക്ഷിച്ചു. കനത്ത മഴയില് വിവിധയിടങ്ങളില് വാഹനങ്ങള് കൂട്ടിയിടിച്ചതായി റിപ്പോട്ടുകളുണ്ട്. ജിദ്ദയോട് ചേര്‍ന്നുള്ള പ്രവിശ്യകളില് കാറ്റു വീശി.\nജിദ്ദയിലെ മഴ രാത്രിയോടെ ശമിക്കുമന്നാണ് പ്രതീക്ഷിക്കുന്നതെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. എന്നാല്, മക്ക, മദീന താഇഫ്, ഹാഇല്, ഖസ്സീം പ്രവിശ്യകളില് ജിദ്ദയില് പെയ്തതിന് സമാനമായ മഴയുണ്ടാകും. ഇവിടെയുള്ളവര് ജാഗ്രത പാലിക്കണമെന്നും ദൂരയാത്രകള് ഒഴിവാക്കണമെന്നും കാലാവസ്ഥാ വിഭാഗം മുന്നറിയിപ്പ് നല്‍കി.\nനാളെയും മറ്റെന്നാളും മഴ തുടരുമെന്നും ജാഗ്രതപാലിക്കണമെന്നും കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കി.


ഗോപിയെപ്പോലെ 'അത്രയ്ക്ക് ലോഡ്' എടുക്കാന് കഴിയുന്ന നടന്മാര് ഇപ്പോള് ഇല്ല | jayaraj warrier on Bharath Gopi KG George panchavadi palam\nJan 29, 2021, 01:06 PM IST\nവേണുച്ചേട്ടനെപോലെ ഞാന് ആരാധിക്കുന്ന നടനാണ് ഭരത് ഗോപി. അഭിനയമികവുകൊണ്ട് അദ്ഭുതപ്പെടുത്തിയ മഹാപ്രതിഭ.\nഭരത് ഗോപി വിടവാങ്ങി 13 വര്‍ഷങ്ങള്\nകോഴിക്കോട് എന്റെ പ്രിയനഗരമാണ്. അവിടെ എനിക്ക് ജയപ്രകാശ് കുളൂരുണ്ട്. എഴുത്തുകാരും സിനിമാക്കാരുമായ സുഹൃത്തുക്കളുണ്ട്. എന്റെ ജീവിതത്തെ മാറ്റിമറിച്ച 'കാരിക്കേച്ചറി'ന്റെ നവീകരിച്ച രൂപം ചര്‍ച്ചകളിലൂടെ ഉരുത്തിരിഞ്ഞത് അവിടെവെച്ചാണ്. നാടകപ്രവര്‍ത്തകനും നടനുമായ ജയപ്രകാശ് കുളൂര് എന്റെ പ്രചോദനവും വഴികാട്ടിയുമാണ്. ഒരു ഭാണ്ഡവും പേറി കോഴിക്കോട് ഇറങ്ങിയത് തൊണ്ണൂറുകളുടെ തുടക്കത്തിലാണ്. വ്യത്യസ്തമായി എന്തെങ്കിലും ചെയ്യണമെന്ന മോഹവുമായി കോഴിക്കോട്ടെത്തിയ എന്നെ ധൈര്യപൂര്‍വം തിരിച്ചയച്ചത് കുളൂര് മാഷായിരുന്നു.\n''പുതിയതായി ഒന്നു തുടങ്ങൂ...\n'നടന്' എന്നും ഒറ്റയ്ക്കാണെന്ന് മറക്കരുത്.''\n''ഏകാഭിനയം ആരംഭിക്കൂ.'' ''ഒറ്റയ്ക്ക് നില്ക്കൂ.''\n''നിനക്കതിന് കഴിയും. നിനക്കു മാത്രമേ അതിനു സാധിക്കൂ.'' എന്ന വാക്കിന്റെ ധൈര്യത്തിലാണ് ഞാന് വേദിയില് ഉറച്ചുനിന്നത്. ഗുരുവായ ജയപ്രകാശ് കുളൂരിന്റെ ഉപദേശവും അദ്ദേഹം നല്‍കിയ ആത്മവിശ്വാസവും എനിക്ക് ശക്തി നല്കി. നൂറുകണക്കിന് വേദികളിലൂടെ കോഴിക്കോട് മുഴുവന് ഞാന് പ്രോഗ്രാമുകള് നടത്തി. കോഴിക്കോടന് സൗഹൃദങ്ങളില് എന്റെ സിനിമാബന്ധങ്ങളും പൂത്തുലഞ്ഞു.\nവി.ആര്. സുധീഷുമൊത്ത് ഒരിക്കല് മഹാറാണി ഹോട്ടലില്‍വെച്ച് പ്രിയനടന് നെടുമുടി വേണുച്ചേട്ടനെ കണ്ടപ്പോള് അദ്ദേഹം പറഞ്ഞു. ''കുറച്ചുദിവസം ഇവിടെ ഉണ്ടാകും. യു.എ. ഖാദറിന്റെ 'മാണിക്യം വിഴുങ്ങിയ കണാരന്' എന്ന ലഘുനോവല് ടി.വി. പരമ്പരയാക്കുന്നതിന്റെ ഷൂട്ടിങ് ആണ്.'' വി.കെ. ശ്രീരാമന്, എം.എസ്. തൃപ്പൂണിത്തുറ തുടങ്ങിയവരും മഹാറാണിയില് ഉണ്ടായിരുന്നു. വേണുച്ചേട്ടന്റെ മുറിയില്‍നിന്നും പിന്നീട് ഇറങ്ങിയത് ഒരാഴ്ച കഴിഞ്ഞാണ്. മാണിക്യം വിഴുങ്ങിയ കണാരന്റെ സംവിധായകന് മഹാനടനാണ്, ഭരത് ഗോപി. അഭിനയകലയുടെ മറുകര കണ്ട മഹാനായ നടന്. എനിക്ക് അതുവരെ ഗോപിച്ചേട്ടനെ പരിചയമില്ല. ഒന്നു കാണണമെന്ന ആഗ്രഹം വേണുച്ചേട്ടനോട് പങ്കുവെച്ചു. ''നാളെ ഷൂട്ടിങ് ഇല്ല. രാവിലെ കാണാം.''\nവേണുച്ചേട്ടനെപോലെ ഞാന് ആരാധിക്കുന്ന നടനാണ് ഭരത് ഗോപി. അഭിനയമികവുകൊണ്ട് അദ്ഭുതപ്പെടുത്തിയ മഹാപ്രതിഭ.അഭിനയകലയുടെ ഹിമവല്‍ശൃംഗങ്ങള് കീഴടക്കിയ 'കൊടിയേറ്റം' നടത്തിയ നടന്. എഴുപതുകളുടെ പകുതിയില് സൗന്ദര്യത്തിന്റെ ആള്‍രൂപമായ പ്രേംനസീറെന്ന നിത്യഹരിത നായകന് അരങ്ങുവാണകാലത്ത് അദ്ദേഹത്തിന്റെ നാട്ടുകാരനായ ഭരത് ഗോപി കൊടിയേറ്റത്തിലൂടെ ദേശീയ അവാര്‍ഡ് നേടിയത് ചരിത്രത്തിന്റെ ഭാഗമായി.\nഒരു 'മുഖം'... ചടച്ചുമെലിഞ്ഞ ശരീരം. പക്ഷേ, എത്രയെത്ര കഥാപാത്രങ്ങള്. 'കൂടുവിട്ട് കൂടുമാറുക' എന്ന സിദ്ധാന്തത്തിന്റെ പ്രയോഗതലമാണ് ഭരത് ഗോപി. 'കൊടിയേറ്റ'ത്തിലെ ശങ്കരന്‍കുട്ടി എന്ന പാവത്താനില്‍നിന്ന് യവനികയിലെ തബലിസ്റ്റ് അയ്യപ്പന്, അപ്പുണ്ണിയിലെ പേരാറ്റ് പടവീട്ടില് അയ്യപ്പന് നായര്, ഷേക്‌സ്പിയര് കൃഷ്ണപിള്ള, പത്മരാജന്റെ മാമച്ചന്, ഭരതന്റെ 'ഓര്‍മയ്ക്കായി'ലെ മൂകനായ ശില്പി, സന്ധ്യമയങ്ങുംനേരത്തിലെ ജഡ്ജി, ഏപ്രില് 18-ലെ കോണ്‍സ്റ്റബിള്, കെ.ജി. ജോര്‍ജിന്റെ പഞ്ചവടിപ്പാലം, ആദാമിന്റെ വാരിയെല്ല്, മോഹന്റെ രചന, വിടപറയും മുമ്പെ തുടങ്ങിയ സിനിമകളിലെ കഥാപാത്രങ്ങള് ജീവിച്ചിരിക്കുന്ന ശില്പങ്ങളാണ്.\nകഥാപാത്രങ്ങള് ഈ 'നടനെ' തേടിവന്നതാണ് എന്നു പറയുന്നതാവും ശരി. ഗോപിച്ചേട്ടന് പെര്‍ഫെക്റ്റ് ആക്ടര്' എന്നാണ് ചാര്‍ത്തിക്കൊടുക്കാവുന്ന മുദ്ര. ഒരൊറ്റ നോട്ടംകൊണ്ടും തലചെരിച്ച് മുടിയിളക്കിയുള്ള ചലനംകൊണ്ടും ഒരേ രൂപത്തില്‍നിന്നും പിറന്നുവീണ കഥാപാത്രങ്ങള് ഇന്നും പുതിയ നടന്മാര്‍ക്ക് വെല്ലുവിളിയാണ്. വേണുച്ചേട്ടന് എന്നെ ഗോപിയാശാന് പരിചയപ്പെടുത്തുന്ന മുഹൂര്‍ത്തമാണ് അടുത്തത്. ''അറിയാം.'' എന്നു മാത്രം ആദ്യം പറഞ്ഞു.\nനെടുമുടി വേണുവും ഭരത് ഗോപിയും എന്റെ മുമ്പില് ജീവനോടെ ഇരിക്കുന്നു. അവര് മറ്റുചില കാര്യങ്ങളിലേക്ക് കടന്നു. വേണുച്ചേട്ടന്റെ സാന്നിധ്യം എന്നും സുഖമുള്ളതാണ്. നര്‍മം ക്ഷിപ്രസാധ്യമാണ് അദ്ദേഹത്തിന്. സംസാരംകൊണ്ടും പാട്ടും കൊട്ടുംകൊണ്ടും മറ്റുള്ളവരെ ഉത്സാഹഭരിതരാക്കാന് കഴിയുന്ന സിദ്ധി ആവോളമുണ്ട് അദ്ദേഹത്തിന്.\nഒരു നിശ്ശബ്ദ മുഹൂര്‍ത്തത്തില് വേണുച്ചേട്ടന് ഭരത് ഗോപിയോട് പറഞ്ഞു.\n''വാരിയര് ഗോപിയണ്ണനെ അവതരിപ്പിക്കുന്നത് കണ്ടിട്ടുണ്ടോ?''\nഗോപിയേട്ടന് തലയാട്ടി, ഒരു നിശ്ശബ്ദതയ്ക്കുശേഷം പറഞ്ഞു.\n''ജയരാജ് വാരിയര്‍ക്ക് 'ഗോപി' എന്ന വ്യക്തിയെ അനുകരിക്കാന് കഴിയില്ല. എന്റെ കഥാപാത്രങ്ങളെ അനുകരിക്കാന് കഴിയും.'' ആ അഭിപ്രായത്തിന് ഞാനും ശരിവെച്ചു.\nഗോപിയേട്ടന്റെ കഥാപാത്രങ്ങളെ ഞാന് അദ്ദേഹത്തിനു മുന്‍പില് അവതരിപ്പിച്ചു. ഞങ്ങള് തമ്മിലുള്ള അടുപ്പം തുടങ്ങുകയായിരുന്നു. കൗമാരകാലത്തെ എന്റെ പ്രിയ നടന്മാര് ഇവരാണ്. അഭിനയകലയിലെ രണ്ടു വന് വൃക്ഷങ്ങളാണവര്. അവര് തമ്മിലുള്ള കൊടുക്കല്‍വാങ്ങല് പ്രക്രിയ എത്ര സിനിമകളിലാണ് നാം കണ്ടത്. ഭരതന്റെ പാളങ്ങള്, മോഹന്റെ രചന, പത്മരാജന്റെ കള്ളന് പവിത്രന്... ഇവര് തമ്മിലുള്ള രസതന്ത്രവും മറ്റൊന്നാണ്. പിന്നീട് ഭരത് ഗോപിയുമായി വളരെ അടുത്തു. സാഹിത്യ നായകന്മാരുടെ കാരിക്കേച്ചറുകള് കാണാന് ഏറെ ഇഷ്ടമായിരുന്നു.അഴീക്കോട് സാറിന്റെ പ്രസംഗം അനുകരിച്ചു കാണിക്കുമ്പോള് കസേരയില് വലതുകൈ കൊണ്ടടിച്ച് ഉറക്കെ ചിരിക്കും. ഒ.എന്.വി. സാറിന്റെ കവിതകള് പാടുമ്പോള് ഉറക്കെ ഉറക്കെ ചിരിച്ച് എന്നെ പ്രോത്സാഹിപ്പിക്കും.\nതിരുവനന്തപുരത്ത് പോകുന്ന സമയത്തൊക്കെ ഞാന് ചെന്ന് കാണാറുണ്ടായിരുന്നു. എറണാകുളത്ത് ജോണ്‍പോളുമായി ചേര്‍ന്ന് ഒരുപാട് തവണ ഇരുന്നിട്ടുണ്ട്. തൃശ്ശൂരിലും പലപ്പോഴും വരുമായിരുന്നു. എന്നെ കണ്ടാലുടന് ഒ.എന്.വി. സാറിനെപ്പോലെ സംസാരിച്ചാല് മാത്രം മതി എന്നു പറയും.\nഒരിക്കല് തൃശ്ശൂരില് വരുന്ന വിവരം നേരത്തെ അറിയിച്ചിരുന്നു. കാറില്‍നിന്നും ഇറങ്ങിയ ഉടനെ വലിയൊരു പൊട്ടിച്ചിരിയാണ് ഞാന് കേട്ടത്. മഹാനടന് ആഹ്ലാദത്തിലാണ്. 'ചിരി' തുടരുകയാണ്. ഹോട്ടല് റൂമിലെത്തിയ ഉടന് പറഞ്ഞു.''കഴിഞ്ഞ ദിവസം തിരുവനന്തപുരത്ത് കരമന ജനാര്‍ദനന് നായര് ഫൗണ്ടേഷന്റെ മീറ്റിങ്ങായിരുന്നു. ഒ.എന്.വി. സാര് ഉണ്ടായിരുന്നു. ഒരു മണിക്കൂര് അദ്ദേഹം പ്രസംഗിച്ചു. ഗംഭീരമായിരുന്നു. പക്ഷേ, ഞാന് കേട്ടത് ഒ.എന്.വി.യുടെ ശബ്ദമല്ല. ജയരാജിന്റെയാണ്. അന്നൊരു കാര്യം തീരുമാനിച്ചു. ഒ.എന്.വി. സാറിനെ ജയരാജിന്റെ അടുത്തേക്ക് വിടാം. അല്ലെങ്കില് ഉടന് തിരുവനന്തപുരത്തേക്ക് പോവുക. അദ്ദേഹം എങ്ങനെ സംസാരിക്കണമെന്ന് ട്യൂഷന് കൊടുക്കണം.''എന്റെ അനുകരണകലയ്ക്ക് നല്കിയ ഓസ്‌കര് അവാര്‍ഡായിരുന്നു ആ വാക്കുകള്. ഗോപിച്ചേട്ടന് മരിച്ചദിവസം എനിക്ക് സ്റ്റേജ് പ്രോഗ്രാം ഉണ്ടായിരുന്നു. അന്നും ഞാനദ്ദേഹത്തെ അവതരിപ്പിച്ചു. നിലയ്ക്കാത്ത കൈയടികള് മുഴങ്ങിയത് എന്റെ കാതില് ഇപ്പോഴുമുണ്ട്.\nഭരത് ഗോപിച്ചേട്ടന് യാത്രകള് വലിയ ഇഷ്ടമായിരുന്നു. സിംഗപ്പുര് യാത്രയ്ക്ക് തയ്യാറായി നില്ക്കുന്ന സമയത്താണ് 'മരണം' അദ്ദേഹത്തെ കൊണ്ടുപോയത്. എന്നോട് കൂടെ ചെല്ലാന് ആവശ്യപ്പെട്ടിരുന്നു. അതു നടന്നില്ല.\nഭരത് ഗോപി എന്ന മഹാനടന് അന്തരിച്ച് വര്‍ഷങ്ങള്‍ക്കുശേഷം ഒരിക്കല് തൃശ്ശൂര് രാമനിലയത്തില്‍വെച്ച് സംവിധായകനായ കെ.ജി. ജോര്‍ജ്സാറിനെ കണ്ടു. യവനികയും പഞ്ചവടിപ്പാലവും ആദാമിന്റെ വാരിയെല്ലും പോലെയുള്ള സിനിമകള് ഇനി ഉണ്ടാകുമോ എന്ന ചോദ്യത്തിന് മറുപടിയായി ജോര്‍ജ് സാര് ഇങ്ങനെ പറഞ്ഞു.\nഒരിക്കലും ഉണ്ടാവില്ല. ഗോപിയെപ്പോലെ 'അത്രയ്ക്ക് ലോഡ്' എടുക്കാന് കഴിയുന്ന നടന്മാര് ഇപ്പോള് ഇല്ല. ഇന്നും അരങ്ങുകളില് ഭരത് ഗോപിയായി മാറുമ്പോള് ഉയരുന്ന ആരവമാണ് എന്റെ ഗുരുദക്ഷിണ. മരിച്ചാലും മരിക്കാത്ത ഓര്‍മകള്‍ക്കും മറക്കാന് മറക്കുന്ന കഥാപാത്രങ്ങള്‍ക്കും മുന്‍പില് പ്രണാമം.\nContent Highlights: jayaraj warrier on Bharath Gopi KG George panchavadi palam\nമരയ്ക്കാര് അറബിക്കടലിന്റെ സിംഹം എന്ന ഇതിഹാസ സിനിമയ്ക്കും, കുഞ്ഞാലി മരക്കാര് ..\nകാലത്തിനു മുമ്പേ നടന്ന സിനിമകള്; കെ.ജി. ജോര്‍ജ്ജിന് ചലച്ചിത്രരത്നം\nമക്കള്‍ക്കൊപ്പം പിറന്നാള് മധുരം പങ്കിട്ട് കെ.ജി. ജോര്‍ജ്


പടച്ചോന്റെ ചുമരിലെ ചിത്രങ്ങള് – Thelicham\nHome / 2018 / പടച്ചോന്റെ ചുമരിലെ ചിത്രങ്ങള്\nഹിലാല് അഹ്മദ് July 9, 2018\t2018, slide, SLIDER, റിവ്യൂ Leaveacomment 326 Views\nഎല്ലാ പാഠങ്ങളും അവ നില്‍ക്കുന്ന സാംസ്‌കാരിക പാഠത്തിന്റെ ബാലതന്ത്രങ്ങള്‍ക്കാനുസരിച്ചാണ് രൂപപ്പെടുക. ഒപ്പം ആവിഷ്‌ക്കരിക്കപ്പെടുന്ന മാധ്യമത്തിന്റെ ചരിത്രത്താല് സ്വാധീനിക്കപ്പെട്ടും പുതുക്കിയും ഇടഞ്ഞുമാണ് പാഠങ്ങള് നിലനില്‍ക്കുന്നത്. മാധ്യമത്തോടുള്ള സുഡാനി ഫ്രം നൈജീരിയ എന്ന സിനിമയുടെ ഇടച്ചിലിനെയാണ് മുഖ്യമായും ഈ ലേഖനം പരിശോധിക്കുന്നത്.? സംസ്‌കരികമായി കേരളീയ പൊതുമണ്ഡലവും വ്യവഹാരത്തിനകത്ത് മലയാള സിനിമയും സ്ഥാപിച്ച മലപ്പുറത്തെ കുറിച്ചുള്ള ധാരണകളെ അട്ടിമറിക്കുന്ന ഒരു ആഖ്യാനമാണ് ഈ സിനിമ എന്ന് ചുരുക്കിപ്പറയാം.\nതകരുന്ന നായകനും മുസ്‌ലിം പുരുഷനും\nമലയാളത്തിലെ ജനപ്രിയ സിനിമാ നായകന്മാര് ഏറെക്കുറെ ആദ്യകാലം മുതല് തന്നെ ‘അവതാരപ്പിറവിയുടെ സകല രൗദ്രഭാവങ്ങളും ആവാഹിച്ച’ മൂര്‍ത്തികള് തന്നെ ആയിരുന്നു എന്നുകാണാം. പ്രത്യേകിച്ച് എഴുപതുകള്‍ക്ക് ശേഷം. പക്ഷെ, അല്‍പകാലമായി ഈ നായക സങ്കല്‍പം ഇളകിയാടുന്നുണ്ട്. ന്യൂജനറേഷന് സിനിമകള് എന്ന് പേരിട്ട് വിളിച്ച പ്രസ്ഥാനത്തിലെ നായകര് മിക്കവരും അതിമനുഷികതയുടെ ഭാരങ്ങളില്ലാത്തവരാണ്. നായകന് ഒറ്റയ്ക്ക് കളിക്കുന്ന ടോട്ടല് ഫുട്ബാളാണ് സിനിമ എന്ന സ്ഥിതി മാറി. ഇന്ന് നായകന് (മിക്കപ്പോഴും ഒന്നിലധികം പേര്) കഥയെ കൂട്ടിയിണക്കി മുന്നോട്ടു ചലിപ്പിക്കുന്ന മിഡ്ഫീല്‍ഡര്‍മാര് മാത്രമാണ്. തൊണ്ടിമുതലും ദൃക്‌സാക്ഷിയും, മഹേഷിന്റെ പ്രതികാരം,ടേക്ക് ഓഫ് തുടങ്ങിയ സിനിമകള് ഈ നായകനെ തന്നെ വീണ്ടും പൊളിക്കുന്നുണ്ട്. മുഖ്യഫോക്കസ് അയാളില് നിന്ന് പലപ്പോഴും തെന്നിമാറുന്നു. നായകന് ഫ്രെയിമില് മറ്റേതൊരു വസ്തുവും പോലെ അലിഞ്ഞു ചേരുന്നു. അയാള്‍ക്ക് ചുറ്റും രൂപപ്പെടുന്ന കഥയാകട്ടെ, ലളിതവും സുതാര്യവുമാണ്. ഈ പ്രവണതയുടെ തുടര്‍ച്ചയാണ് മജീദ് റഹ്മാന്. എന്നാല് മറ്റു പല രീതിയിലും അയാള് ഒറ്റതിരിഞ്ഞുനില്‍ക്കുന്നുമുണ്ട്.\nഅതില് ഏറ്റവും പ്രധാനം, അയാള് ചിതറിയ ഒരു മുസ്ലിം പുരുഷനെ, ഒരുപക്ഷെ ആദ്യമായി അടയാളപ്പെടുത്തുന്നു എന്നതാണ്. (ടേക്ക് ഓഫിലെ ഷാഹിദ് ഇത്തരത്തിലൊരു ശ്രമമായിരുന്നു. പക്ഷെ,അഭിനയിച്ചു ഫലിപ്പിക്കുന്നതില് കുഞ്ചാക്കോ ബോബന് പരാജയപ്പെട്ടു )മായനദിയില് സൗബിന് തന്നെ ചെയ്ത ഇക്ക കഥാപാത്രത്തില് നിന്ന് അത് വിടുതല് വാങ്ങുന്നു. സംഭാഷണം സാധ്യമല്ലാത്ത മുസ്ലിം പുരുഷന് എന്ന ആഖ്യാനം ന്യൂജനറേഷന് സിനിമകളിലും തുടര്‍ന്ന ഒരു വര്‍പ്പുമാതൃകയായിരുന്നു. ആക്രോശിക്കുന്ന, മതാന്ധത ബാധിച്ച, സംഭാഷണം സാധ്യമല്ലാത്ത ഒരു പുരുഷനെ തട്ടത്തിന് മറയത്തില് അബ്ദുല്‍ഖാദറിലും കിസ്മത്തിലെ നായകന്റെ ഏട്ടനിലും മായനദിയിലെ ഇക്കയിലും നമ്മള് കണ്ടുമുട്ടുന്നുണ്ട്. എന്നാല് മജീദ് ഈ പാരമ്പര്യത്തെ തകര്‍ക്കുന്നു. അയാള് മായനദിയിലെ മാത്തനെ പോലെ ഒരേ സമയം ഉര്‍ജ്വസ്വലനും തകര്‍ന്നവനുമായ കഥാപാത്രമാണ്. സ്ത്രീകളെ അടക്കിഭരിക്കുകയല്ല അയാള് ചെയ്യുന്നത്, അവരാല് ഭരിക്കപ്പെടുകകൂടിയാണ്. മുസ്ലിം പുരുഷന് ലഭിക്കുന്ന ഈ പദവിമാറ്റം സുപ്രധാനമാണ്. ഒപ്പം മുസ്ലിം ബാപ്പമാരെകുറിച്ചുള്ള വര്‍പ്പു മാതൃകകളെ കൂടി സിനിമ തകര്‍ക്കുന്നു. ആക്രോശിക്കുന്ന, ഉറച്ച ശബ്ദമുള്ള, തറവാടികളായ മുസ്ലിം പിതാക്കന്മാരെയാണ് നാം ഇതുവരെ കണ്ടത്. ദാദാ സാഹിബായും ബല്യമ്പ്ര പുറ്റാട്ട് ഉണ്ണി മൊയ്ദീന് സാഹിബായും ഒക്കെ.എന്നാല് സെക്യൂരിറ്റി ജീവനക്കാരനായി പണിയെടുക്കുന്ന, അരക്ഷിതമായ വാര്‍ദ്ധക്യമുളള ഒരു പിതാവാണ് മജീദിന്റെ ബാപ്പ. അയാള്‍ക്ക് ശബ്ദമേ ഇല്ല. അയാള് പറയുന്ന സംഭാഷണ ശകലങ്ങള് കേള്‍ക്കാന് നിങ്ങള് കാതോര്‍ക്കണം. ഇത്തരത്തില് മലയാളിയുടെ മുസ്ലിം പുരുഷനെ തലങ്ങും വിലങ്ങും ഈ സിനിമ തിരുത്തുന്നു.\nമുസ്‌ലിം സ്ത്രീ അകവും പുറവും\nസാമുവല് റോബിന്‍സണും മജീദും മിഡ്ഫീല്‍ഡര്‍മാരാണ്. ലത്തീഫും രാജേഷും മറ്റും പ്രതിരോധക്കാരും. അപ്പോള് ആരാണ് ഈ കഥയിലെ സ്‌െ്രെടക്കര്‍മാര്? അത് തീര്‍ച്ചയായും ജമീലയും ബിയ്യുമ്മയുമാണ്. മലയാള സിനിമ മുസ്ലിം വീടിന്റെ അകത്തളങ്ങളിലേക്ക് മിക്കപ്പോഴും രണ്ട് കാര്യങ്ങള്‍ക്കാണ് കടന്നുവരാറ്. ഒന്ന് നായികയുടെ വീടായതിനാല്. മിക്കപ്പോഴും അതിസമ്പന്നരായിരിക്കും വീട്ടുകാര്. രണ്ട് കല്യാണരാത്രിയോ വിരുന്നോ കൂടാന്. സുജൂദില് നിന്ന് എണീറ്റ് സലാം വീട്ടാതെ കൈ ഉയര്‍ത്തി പ്രാര്‍ത്ഥിക്കുന്ന നിസ്‌ക്കാരം നമ്മള് പലവുരു കണ്ടതാണ്. മുസ്ലിം കഥാപാത്രങ്ങള് ഉപ്പു പോലെ’ആവശ്യത്തിന്’ അല്ലെങ്കില് ‘പാകത്തിന്’ ചേര്‍ക്കേണ്ട ഒന്നായാണ് സിനിമ കണ്ടത്. അവരുടെ അയല്‍പക്ക ബന്ധങ്ങള്, വിശ്വാസാചാരങ്ങള്, ജീവിതത്തിന്റെ സങ്കീര്‍ണതയോ,ലാളിത്യമോ മലയാളത്തിലെ ക്യാമറക്ക് പിടിച്ചെടുക്കാന് കഴിഞ്ഞിരുന്നില്ല. ഇവിടെയാണ് നായികയെ തിരസ്‌ക്കരിച്ച്, രണ്ട് ഉമ്മമാരെ സക്കരിയ ഗോളടിക്കാന് ഏല്‍പ്പിക്കുന്നത്.\nകര്‍തൃത്വ രഹിതയായ മുസ്ലിം സ്ത്രീയെ മായാനദി അവര്‍ത്തിച്ചുറപ്പിച്ചതെ ഉള്ളു. അതിനെ അച്ചാലും മുച്ചാലും തച്ചുതകര്‍ത്ത് സുഡാനി ഗംഭീരമായി ഫിനിഷ് ചെയ്തു. ഇന്റര്‍വെല്ലിന് തൊട്ടുമുന്‍പ് ഉമ്മമാര് അത് ഗംഭീരമാക്കി അവതരിപ്പിക്കുന്നുണ്ട്. അത് വരെ പായാരം പറയുന്ന, ഒന്ന് പറഞ്ഞ് രണ്ടാമത്തെത്തിന് കരയുന്ന ജമീലത്ത ഇങ്ങനെ പറയുന്നു: കുട്ട്യേ, പനി മാറ്യാലും സുഡൂനെ ഇനിക്ക് ഇന്റെ കുടീല് കാണണം. കേട്ട്‌ക്കോ ജ്ജ്?\nറോബിന്‍സണെ അന്വേഷിച്ച് വരുന്ന ഗവണ്മെന്റ് ഓഫിഷ്യല്‍സിനെ ‘കൈകാര്യം ചെയ്യുന്ന’,മമ്പുറത്ത് പോയി റോബിന്‍സണ് വേണ്ടി ദുആ ഇരക്കുന്ന,മജീദിനോട് അജ്ഞാപിക്കുന്ന വല്ലാത്ത ജാതി പെണ്ണുങ്ങള്.\nലിബറല് ശരീരത്തിലേക്ക് കയറിനിന്നാല് മാത്രം കര്‍തൃത്വവും ശബ്ദവും ലഭിക്കുന്ന മുസ്ലിം സ്ത്രീകള് എന്ന നിര്‍മ്മിതിയെ ഇവര് മറികടക്കുന്നു. മജീദിന്റെ പെണ്ണുകാണല് ചടങ്ങുകളും തമാശ രംഗങ്ങള് എന്നതിനേക്കാള് അധികം മജീദ് റഹ്മാന്, സോറി എന്ന് പറയാന് കെല്‍പ്പുള്ള, ഹൈദരാബാദിലോ ഡല്ഹീലോ പോയി പി എച്ച് ഡി എടുക്കാന് താല്പര്യമുള്ള സ്ത്രീകളെ അവതരിപ്പിക്കുന്ന ഇടങ്ങളായാണ് അടയാളപ്പെടുത്തേണ്ടത്.\nമലബാര് കലാപം ഇന്ത്യന് ദേശീയ ഭാവനയില് തന്നെ മുസ്ലിമിന്റെ സ്ഥാനം നിര്‍ണയിച്ചത് എങ്ങനെ എന്ന് എം ടി അന്‍സാരി മലബാര്, ദേശീയതയുടെ ഇടപാടുകള് എന്ന പുസ്തകത്തില് വിവരിക്കുന്നുണ്ട്. കലാപത്തിന്റെ ഹൃദയഭൂമിയായ ഏറനാട്,വള്ളുവനാട് താലൂക്കുകള് മലയാളിയുടെ മാത്രമല്ല, ഇന്ത്യന് പൊതുബോധത്തില് തന്നെ മതഭ്രാന്തരുടെ ആലയമായി തുടര്‍ന്നു. ഈ താലൂക്കുകളിലെ പ്രദേശങ്ങള് ചേര്‍ത്ത് ഒരു ജില്ല രൂപീകരിക്കുക എന്ന ആശയം അതിനാല് തന്നെ കടുത്ത പ്രതിഷേധങ്ങള് വിളിച്ചുവരുത്തി. മലപ്പുറം മിനി പാക്കിസ്ഥാന് ആണെന്നാണ് കെ കേളപ്പന് ആരോപിച്ചത്.ഇന്നും ഈ ധാരണക്ക് മാറ്റമൊന്നുമില്ല. മലപ്പുറത്തിന്റെ മനസ്സ് വര്‍ഗീയമാണെന്ന കടകംപള്ളി സുരേന്ദ്രന്റെ പരാമര്‍ശം ഇതിന് തെളിവാണ്. മലയാള സിനിമയും തങ്ങളാ ലാവും വിധം ഈ പൊതുബോധത്തെ വഹിക്കുകയും ഊട്ടിയുറപ്പിക്കുകയും ചെയ്തിട്ടുണ്ട്. എഫ് ഐ ആര് സിനിമയില് മലപ്പുറം, സമുദായ പാര്‍ട്ടിക്ക് പതിച്ച് കിട്ടിയ ജില്ലയാണ്. ആറാം തമ്പുരാനില് മലപ്പുറം ബോംബ് കിട്ടാന് എളുപ്പമുള്ള ഇടമാണ്. വിനോദയാത്രയില് വര്‍ഗീയകലാപം നടക്കുന്ന സ്ഥലമാണ്. ഇങ്ങനെ പണിപ്പെട്ട് മലയാള സിനിമ കെട്ടിയുയര്‍ത്തിയ നുണയുടെ ഗോപുരങ്ങളാണ് ജമീലയുടെ ഒറ്റ ചിരിയില് തകര്‍ന്നു വീണത്.\nസെവന്‍സ് അവസാനം കേരളത്തിന്റെ സാഹിത്യസാംസ്‌കാരിക വ്യവഹാരത്തിന്റെ മുഖ്യധാരയില് നിന്നത് എന് എസ് മാധവന്റെ ഹിഗ്വിറ്റയില് ആവണം. സെവന്‍സ് എന്ന ഫുട്‌ബോളിന്റെ അന്തിക്രിസ്തുവിനെ കുറിച്ച് മകന് മുന്നറിയിപ്പ് നല്‍കുന്നുണ്ട് അതിലെ പി ടി മാഷായ അച്ഛന്. മലബാറിന്റെ സവിശേഷമായ ഈ ഭ്രാന്ത് എന്തുകൊണ്ട് മുഖ്യധാരക്ക് വിഷയമായില്ല എന്നിടത്താണ് ഈ സിനിമയുടെ പ്രമേയം മൂര്‍ച്ചയുള്ള രാഷ്ട്രീയമാവുന്നത്. ജനപ്രിയമായ അനുഭൂതികളെ, ഭാവനകളെ, പിരാന്തുകളെ അല്ല നമ്മുടെ കലാസാഹിത്യ വ്യവഹാരങ്ങള് പലപ്പോഴും ഉയര്‍ത്തിപ്പിടിക്കുന്നത്. സുനില് പി ഇളയിടം ചോദിക്കുന്നത് പോലെ, കേരളീയതയുടെ ചിഹ്നമായി അവതരിപ്പിക്കപ്പെടുന്ന കഥകളി എത്രപേര് കണ്ടിട്ടുണ്ട്? കണ്ടവരില് തന്നെ എത്ര പേര് അത് കണ്ടിട്ടുണ്ട്? ഒരു പത്തു ശതമാനം വരും ആകെ. സവര്‍ണ്ണ അനുഭൂതികളെയും അനുഭവങ്ങളെയും അവിഷ്‌ക്കാരങ്ങളെയും കേരളീയതയായും പൊതുവായും നിര്‍വചിച്ചുറപ്പിക്കുന്ന ആഖ്യാനങ്ങളെയും ദേശീയതയെ തന്നെയും തിരുത്താന് ഈ സവന്‍സിന് കഴിയുന്നുണ്ട്.\nദേശീയത എത്രമേല് പുതിയ ഒരു ആശയമാണെന്ന് സിനിമ സൂചിപ്പിക്കുന്നു. ബിയയുമ്മയുടെ ബാപ്പ, പാസ്സ്‌പോര്‍ട്ടില്ലാതെ കറാച്ചിയില് നിന്ന് വന്നും പോയും ഇരുന്നു എന്ന പരാമര്‍ശം ദേശീയത അന്യവല്‍ക്കരിച്ച ഒരു ജനതയുടെ ചരിത്രത്തെ മുഴുവന് വഹിക്കുന്നുണ്ട്.പരദേശി സിനിമയെ മുഴുവനായി ആ ഡയലോഗ് അവാഹിക്കുന്നു. ബിയ്യുമ്മയെ സംബന്ധിച്ചിടത്തോളം പാസ്സ്‌പോര്‍ട്ട് ഒരു പത്രാസാണ്. ദേശീയതയെ അവര് ഇനിയും സ്വാംശീകരിച്ചിട്ടില്ല. ഗവണ്മെന്റ് ഉദ്യോഗസ്ഥരോട് അവര് ചോദിക്കുന്നത് ഇങ്ങള് ഏത് രാജ്യക്കാരാണ് എന്നാണ്. അഥവാ അവരുടെ ഭാഷയില് രാജ്യം യൂറോപ്യന് അര്‍ത്ഥത്തിലെ നാഷന് സ്‌റ്റേറ്റ് അല്ല. ജനിച്ച നാടാണ്. അവിടെ നായര് പജ്ജ് എന്നും ജമീല പശു എന്നും ആണ് ‘ഗോമാതാവിനെ’ വിളിക്കുന്നത്. ഭരണകൂടത്തിന്റെ, സാംസ്‌കാരിക അധീശത്വ ശക്തികളുടെ ഏകഭാഷണങ്ങളിലേക് ഇനിയും വിവര്‍ത്തനം ചെയ്യപ്പെടാത്ത ഇവരില് നാടിന്റെ രാഷ്ട്രീയം ഭദ്രമാണെന്ന് സുഡാനി പറയാതെ പറയുന്നു.\nസുഡാനി എന്ന പദം പക്ഷെ പ്രതിലോമകാരമായ ഒരു രാഷ്ട്രീയത്തെ വഹിക്കുന്നുണ്ട്. വംശീയ ചുവയുള്ള ആ വാക്ക് ആഘോഷിക്കപ്പെടുന്നത്,അവര്‍ത്തിക്കപ്പെടുന്നത്, ഉറപ്പിക്കപ്പെടുന്നത് ഒട്ടും നല്ലതിനല്ല. ആഫ്രിക്കയെ ചിത്രീകരിച്ചതിലും യൂറോകേന്ദ്രിതമായ നോട്ടത്തിന്റെ പ്രശ്‌നം കണാം. ആഭ്യന്തര യുദ്ധവും പട്ടിണിയും പിളര്‍ത്തിയ ആഫ്രിക്ക എന്ന ആഖ്യാനം പിളര്‍പ്പുകളില്ലാതെ അവര്‍ത്തിക്കപ്പെടുന്നത് പ്രതിലോമകരമാണോ എന്ന ചോദ്യം സാധുവാണ്. രണ്ട് അഭാവങ്ങള് കൂടി സിനിമയില് പ്രശ്‌നവല്‍ക്കരിക്കണ്ടതുണ്ട്. ഒന്ന് പ്രത്യക്ഷ മതചിഹ്നങ്ങളാണ്. മറ്റൊന്ന് നാടിന്റെ പ്രത്യക്ഷ രാഷ്ട്രീയവും മതപരമായി ഒരു പിടി അടയാളങ്ങള് സിനിമയിലുടനീളം ഉണ്ടെങ്കിലും മജീദോ കൂട്ടുകാരോ പള്ളിയില് പോവുന്നില്ല. ഔട്ട് ഓഫ് ഫോക്കസ് ആയല്ലാതെ പള്ളി കടന്നുവരുന്നത് ഒന്നോ രണ്ടോ ഷോട്ടില് മാത്രം. അതും മമ്പുറം മഖാമും പരിസരവും. ആണുങ്ങള് മതമാചരിക്കാത്ത സിനിമയില് മമ്പുറത്ത് പോകുന്നത്, ഉസ്താദിനെ വിളിച്ച് മന്ത്രിച്ചൂതിക്കുന്നത്, മൂന്ന് കഴിപ്പിക്കുന്നത് സ്ത്രീകളാണ്. റോബിന്‍സണ് യാത്രപറഞ്ഞിറങ്ങുമ്പോള് അയാളെ അവര് ദുആ ചെയ്താണ് യാത്രയാക്കുന്നത്. ഇവിടെ മതം കഥാഗതിയെ യാതൊരു വിധത്തിലും സ്പര്ശിക്കാതെ, ഇടക്കും തലക്കും വന്നുപോവുന്ന ഫുട്‌ബോള് മത്സരങ്ങള് പോലെ സ്വാഭാവികം മാത്രമാണ്. ദുഷ്ടശക്തികളെ നിഗ്രഹിക്കാന് ബലം നല്‍കുന്ന ആയുധമല്ല, ജീവിക്കാന് പ്രേരിപ്പിക്കുന്ന ബലവും സ്‌നേഹിക്കാന്, താദാത്മ്യപ്പെടാനുള്ള വഴിയുമാണ് മതം. അതുകൊണ്ടാണ് സാമുവലിന്റെ വലിയുമ്മ മരിച്ചപ്പോള് ജമീലത്താ പറയുന്നത് ഇന്നാലില്ലാഹ്!\nനാടിന്റെ പ്രത്യക്ഷ രാഷ്ട്രീയത്തെ സിനിമ പാടെ അവഗണിക്കുന്നു എന്നത് പൂര്‍ണമായും ധനാത്മകമായ ഒന്നാണെന്ന് പറയാന് കഴിയില്ല. കാരണം മലപ്പുറത്തിന്റെ മനസ്സ് ‘വര്‍ഗീയമാകാന്’ കാരണം ഈ പ്രത്യക്ഷ രാഷ്ട്രീയത്തിലെ തിരഞ്ഞെടുപ്പുകള് ആണ്. ആ രാഷ്ട്രീയത്തെ അടയാളപ്പെടുത്തുക എന്നത് സിനിമയുടെ ലാളിതാഖ്യാനത്തെ തടസ്സപ്പെടുത്തും എന്നതാവാം അണിയറ പ്രവര്‍ത്തകരെ അത്തരം ഒരു സഹാസത്തില് നിന്ന് തടഞ്ഞത്. ആത്യന്തികമായി ഈ പാഠവും സിനിമയുടെ പരിമിതികള്‍ക്കകത്താണല്ലോ നില്‍ക്കുന്നത്.\nTags sakareeya sudani പടച്ചോന്റെ ചുമരിലെ ചിത്രങ്ങള്\nAbout ഹിലാല് അഹ്മദ്\nPrevious അരാജകത്വങ്ങളെ പവിത്രവത്കരിക്കുകയാണ് യുക്തിവാദികള് ചെയ്യുന്നത്\nNext ജാവീദ്‌നാമ: അനശ്വരതയുടെ പുസ്തകം\nദൈവശാസ്ത്രത്തെ തിയോളജിയെന്ന് പേരിട്ടു വിളിക്കാന് അരിസ്റ്റോട്ടിലിനെ പ്രേരിപ്പിച്ച ഘടകം, തിയോളജിയുടെ സംവാദമെപ്പോഴും ഏറ്റവും ഉന്നതനായ ഉണ്മയെ കുറിച്ചായത് കൊണ്ടാണെന്ന് അദ്ദേഹത്തിന്റെ …


'വിദേശ രാജ്യങ്ങള് ഇപ്പോള് ഇന്ത്യയെ സഹായിക്കുന്നതിന് കാരണക്കാരന് മോദി'; കേന്ദ്രത്തെ നിരന്തരം കുറ്റപ്പെടുത്തുന്ന രാഹുലിനെതിരെ കേന്ദ്രമന്ത്രി അനുരാഗ് ഠാക്കൂര്\nMay 9, 2021, 09:18 pm IST\nഡല്‍ഹി: കൊവിഡ് രണ്ടാം തരംഗത്തിനെതിരെ രാജ്യം പോരാടുന്ന സാഹചര്യത്തില് വിദേശ രാജ്യങ്ങളില് നിന്ന് ഇന്ത്യക്ക് സഹായവും പിന്തുണയും ലഭിക്കുന്നത് പ്രധാനമന്ത്രി നരേന്ദ്ര മോദിയുടെ പരിശ്രമങ്ങളുടെ ഫലമാണെന്ന് കേന്ദ്രധന സഹമന്ത്രി അനുരാഗ് ഠാക്കൂര്. കോവിഡിനെ പിടിച്ചുകെട്ടുന്നതില് മോദി സര്‍ക്കാരിനെ നിരന്തരം കുറ്റപ്പെടുത്തിക്കൊണ്ടിരിക്കുന്ന കോണ്‍ഗ്രസ് നേതാവ് രാഹുല് ഗാന്ധിയെ ഉദ്ദേശിച്ചാണ് അദ്ദേഹത്തിന്‍റെ പ്രതികരണം.\nപ്രതിസന്ധി ഘട്ടത്തില് രാഹുല് ഗാന്ധി രാഷ്ട്രീയം കളിക്കാന് ആഗ്രഹിക്കുന്നുവെങ്കില് അദ്ദേഹത്തിന് അതുമായി മുന്നോട്ട് പോകാമെന്നും അദ്ദേഹം എ.എന്.ഐയോട് പറഞ്ഞു.\n‘പശ്ചിമ ബംഗാള് സ്വതന്ത്ര രാജ്യമല്ല, പൗരത്വ ഭേദഗതി നിയമം നടപ്പാക്കണം’: പ്രധാനമന്ത്രിയോടാവശ്യപ്പെട്ട് സുവേന്ദു അധികാരി\nആളുകളുടെ ജീവന് രക്ഷിക്കാനായി പ്രധാനമന്ത്രി ചെയ്യാനാവുന്നതെല്ലാം ചെയ്യുന്നുണ്ട്. കോവിഡിന്‍റെ ആദ്യ തരംഗത്തില് നമ്മള് ഒരുപാട് വിദേശ രാജ്യങ്ങളെ സഹായിച്ചു. അതിന്‍റെ ഫലമായി പല രാജ്യങ്ങളും ഇപ്പോള് നമുക്കൊപ്പം നില്‍ക്കുന്നു. അത് അദ്ദേഹത്തിന്‍റെ പരിശ്രമങ്ങളുടെ ഫലമാണ്. പല രാജ്യങ്ങളുടെ പ്രധാനമന്ത്രിമാര് അടക്കം ഒരുപാട് നേതാക്കന്‍മാര് അവരുടെ പൂര്‍ണ്ണപിന്തുണ അറിയിച്ചിട്ടുണ്ട്. -അനുരാഗ് ഠാക്കൂര് വ്യക്തമാക്കി.\nTags: rahul gandhinarendramodianurag thakkur\n'ലോക്ക്ഡൗണ് തിങ്കളാഴ്ച മുതല് കര്‍ശനമാക്കും'; സത്യവാങ്മൂലം ദുരൂപയോഗം ചെയ്താല് കര്‍ശന നടപടിയെന്ന് ഡിജിപി


വിത്തുകൾ മുളപ്പിക്കുമ്പോൾ ശ്രദ്ധിക്കേണ്ടവ.. വിത്തുകൾ വേഗം മുളക്കാൻ മുരടിപ്പ് മാറ്റാൻ ഇങ്ങനെ ചെയ്‌താൽ മതി.!! – Classic Movies\nവിത്തുകൾ മുളപ്പിക്കുമ്പോൾ ശ്രദ്ധിക്കേണ്ടവ.. വിത്തുകൾ വേഗം മുളക്കാൻ മുരടിപ്പ് മാറ്റാൻ ഇങ്ങനെ ചെയ്‌താൽ മതി.!!\nഇന്നത്തെ കാലത്ത് കൃഷിയിലേക്കിറങ്ങിയ നിരവധി ആളുകൾ നമുക്ക് ചുറ്റും ഉണ്ട്. പലർക്കും കൃഷി ചെയ്യാനുള്ള താല്പര്യക്കുറവിൻറെ പ്രധാനപ്പെട്ട കാരണം കൃഷിയെക്കുറിച്ചു കൃത്യമായ അറിവ് എല്ലവർക്കും ഇല്ല എന്നത് തന്നെയാണ്.\nവിത്തുകൾ മുളപ്പിക്കുമ്പോൾ ശ്രദ്ധിക്കേണ്ട ചില കാര്യങ്ങൾ പരിചയപ്പെടാം. വിത്തുകൾ നേരിട്ട് മണ്ണിലേക്ക് ഇട്ടു മുളപ്പിക്കുന്നതിനേക്കാൾ നല്ലത് ആദ്യം തന്നെ വിത്തുകൾ വെള്ളത്തിലിട്ടു കുതിർക്കാൻ വെക്കുക. കുതിർത്തു വിത്തുകൾ മുളപ്പിക്കാം.\nസ്യൂഡോമോണസ് ലായനിയിൽ ഇട്ടും വിത്തുകൾ മുളപ്പിക്കാവുന്നതാണ്. വിത്തുകൾ മുളപ്പിക്കുമ്പോൾ ശ്രദ്ധിക്കേണ്ട കാര്യങ്ങൾ എന്തൊക്കെയാണെന്ന് വിശദമായി വീഡിയോയിൽ പറഞ്ഞുതരുന്നുണ്ട്. ഈ വീഡിയോ നിങ്ങൾക്കെല്ലാവർക്കും വളരെയധികം ഉപകാരപ്രദമാകുമെന്ന് കരുതുന്നു.\nപാക്കറ്റ് അരിപൊടി വെച്ച് നല്ല മൊരിഞ്ഞ വട വളരെ എളുപ്പത്തിൽ ഉണ്ടാക്കാം 👌👌


We put the OPPO F3 Plus Camera performance to real-life tests and the results are amazing - Malayalam Gizbot\n» ഓപ്പോ എഫ്3 പ്ലസിന്റെ ക്യാമറ പ്രകടനം അത്ഭുതകരമാകുന്നു!\nഓപ്പോ എഫ്3 പ്ലസിന്റെ ക്യാമറ പ്രകടനം അത്ഭുതകരമാകുന്നു!\nPublished: Wednesday, April 12, 2017, 18:58 [IST]\nസ്മാര്‍ട്ട്‌ഫോണുകളുടെ ക്യാമറകളാണ് ക്രമേണ പ്രശസ്ഥമായി വരുന്നത്. കഴിഞ്ഞ ഏതാനും വര്‍ഷങ്ങള്‍ക്കുളളില് തന്നെ മൊബൈല് ഫോണ് ഫോട്ടോഗ്രാഫി ടെക്‌നോളജിയില് പല മാറ്റങ്ങളും വന്നിട്ടുണ്ട്. ദൈനംദിന ജീവിതത്തില് ക്യാമറകള് ഷൂട്ടിങ്ങിന് മികച്ച ക്യാമറയുളള ഹൈഎന്‍ഡ് സ്മാര്‍ട്ട്‌ഫോണുകളാണ് വാങ്ങാന് എല്ലാവരും ആഗ്രഹിക്കുന്നത്.\nഏറ്റവും മികച്ച ക്യാമറയുമായ സ്മാര്‍ട്ട്‌ഫോണുകള് പലതും ഉണ്ട്. എന്നാല് ഇതില് ഏറ്റവും മികച്ചത് ഓപ്പോ എഫ്3 പ്ലസ് തന്നെയാണ്.\nഓപ്പോ ക്യാമറ സവിശേഷത\nഓപ്പോ എഫ്3 പ്ലസ് ആണ് ആദ്യത്തെ ഡ്യുവല് ഫ്രണ്ട്-ഫേസിങ്ങ് ക്യാമറ. 16എംബി പ്രൈമറി ക്യാമറയാണ് , 120ഡിഗ്രി വൈഡ്-ആങ്കിള് ആണ് സെക്കന്‍ഡറി ക്യാമറയ്ക്ക്.\nഅതിനാല് സെല്‍ഫി സ്റ്റിക് ഉപയോഗിച്ച് അധിക വൈഡ് ഷോര്‍ട്ടുകള് എടുക്കാന് സാധിക്കും. അങ്ങനെ എടുത്ത ഫോട്ടോയാണിത്.\n6 ഇഞ്ച് ഫുള് എച്ച്ഡി സ്‌ക്രീന്\n6ഇഞ്ച് ഫുള് എച്ച്ഡി സ്‌ക്രീനില് വളരെ മികച്ച തെളിഞ്ഞ ഇമേജുകളാണ് കാണുന്നത്. ഇതു കൂടാതെ ഈ ഫോട്ടോകള് നമ്മള് കമ്പ്യൂട്ടറില് കാണുമ്പോഴും വളരെ ക്ലാരിറ്റി ആയിരിക്കും. 8എംബി സെക്കന്‍ഡറി ക്യാമറ ഉപയോഗിച്ച് എടുത്ത ഫോട്ടോയാണിത്.\nബ്യൂട്ടി 4.0 മോഡ്\nഓപ്പോ എഫ്3 പ്ലസിന് ഏറ്റവും മികച്ച 4.0 ബ്യൂട്ടി മോഡാണ്. ഈ ഫോട്ടോയില് എത്ര മനോഹരമായാണ് ത്വക്ക് കാണാന് സാധിക്കുന്നത്. ഇതില് സൗന്ദര്യം ഹൈലൈറ്റ് ചെയ്യുന്ന സവിശേഷത ഉളളതിനാല് ഈ അപ്‌ടേറ്റ് ലഭിച്ച ഫോണ് വാങ്ങാന് എല്ലാവരും ആഗ്രഹിക്കുന്നു. കൂടാതെ ഏറ്റവും മികച്ച സെല്‍ഫിയും ഇതില് എടുക്കാം.\nഓപ്പോ എഫ്3 പ്ലസില് ഏറ്റവും മികച്ച 8എംബി സെല്‍ഫി ക്യാമറയാണ്. സെല്‍ഫി സ്റ്റിക്ക് ഇല്ലാതേയും വളരെ മനോഹരമായ രീതിയില് നിങ്ങള്‍ക്ക് സെല്‍ഫി എടുക്കാനും സാധിക്കും. ഈ ഫോട്ടോ ഇതിനു മറ്റൊരു ഉദാഹരണമാണ്.\nമുന്നില് ഡ്യുവല് സെല്‍ഫി ക്യാമറയാണ് നല്‍കിയിരിക്കുന്നത്. 16എംബി റിയര് ക്യാമറയും. റിയര് ഷൂട്ടര് ഓപ്പോ എഫ്3 പ്ലസിന് സോണി IMX398 സെന്‍സറാണ്. അപ്പാര്‍ച്ചര് f/1.7 നും ആണ്. ഈ എല്ലാ സവിശേഷതകളും ഉള്‍പ്പെടുത്തി നോക്കുമ്പോള് ഏറ്റവും മികച്ച ക്യാമറ സ്മാര്‍ട്ട്‌ഫോണാണ് ഓപ്പോ എഫ്3 പ്ലസ്. ഈ ഫോട്ടോ അതിനൊരു ഉദാഹരണമാണ്.\n16എംബി ക്യാമറ മഹത്തായ ഒന്ന്\nനിങ്ങള്‍ക്ക് ഈ ഫോട്ടോയില് കാണാം , 16എംബി റിയര് ക്യാമറയില് എത്ര മനോഹരമായ ഫോട്ടോകളാണ് എടുത്തിരിക്കുന്നത്.\nWe tested the OPPO F3 Plus camera performance in multiple light conditions and the images come out to be crisp, vibrant with accurate colour tones.\nStory first published: Wednesday, April 12, 2017, 18:58 [IST]


അദാനിയുടെ സ്വന്തം സി.ബി.ഐ\nതത്സമയം ഡെസ്ക്| Updated On: 12 Feb 2019 12:02 PM GMT | Location :\nകല്‍ക്കരി പാടം അഴിമതികേസില് അദാനിയെ തൊടാന് പേടിച്ച് സി.ബി.ഐ, പ്രധാനമന്ത്രി നരേന്ദ്ര മോദിയുടെ അടുപ്പക്കാരനും ഗുജറാത്തിലെ കോര്‍പ്പറേറ്റ് ഭീമനുമായ...\nകല്‍ക്കരി പാടം അഴിമതികേസില് അദാനിയെ തൊടാന് പേടിച്ച് സി.ബി.ഐ, പ്രധാനമന്ത്രി നരേന്ദ്ര മോദിയുടെ അടുപ്പക്കാരനും ഗുജറാത്തിലെ കോര്‍പ്പറേറ്റ് ഭീമനുമായ ഗൗതം അദാനിയുടെ ഉടമസ്ഥതയിലുള്ള അദാനി എന്റര്‍പ്രൈസ് ലിമിറ്റഡ് ഭാഗമായ കല്‍ക്കരി തട്ടിപ്പില് പൊതുമേഖല സ്ഥാപനങ്ങള്‍ക്കതിരെ മാത്രമാണ് സി.ബി.ഐ കേസെടുത്തിരിക്കുന്നത്. എന്നാല് തട്ടിപ്പില് തുല്യ പങ്കാളിത്തമുള്ള അദാനിയുടെ കമ്പനിയാവട്ടെ കേന്ദ്രസര്‍ക്കാറിലുള്ള തങ്ങളുടെ സ്വാധീനം ഉപയോഗിച്ച് അന്യേഷണത്തില് നിന്നും വിദഗ്ധമായി രക്ഷപ്പെട്ടു.\nരാജ്യത്തെ പ്രമുഖ അന്യേഷണ ഏജന്‍സിയായ സി.ബി.ഐയെ കേന്ദ്ര സർക്കാർ രാഷ്ട്രീയ എതിരാളികളെ വേട്ടയാടാന് ദുരുപയോഗം ചെയ്യുകയാണെന്ന് നേരത്തെ ആക്ഷേപമുയർന്നിരുന്നു. ഇതിനിടയിലാണ് മോദിയുടെ സ്വന്തക്കാരെ കുരുക്കുകളിൽ നിന്നും രക്ഷപ്പെടുത്താനും സി.ബി.ഐയെ ഉപയോഗിക്കുന്നത്.\nകഴിഞ്ഞ വര്‍ഷം ജനുവരി 4നാണ് സി.ബി.ഐ വിവാദമായ കല്‍ക്കരി പാടം അഴിമതികേസില് അദാനി ഗ്രൂപ്പുമായി ബന്ധമുള്ള കര്‍ണാടകയിലെ മൂന്ന് കമ്പനികള്‍ക്കെതിരെ കുറ്റപ്പത്രം ചുമത്തുന്നത്. കര്‍ണാടക പവര് കോര്‍പറേഷന് ( കെ.പി.സി.എല്), കര്‍ണാടക ഇ.എം.ടി.എ കോള്‍സ് മൈന്‍സ് ലിമിറ്റഡ്, കെ. എം.സി.എല് തുടങ്ങിയ കമ്പനികള് മഹാരാഷ്ട്രയിലെ ആറ് കല്‍ക്കരി ബ്ലോക്കുകളില് ഖനനം അനുവദിച്ചതില് ക്രമക്കേടുകള് നടത്തിയെന്ന കണ്ടെത്തലിനെ തുടര്‍ന്നായിരുന്നു ഇത്. അതേസമയം ഇതേ കുറ്റം നേരിടുന്ന അദാനി ഗ്രൂപ്പിന്റെ ഉടമസ്ഥതയിലുള്ള അദാനി എന്റര്‍പ്രൈസ് ലിമിറ്റഡ് സി.ബി.ഐ അന്യേഷണത്തില് നിന്നും തന്ത്രപൂര്‍വ്വം രക്ഷപ്പെട്ടു.\n2014 സെപ്തംബറില് തന്നെ 214 കല്‍ക്കരി ബ്ലോക്കുകള് അനുവദിച്ചതില് കമ്പനികള് ക്രമക്കേടുകള് നടത്തിയെന്ന് സുപ്രീം കോടതി കണ്ടെത്തിയിരുന്നു. തുടര്‍ന്ന് അടുത്ത വര്‍ഷം സി.ബി.ഐ മൂന്ന് കമ്പനികളുടേയും ഡയറക്ടര്‍മാരെ കല്‍ക്കരി ബ്ലോക്കുകള് അനുവദിക്കുന്നതില് പാലിക്കേണ്ട നിയമങ്ങള് ലംഘിച്ചതിന് ചോദ്യം ചെയ്തു. മൂന്ന് വര്‍ഷങ്ങള്‍ക്ക് ശേഷം ഈ കമ്പനികള് തട്ടിപ്പ് നടത്തിയെന്ന് സമ്മതിച്ച സി.ബി.ഐ, കെ.എം.സി.എല് സര്‍ക്കാറിനെ കല്‍ക്കരി ഇടപാടിന്റെ കാര്യത്തില് തെറ്റ് ധരിപ്പിക്കുകയായിരുന്നുെവന്നും കണ്ടെത്തി.\n2018ല് അദാനി ഗ്രുപ്പുമായി ബന്ധമുള്ള രാജസ്ഥാനിലെ മറ്റ് രണ്ട് കമ്പനികളും ഇതേ തട്ടിപ്പ് നടത്തിയതായി കാരവന് മാഗസിന് വെളിപ്പെടുത്തിയിരുന്നു. അദാനി എന്‍ര്‍പ്രൈസുമായി ബന്ധമുള്ള രാജസ്ഥാന് രാജ്യ വിദ്യുത് ഉത്പാദന് നിഗം ലിമിറ്റഡ് ( RRVUNL), പര്‍സ കാന്ത കോലിയേറീസ് ലിമിറ്റഡ് (PKCL) തുടങ്ങിയവയായിരുന്നു ഇവ. അഴിമതികേസിലെ സുപ്രീംകോടതി ഇടപെടലിനെ തുടര്‍ന്ന് കെ.പി.സി.എല്ലിനെതിരെ മാത്രം നടപടിയെടുത്ത സി.ബി.ഐ അദാനിയുടെ കമ്പനിയെ നിയമ നടപടികളില് നിന്നും രക്ഷപ്പെടുത്തി.


ദില്ലി പീഡനം: വിധി രാഷ്ട്രീയപ്രേരിതമോ? | Nirbhaya case: Defence counsel blames political pressure - Malayalam Oneindia\nദില്ലി പീഡനം: വിധി രാഷ്ട്രീയപ്രേരിതമോ?\nPublished: September 13 2013, 16:15 [IST]\nദില്ലി: കോളിളക്കം സൃഷ്ടിച്ച ദില്ലി കൂട്ടബലാത്സംഗക്കേസിലെ പ്രതികള്‍ക്ക് സാകേത് കോടതി വിധിച്ച വധശിക്ഷ രാഷ്ട്രീയ പ്രേരിതമാണോ? ആണ് എന്നാണ് പ്രതിഭാഗം വക്കീലായ എ പി സിംഗ് പറയുന്നത്. കോടതി വിധി രാഷ്ട്രീയപ്രേരിതമാണ് എന്ന് ആരോപിക്കുന്ന സിംഗ് വിരല് ചൂണ്ടുന്നത് ആഭ്യന്തര മന്ത്രി സുശീല് കുമാര് ഷിന്‍ഡെയ്ക്ക് എതിരെയാണ്.\nകടുത്ത ശിക്ഷ കിട്ടുന്ന കേസുകളില് പ്രതിഭാഗം വക്കീലന്മാര് വിധി രാഷ്ട്രീയപ്രേരിതമാണ് എന്ന് ആരോപിക്കുന്നത് സാധാരണയാണ്. രാജ്യമെമ്പാടും ഉണ്ടായ ജനകീയ പ്രക്ഷോഭങ്ങളും പൊതുവികാരവും കേസിന്റെ മെറിറ്റിനെക്കാള് വിധിയില് സ്വാധീനം ചെലുത്തി എന്നും സിംഗ് ആരോപിക്കുന്നുണ്ട്.\nകുറ്റക്കാര്‍ക്ക് വധശിക്ഷ തന്നെ കിട്ടും എന്ന് സുശീല്‍കുമാര് ഷിന്‍ഡെ നേരത്തെ തന്നെ പറഞ്ഞു എന്നും ഇത് കോടതി വിധിയെ സ്വാധീനിച്ചും എന്നും പ്രതിഭാഗം വക്കീല് ആരോപിക്കുന്നു. ശിക്ഷാവിധിക്ക് ശേഷം മാധ്യമപ്രവര്‍ത്തകരോട് സംസാരിക്കവേയാണ് സിംഗ് ഇത്തരമൊരാരോപണം ഉന്നയിച്ചത്. അതിവേഗ കോടതിയുടെ വിധിക്കെതിരെ മേല്‍ക്കോടതിയെ സമീപിക്കാനാണ് പ്രതിഭാഗത്തിന്റെ നീക്കം.\nസാകേത് കോടതി വിധികേട്ട് താന് ഞെട്ടിപ്പോയി എന്നും സിംഗ് മാധ്യമപ്രവര്‍ത്തകരോട് പറഞ്ഞു. ശിക്ഷാ വിധിക്കെതിരെ ദില്ലി ഹൈക്കോടതിയെ സമീപിക്കും. തന്റെ കക്ഷികള് നിരപരാധികളാണ് എന്നും സംഭവം നടന്ന ഡിസംബര് 16 ന് കുറ്റാരോപിതരില് മൂന്ന് പേര് ദില്ലിയില് ഉണ്ടായിരുന്നില്ല എന്നായിരുന്നു എ പി സിംഗ് വിചാരണവേളയില് കോടതിയില് പറഞ്ഞിരുന്നത്.\nഇത് കാണിച്ച് അക്ഷയ് താക്കൂര്, വിനയ് ശര്‍മ, പവന് ഗുപ്ത എന്നിവര് അലീബി രേഖകളും സാക്ഷികളെയും ഹാജരാക്കിയിരുന്നു. സംഭവം നടന്ന അന്ന് താന് ദില്ലിയില് ഉണ്ടായിരുന്നില്ല എന്നായിരുന്നു അക്ഷയ് പറഞ്ഞത്. അന്ന് ഒരു സംഗീത പരിപാടി കാണുകയായിരുന്നു എന്ന് വിനയ് ശര്‍മയും പവന് ഗുപ്തയും പറഞ്ഞു. ബസ്സില് ഉണ്ടായിരുന്നു എങ്കിലും താന് പെണ്‍കുട്ടിയെ പീഡിപ്പിച്ചില്ല എന്നായിരുന്നു കേസിലെ മറ്റൊരു പ്രതിയായ മുകേഷ് പറഞ്ഞത്.\nകൂടുതൽ delhi rape വാർത്തകൾ\nദില്ലിയില് യുവതിയെ പോലീസുകാരന് ബലാത്സംഗം ചെയ്തു\nദില്ലി കൂട്ടബലാത്സംഗം; വധശിക്ഷ ശരിവെച്ചു\nദില്ലി പീഡനം; ആശാറാം ബാപ്പുവിന് നോട്ടീസ്\nദില്ലി കൂട്ടമാനഭംഗം; എല്ലാ പ്രതികള്‍ക്കും വധശിക്ഷ\nദില്ലി പെണ്‍കുട്ടിയെപ്പറ്റി ആശാറാം ബാപ്പു പറഞ്ഞത്\nദില്ലി മാനഭംഗം; ശിക്ഷ വെള്ളിയാഴ്ചത്തേക്ക് മാറ്റി\nദില്ലി കൂട്ടമാനഭംഗം; ആരൊക്കെയായിരുന്നു നാലുപേര്?\nദില്ലി കൂട്ടമാനഭംഗം; പ്രതികളെല്ലാം കുറ്റക്കാര്\nദില്ലി കൂട്ടമാനഭംഗം: ജീവപര്യന്തമോ വധശിക്ഷയോ?\nമുംബൈ കൂട്ടബലാത്സംഗം; ബോളിവുഡ് പറയുന്നു\n40കാരിയെ സഹപ്രവര്‍ത്തകര് കാറില് പീഡിപ്പിച്ചു\nകുഴിയിലടക്കിയ മൃതദേഹം പുറത്തെടുത്ത് പീഡിപ്പിച്ചു\ndelhi rape delhi court rape പീഡനം ബലാത്സംഗം കോടതി വിധി വധശിക്ഷ വക്കീല്\nThe defense lawyer, it seems, is frantically looking for reasons to save the rape convicts. First it was the Gandhian ideology and now it is the politicians.\nStory first published: Friday, September 13, 2013, 16:15 [IST]


NP Rajendran: സുതാര്യം സരിതാര്യം\nഭരണം സുതാര്യമാക്കുന്ന പ്രക്രിയ അതിന്റെ മൂര്‍ധന്യഘട്ടത്തിലേക്ക് പ്രവേശിച്ചിരിക്കുകയാണ്. ഇതിനപ്പുറം പോകാന് ഇനി ഇടംകാണുന്നില്ല. സുതാര്യത മൂക്കുമ്പോള് ഒപ്പം സമത്വം, സാഹോദര്യം എന്നീ ആദര്‍ശങ്ങളും നടപ്പാക്കേണ്ടതുണ്ടല്ലോ. ഇപ്പോള് അതാണ് കണ്ടത്. മാനുഷരെല്ലാരുമൊന്നുപോലെ എന്നതാണ് സമത്വത്തിന്റെ ഏറ്റവും മുന്തിയ അവസ്ഥ. മുഖ്യമന്ത്രിയുടെ ഓഫീസിലും മാനുഷരെല്ലാരുമൊന്നുപോലെയാണ്. കയറിവരുന്ന പൗരന് ഋഷിയാവട്ടെ, നരകംപൂകിയ വീരപ്പന്റെ പുതുരൂപം ആകട്ടെ, ഇരിക്കാം, സംസാരിക്കാം, കാര്യംനേടാം, പോകാം. സഹായത്തിന് പി.എ.മാരുണ്ടാകും. മുഖ്യമന്ത്രിയുടെ മുറിയിലേ വെബ് ക്യാമറ ഉള്ളൂ, പി.എ.മാരുടെ മുറികളിലില്ല.\n2010 ജനവരി പത്തിന് സകലപത്രങ്ങളിലും വന്ന വാര്‍ത്ത ഇപ്പോള് എല്ലാവരും ഓര്‍ക്കുന്നുണ്ട്, പ്രതിഭാശാലികളായ ദമ്പതിമാരെക്കുറിച്ചുള്ളതാണ്. ഭര്‍ത്താവ് ബിജു രാധാകൃഷ്ണന്, ഭാര്യ സരിത എസ്. നായര്. രണ്ടുപേരും അക്കാലത്ത് സോളാര്യത്തിലേക്ക് കടന്നിട്ടില്ല. വേറെ ഒരു മേഖലയിലാണ് പ്രതിഭതെളിയിച്ചുകൊണ്ടിരുന്നത്. ദേശസാത്കൃത ബാങ്കുകളില്‍നിന്ന് അതിവേഗം വായ്പവാങ്ങിക്കൊടുക്കുന്നതില് വൈദഗ്ധ്യമുള്ള ഏഷ്യന് ഡെവലപ്‌മെന്റ് ബാങ്ക് കണ്‍സള്‍ട്ടന്റ് എന്നായിരുന്നു ബിജുവിന്റെ വേഷം. ദമ്പതികള് പ്രമുഖനായ ഒരു കെട്ടിടനിര്‍മാതാവില്‍നിന്ന് തട്ടിയത് കോടികള്. പരാതിയെത്തുടര്‍ന്ന് പോലീസ് രണ്ടിനെയും അറസ്റ്റുചെയ്‌തെന്നായിരുന്നു വാര്‍ത്ത. അന്ന് ഒരു അസിസ്റ്റന്റ് കമ്മീഷണറുടെ നേതൃത്വത്തില് സ്‌പെഷല് ടീമിനെ ഉണ്ടാക്കി അന്വേഷണം തുടങ്ങിയതാണ്. വ്യാജ ബാങ്ക്‌രേഖകള് ഉണ്ടാക്കിയാണ് ശ്രേഷ്ഠദമ്പതികള് ആളുകളെ വീഴ്ത്താറുള്ളതെന്ന് അന്നുതന്നെ പോലീസ് ഉദ്യോഗസ്ഥര് പറഞ്ഞത് പത്രത്തിലുണ്ട്. ബിജുവിന്റെ മുന് ഭാര്യ രശ്മി മരിച്ചതാണോ കൊന്നതാണോ എന്ന് അന്വേഷിക്കുന്നുണ്ടെന്നതാണ് പോലീസ് പുറത്തുവിട്ട മറ്റൊരു രഹസ്യം. രണ്ടിനെയും രണ്ടാഴ്ച റിമാന്‍ഡ് ചെയ്‌തെന്നും വാര്‍ത്ത പറയുന്നു.\nതുടര്‍ന്നുള്ള മൂന്നുവര്‍ഷക്കാലം ഇവരുടെ വിളയാട്ടമായിരുന്നു കേരളത്തിലും തമിഴ്‌നാട്ടിലും. കേസുകള് എത്രയെന്നോ അറസ്റ്റുകള് എത്രയെന്നോ ഇവര്‍ക്കുതന്നെ നിശ്ചയമില്ലാത്ത അവസ്ഥയെത്തിയിട്ടുണ്ടാകണം. ഇതേ ദമ്പതികളാണ് നമ്മുടെ തലസ്ഥാനത്ത് ഭരണത്തിന്റെ ഇടനാഴികളില് പുതിയമേഖലകള് കീഴടക്കിയത്. ബാങ്ക് വായ്പയുടെ ഇടനിലത്തട്ടിപ്പില്‍നിന്ന് കുറേക്കൂടി അത്യന്താധുനികമായ മേഖലകളിലേക്ക് അവര് നീങ്ങിയിരുന്നു. അധികംപേര്‍ക്ക് അറിയാത്ത സൗരോര്‍ജം, കാറ്റാടി പോലുള്ള സംഗതികള്. പാരമ്പര്യേതര ഊര്‍ജതട്ടിപ്പുകളായതുകൊണ്ട് ഈ രംഗത്ത് അവര്‍ക്ക് മത്സരിക്കാന് എതിരാളികളില്ലെന്ന സൗകര്യമുണ്ടായിരുന്നു. രണ്ട് സംസ്ഥാനങ്ങളില് വലവീശി കോടികള് കൈയിലാക്കിയപ്പോഴേ പരാതിയും അറസ്റ്റുമൊക്കെ ഉണ്ടായുള്ളൂ.\nസരിത നായര് ആളത്ര ശരിയല്ല എന്ന് താന് മുഖ്യമന്ത്രിയോട് സ്വകാര്യമായി പറഞ്ഞെന്നാണ് ചീഫ് വിപ്പ് പി.സി. ജോര്‍ജ് ചാനലില് വെളിപ്പെടുത്തിയത്. അത് പറയാന് പി.സി. ജോര്‍ജ് വേണ്ട. തലസ്ഥാനത്തെ ഏത് പോലീസുകാരനും അറിയേണ്ടതാണ്. പക്ഷേ, മുഖ്യമന്ത്രി അറിഞ്ഞില്ല. അവളുടെ അറസ്റ്റിനുശേഷം മാത്രമാണ് പി.സി. ജോര്‍ജ് പറഞ്ഞത് എന്നാണ് മുഖ്യമന്ത്രിയുടെ പരിഭവം. മുമ്പേ പറഞ്ഞിരുന്നെങ്കില് കാണാമായിരുന്നു എന്ന് സാരം. മുമ്പാണോ ശേഷമാണോ എന്ന് ജോര്‍ജിന് അത്ര ഉറപ്പുപോര. എന്തിന് പി.സി. ജോര്‍ജ് വരണം ഇത് പറയാന് ? മുഖ്യമന്ത്രിയോട് പറയേണ്ടത് പോലീസ് ഇന്റലിജന്‍സല്ലേ? ഇത്രയും കേസും പരാതിയുമുള്ള ഒരാണും പെണ്ണും വന്ന് മുഖ്യമന്ത്രിയെത്തന്നെ പറ്റിച്ചുപോകുന്നുവെങ്കില് അത് മുഖ്യമന്ത്രിയുടെ മാത്രം ഗുണംകൊണ്ടാവില്ല, പോലീസിനും കൊടുക്കണം ഒരു വിശിഷ്ടസേവനമെഡല്. എല്ലാം തുറന്ന പുസ്തകമായതുകൊണ്ട് ഒന്നും പറയേണ്ട എന്നവര് തീരുമാനിച്ചുകാണും. പി.എ.മാരെ കാണുമ്പോള് സല്യൂട്ട് ചെയ്യുന്ന പോലീസ് ഉദ്യോഗസ്ഥരെന്തിന് പി.എ.മാര് കൂടെക്കൊണ്ടുനടക്കുന്ന സോളാര്യക്കാരുടെ ഗുണവും ദോഷവും തിരക്കണം?\nപാര്‍ലമെന്റ് നടപടി റിപ്പോര്‍ട്ട് ചെയ്യാന് ഒരു പത്രം ഒരാളെ നിയോഗിച്ചാല്, പോലീസിന്റെ ഏറ്റവും താഴെക്കിടയില് ഒരു തസ്തികയില് കേറാന്, പാസ്‌പോര്‍ട്ട് വാങ്ങാന്... എല്ലാം വേണം സ്‌പെഷല് ബ്രാഞ്ചിന്റെ അന്വേഷണറിപ്പോര്‍ട്ട്. മന്ത്രിമാരുടെ പി.എ. ആയി മന്ത്രിയേക്കാള് അധികാരം കൈയാളാന് യാതൊന്നും വേണ്ട. കേരളത്തില് മുഖ്യമന്ത്രിയുടെ ഓഫീസിലിരുന്ന് കാര്യങ്ങള് നിര്‍വഹിക്കുന്നവരെ ആരാണ് തിരഞ്ഞെടുക്കുന്നത് എന്ന് അറിഞ്ഞുകൂടാ. വാളെടുത്തവരെല്ലാം വെളിച്ചപ്പാടാകുന്നു. മുഖ്യമന്ത്രിയാണോ മുഖ്യമന്ത്രിയുടെ സെക്രട്ടറിമാരെ നിയോഗിക്കുന്നത്? അവരുടെ ഗുണദോഷങ്ങളെക്കുറിച്ച് പാര്‍ട്ടിയുണ്ടോ വല്ലതും അറിയുന്നു. അറിയില്ല, ആരോ ലിസ്റ്റുണ്ടാക്കുന്നു, മന്ത്രിമാര് നിയമിക്കുന്നു. ശമ്പളവും പെന്‍ഷനും ഉറപ്പ്. കിമ്പളവും ആവാം വേണമെന്നുണ്ടെങ്കില്. നിയമിച്ചവരുടെ നടപടികള് ആരും അന്വേഷിക്കുന്നില്ല. കേസിലും അറസ്റ്റിലും ചെന്നുപെടുന്നതുവരെ മന്ത്രിയും പാര്‍ട്ടിയും അവരെ പേറിക്കൊള്ളുമെന്നതുകൊണ്ട് ഒന്നും പേടിക്കാനില്ല.\nപി.സി. ജോര്‍ജ് ഉള്ളതുകൊണ്ട് പക്ഷേ, നമുക്ക് ധൈര്യമായിരിക്കാം. മുന്നണിയില് ഒരു ശത്രുവെങ്കിലും ഉണ്ടാകണമെന്നേ ഉള്ളൂ ജോര്‍ജിന്. ഗണേശ്കുമാര് ഉള്ളകാലത്തോളം അതിനും പഞ്ഞമില്ല. ഒരുവിധപ്പെട്ട എല്ലാ സ്ത്രീവിഷയങ്ങളും ഗണേശിലെത്തുമെന്നുള്ളതുകൊണ്ട് ജോര്‍ജ് ഹാപ്പി. എല്ലാ വിഴുപ്പും പുറത്തിട്ട് അലക്കാം. സര്‍വത്ര സുതാര്യം.\nവീട്ടിലെത്താനുള്ള ലാസ്റ്റ് ബസ്സിന് പാഞ്ഞിട്ട് അത് കിട്ടാതെപോയാലുള്ള പ്രയാസം അനുഭവിച്ചവര്‍ക്കേ അറിയൂ. ലാല് കിഷന് അഡ്വാണിക്ക് രണ്ടായിരത്തി നാലിലെ ബസ് കിട്ടുമായിരുന്നു. ആക്‌സിലറേറ്റര് ഒന്ന് ചെറുതായി അമര്‍ത്തിയാല് മതിയായിരുന്നു. പക്ഷേ, ആള് മാന്യനായതുകൊണ്ട് ചെയ്തില്ല. മൂന്നുനാല് വയസ്സെങ്കിലും കൂടുതലുള്ള വാജ്‌പേയ് ആവട്ടെ പ്രധാനമന്ത്രി എന്ന് സമ്മതംമൂളി. നെഹ്രു-സര്‍ദാര് പട്ടേല് സ്റ്റൈലില് ആഭ്യന്തരം കൈയിലുള്ള ഉപപ്രധാനമന്ത്രിയായി കാര്യങ്ങള് കൈകാര്യംചെയ്യാം. വാജ്‌പേയ് കവിത വായിച്ചും കവിത പ്രസംഗിച്ചും മുന്നില് നിന്നോട്ടെ. ഭരണം മൊത്തത്തില് തിളങ്ങിയതുകൊണ്ട് രണ്ടാംവട്ടം ഉറപ്പല്ലേ എന്നോര്‍ത്ത് ക്ഷമിച്ചു.\nരണ്ടാംവട്ടം ഉണ്ടായില്ല. ആ ബസ് പോകട്ടെ. ലാസ്റ്റ് ബസ് കൂടെക്കൂടെ എന്നാരോ പറഞ്ഞതുപോലെ ഇനിയുമുണ്ടല്ലോ അവസരം. നോക്കണേ രാജ്യത്തിന്റെ ഓരോരോ നിര്‍ഭാഗ്യങ്ങള്. അഞ്ചുവര്‍ഷം തിളങ്ങിയ വാജ്‌പേയിക്കില്ലാത്ത രണ്ടാംവട്ടം, അഞ്ചുവര്‍ഷം മൗനവ്രതം അനുഷ്ഠിച്ച മൗനമോഹന്‍സിങ്ങിന് ജനം നല്‍കി. എന്നിട്ടും അഡ്വാണിജി അപാരമായ ക്ഷമയോടെ കാത്തിരുന്നു. ഇനി മതേതരത്വത്തിന്റെ ചെറിയ മെയ്ക്കപ്പിന്റെ കുറവ് ഉണ്ടാകരുതല്ലോ എന്ന് വിചാരിച്ച് പോകാവുന്നതിന്റെ പരമാവധി പോയി. എം.എ. ജിന്ന ആള് യോഗ്യനായിരുന്നു, മതേതരനേതാവായിരുന്നു എന്നൊക്കെ പ്രസംഗിച്ചു. വെളുക്കാന് തേച്ചത് പാണ്ടായോ ആവോ. പാര്‍ട്ടിയിതാ വോട്ട്കമ്പം തലയില്‍ക്കേറി അഡ്വാണിജിയെ തഴഞ്ഞിരിക്കുന്നു. വയസ്സ് 85 തികഞ്ഞ സീനിയര്‍മോസ്റ്റ് നേതാവിനെ അല്ലേ പ്രധാനമന്ത്രിസ്ഥാനത്തേക്ക് ആര്‍ഷഭാരത സംസ്‌കാരപ്രകാരം നിര്‍ദേശിക്കേണ്ടത്?\nഒരു നാളെങ്കിലും പ്രധാനമന്ത്രിയാകുക എന്ന ജീവിതാഭിലാഷം ഏതെല്ലാം നിസ്സാരന്മാര് എത്ര നിഷ്‌നപ്രയാസം നേടിയിട്ടുണ്ടെന്നാലോചിച്ചാല് ആര്‍ക്കാണ് സങ്കടം സഹിക്കാന് കഴിയുക? നെഹ്രുവും ശാസ്ത്രിയും ഇന്ദിരയുമൊക്കെ പോകട്ടെ, മൊറാര്‍ജിയും ചരണ്‍സിങ്ങും ചന്ദ്രശേഖറും വാജ്‌പേയിയും അവിടെ നില്‍ക്കട്ടെ... ദേവഗൗഡയും ഗുജ്‌റാളും വരെ ഇരുന്ന കസേര... ഇനി ഒരു പോരാട്ടത്തിന് ബലമില്ല, ഒറ്റയാന് പോരിന് ഒട്ടുമില്ല. ജയ് ശ്രീറാം !


മുൻ അണ്ടർ -19 ക്യാപ്റ്റനും സൗരാഷ്ട്ര ക്രിക്കറ്റ് താരവുമായ അവി ബറോട്ട് ഹൃദയാഘാതത്തെ തുടർന്ന് അന്തരിച്ചു; താരത്തിന്റെ വിയോഗം 29മത്തെ വയസ്സില് | Sathyam Online\nമുൻ അണ്ടർ -19 ക്യാപ്റ്റനും സൗരാഷ്ട്ര ക്രിക്കറ്റ് താരവുമായ അവി ബറോട്ട് ഹൃദയാഘാതത്തെ തുടർന്ന് അന്തരിച്ചു; താരത്തിന്റെ വിയോഗം 29മത്തെ വയസ്സില്\nഡല്‍ഹി: മുൻ അണ്ടർ -19 ക്യാപ്റ്റനും സൗരാഷ്ട്ര ക്രിക്കറ്റ് താരവുമായ അവി ബറോട്ട് ഹൃദയാഘാതത്തെ തുടർന്ന് അന്തരിച്ചു. അദ്ദേഹത്തിന് 29 വയസ്സായിരുന്നു. അവീ 38 ഫസ്റ്റ് ക്ലാസ് മത്സരങ്ങളും 38 ലിസ്റ്റ് എ മത്സരങ്ങളും 20 ആഭ്യന്തര ടി 20 യും കളിച്ചിട്ടുണ്ട്. സൗരാഷ്ട്രയിൽ നിന്നുള്ള വിക്കറ്റ് കീപ്പർ ബാറ്ററായിരുന്നു അദ്ദേഹം. വലംകൈയ്യൻ ബാറ്ററായ അവീ 21 രഞ്ജി ട്രോഫി മത്സരങ്ങളും 17 ലിസ്റ്റ് എ മത്സരങ്ങളും 11 ആഭ്യന്തര ടി 20 മത്സരങ്ങളും കളിച്ചിട്ടുണ്ട്.\nസൗരാഷ്ട്ര ക്രിക്കറ്റ് അസോസിയേഷൻ (SCA) ആണ് ഇക്കാര്യം അറിയിച്ചത് .കരിയറിൽ ഹരിയാനയെയും ഗുജറാത്തിനെയും പ്രതിനിധീകരിച്ച താരം വെള്ളിയാഴ്ചയാണ് മരിച്ചത്.\n“കടുത്ത ഹൃദയസ്തംഭനം മൂലം 2021 ഒക്ടോബർ 15 ന് വൈകുന്നേരം അദ്ദേഹം മരിച്ചു,” സൗരാഷ്ട്ര ക്രിക്കറ്റ് അസോസിയേഷൻ പ്രസ്താവനയിൽ പറഞ്ഞു. വലംകൈയ്യൻ ബാറ്ററായിരുന്ന ബറോട്ട് 38 ഫസ്റ്റ് ക്ലാസ് മത്സരങ്ങളും 38 ലിസ്റ്റ് എ മത്സരങ്ങളും 20 ആഭ്യന്തര ടി 20 മത്സരങ്ങളും കളിച്ചു.\nവിക്കറ്റ് കീപ്പർ ബാറ്റ്സ്മാനായിരുന്ന അദ്ദേഹം ഫസ്റ്റ് ക്ലാസ് മത്സരങ്ങളിൽ 1,547 റൺസും ലിസ്റ്റ്-എ കളികളിൽ 1030 റൺസും ടി 20 യിൽ 717 റൺസും നേടി.


TM Thomas Isaac about state governments food kit distribution | 'എന്തിനാണ് ഭക്ഷ്യകിറ്റ്, പണം കൊടുത്താൽ പോരേ, അല്ലെങ്കിൽ ഫുഡ് കൂപ്പൺ'? മറുപടിയുമായി ധനമന്ത്രി - Malayalam Oneindia\n'എന്തിനാണ് ഭക്ഷ്യകിറ്റ്, പണം കൊടുത്താൽ പോരേ, അല്ലെങ്കിൽ ഫുഡ് കൂപ്പൺ'? മറുപടിയുമായി ധനമന്ത്രി\nUpdated: Wed, Sep 9, 2020, 23:16 [IST]\nതിരുവനന്തപുരം: കൊവിഡ് കാലത്ത് നാല് മാസത്തേക്ക് കൂടി ഭക്ഷ്യ കിറ്റുകൾ വിതരണം ചെയ്യാൻ സർക്കാർ തീരുമാനിച്ചിരിക്കുകയാണ്. എന്നാൽ കിറ്റിന് പകരം പണം കൊടുത്തുകൂടേയെന്നും ഫുഡ് കൂപ്പൺ കൊടുത്തുകൂടേ എന്നും ചോദിക്കുന്നവരുണ്ട്. മാത്രമല്ല പപ്പടത്തിനും ശർക്കരയ്ക്കും അടക്കം ഗുണമേൻമ ഇല്ലെന്നും ആക്ഷേപമുണ്ട്. ആരോപണങ്ങൾക്ക് മറുപടി നൽകി രംഗത്ത് വന്നിരിക്കുകയാണ് ധനമന്ത്രി തോമസ് ഐസക്.\nധനമന്ത്രിയുടെ മറുപടി വായിക്കാം: '' നൂറു ദിന കർമ്മ പരിപാടിയിലെ അടുത്ത വാഗ്ദാനം കൂടി യാഥാർത്ഥ്യമായി. കോവിഡ് പ്രതിസന്ധിയുടെ കാലത്ത് എല്ലാ റേഷൻ കാർഡ് ഉടമകൾക്കും ഭക്ഷ്യകിറ്റുകൾ സൌജന്യമായി എത്തിക്കുമെന്നായിരുന്നു വാഗ്ദാനം. അതിനുള്ള ഉത്തരവ് പുറത്തിറങ്ങി. നാലു മാസത്തേയ്ക്കാണ് കിറ്റു വിതരണം. 1800 കോടിയുടെ അധികച്ചെലവാണ് ഈയിനത്തിൽ സർക്കാരിനുണ്ടാകുന്നത്. സൌജന്യറേഷനും 1400 രൂപയുടെ പെൻഷനും ഭക്ഷ്യക്കിറ്റും കൂടിയാകുമ്പോൾ രോഗവ്യാപനകാലത്ത് കേരളത്തിലൊരാളും പട്ടിണികിടക്കില്ല എന്നുറപ്പു വരുത്തുകയാണ് സർക്കാർ.\nഅപ്പോഴാണ് ചില വിമർശനങ്ങൾ വരുന്നത്. പണം കൊടുത്താൽ പോരേ എന്ന് ചിലർ. പോര എന്നാണ് ഞങ്ങളുടെ നിലപാട്. റേഷനു പകരം കാഷ് ട്രാൻസ്ഫർ എന്ന ആശയവുമായി കേന്ദ്രസർക്കാർ നമ്മുടെ മുന്നിലുണ്ട്. ആ നയം ഇടതുപക്ഷത്തിന് സ്വീകാര്യമല്ല. പണം കൊടുത്താൽ അത് വീട്ടിലെത്തുകയില്ലെന്നാണ് സാധാരണ കുടുംബങ്ങളുടെയും പ്രത്യേകിച്ച് സ്ത്രീകളുടെയും അനുഭവം. കിറ്റാകുമ്പോൾ ഭക്ഷ്യധാന്യം വീടുകളിലെത്തുമെന്ന് സർക്കാർ ഉറപ്പിക്കുകയാണ്.\nഫുഡ് കൂപ്പൺ കൊടുത്തുകൂടേ എന്ന് ചോദിക്കുന്നവരുമുണ്ട്. ഫുഡ് കൂപ്പൺ കൊടുക്കുന്നത് കോവിഡ് കാലത്ത് കടകൾക്കു മുന്നിൽ വലിയ തിക്കിനും തിരക്കിനും കാരണമാകും. പ്രത്യേകിച്ച് രോഗവ്യാപനം മൂർദ്ധന്യത്തിലെത്താൻ സാധ്യതയുള്ള ഇക്കാലത്ത്. അങ്ങനെയൊരു റിസ്ക് ഈ ഘട്ടത്തിൽ ഏറ്റെടുക്കുന്നത് ഉചിതമല്ല. എല്ലാം കൊണ്ടും റേഷൻ കടകൾ വഴിയുള്ള ഭക്ഷ്യകിറ്റു തന്നെയാണ് കൂടുതൽ ഫലപ്രദവും സുരക്ഷിതവും. ഒരു ആക്ഷേപവുമില്ലാതെ ഓണത്തിനു മുമ്പ് വിജയകരമായി കിറ്റുകൾ കൊടുത്തതുമാണ്.\nചെറിയ ചില പോരായ്മകളെ ഊതിവീർപ്പിച്ച് ഈ നടപടിയുടെ ശോഭ കെടുത്താൻ ശ്രമിക്കുന്നവരുണ്ട്. അവരോടു പറയട്ടെ. തിരുത്തേണ്ടത് തിരുത്തും. ഇക്കാര്യങ്ങളിലൊന്നും ഞങ്ങൾക്കൊരു പിടിവാശിയുമില്ല. ടെൻഡറിന്റെ കാര്യത്തിൽ ഇനി ഗുണനിലവാരം ഉറപ്പുവരുത്തി എംപാനൽ ചെയ്തവർക്കേ കൊടുക്കൂ. മായം കലരാൻ സാധ്യതയുള്ള ശർക്കര പോലുള്ള ഉൽപന്നങ്ങൾ കിറ്റിൽ നിന്ന് ഒഴിവാക്കും. വെളിച്ചെണ്ണ പോലുള്ള ഉൽപന്നങ്ങൾ പരമാവധി നേരിട്ട് വാങ്ങാൻ ശ്രമിക്കും. ഇതിനൊക്കെ വേണ്ടി ഏറ്റവും സമർത്ഥനും സത്യസന്ധനുമായ ഒരു സ്പെഷ്യൽ ഓഫീസറെ നിയമിക്കും.\nഈ ഇടപെടലിന്റെ സാക്ഷ്യം വിപണിയിൽ തെളിഞ്ഞു തുടങ്ങിയിട്ടുണ്ട്. വിലക്കയറ്റവും കരിഞ്ചന്തയും പൂഴ്ത്തിവെപ്പും ഉണ്ടാകാൻ സാധ്യതയുള്ള കാലമാണ്. നമ്മുടെ നാട്ടിലാണെങ്കിൽ ചെറിയൊരു ശതമാനം പച്ചക്കറിയൊഴിച്ച് അരിയുൾപ്പെടെ മറ്റെല്ലാ നിത്യോപയോഗ സാധനങ്ങളും അന്യനാട്ടിൽ നിന്നാണ് വരുന്നത്. കോവിഡിന്റെ ആദ്യനാളുകളിൽ ചരക്കുനീക്കത്തിൽ വലിയ പ്രതിസന്ധിയുണ്ടായത് ഓർക്കുക.\nഈ സാഹചര്യത്തിലാണ് ഇത്തരത്തിൽ ഭക്ഷ്യക്കിറ്റുകൾ വിതരണം ചെയ്യുന്നതിന്റെ പ്രാധാന്യം വ്യക്തമാവുക. ആലോചിച്ചു നോക്കൂ. പ്രതിപക്ഷത്തിനോ പ്രതിപക്ഷത്തേക്കാൾ ശക്തമായി സർക്കാരിനെ എതിർക്കുന്ന മാധ്യമങ്ങൾക്കോ വിലക്കയറ്റം എന്ന ആരോപണം പോലുമില്ല. ഒരുവശത്ത് ജനങ്ങളുടെ വാങ്ങൽ ശേഷി കുറയുകയും മറുവശത്ത് നിത്യോപയോഗ സാധനങ്ങൾക്ക് ദൌർലഭ്യമുണ്ടാവുകയും ചെയ്താൽ വിലക്കയറ്റം സ്വാഭാവികമായും ഉണ്ടാകും.\nഎന്നാൽ നമ്മുടെ നാട്ടിൽ അത്തരമൊരു വിലക്കയറ്റം ഉണ്ടാകാത്തതിനു കാരണം, സർക്കാരിന്റെ ഈ ഇടപെടലാണ്. അത്യാവശ്യം വേണ്ട സാധനങ്ങൾ എല്ലാവർക്കും സൌജന്യമായിത്തന്നെ സർക്കാർ നേരിട്ടെത്തിക്കുന്നു. തൽഫലമായി വിലക്കയറ്റം തടഞ്ഞു നിർത്തുകയും കരിഞ്ചന്തയ്ക്കും പൂഴ്ത്തിവെപ്പിനുമുള്ള അവസരം ഇല്ലാതാവുകയും ചെയ്യുന്നു.\nഇതാണ് എൽഡിഎഫ് സർക്കാരിന്റെ കരുതൽ. വേണ്ട കാര്യങ്ങൾ വേണ്ടതുപോലെ ചെയ്യാനാണ് സർക്കാർ. പണത്തിന്റെ ഞെരുക്കമൊന്നും ഇക്കാര്യത്തിൽ സർക്കാരിനെ അലട്ടുന്നതേയില്ല. ചെയ്യേണ്ട കാര്യങ്ങൾ ചെയ്യേണ്ടതുപോലെ ചെയ്യും. അതിന്റെ മറ്റൊരു തെളിവാണ് ഭക്ഷ്യകിറ്റുകൾ വിതരണം ചെയ്യാനുള്ള അനുമതി നൽകിക്കൊണ്ടുള്ള ഉത്തരവ്''.\nസംസ്ഥാനത്ത്9പ്രദേശങ്ങള് കൂടി ഹോട്ട്‌സ്‌പോട്ടില് ഉള്‍പ്പെടുത്തി; ആകെ 639 ഹോട്ട്‌സ്‌പോട്ടുകള്\nസംസ്ഥാനത്ത് ഇന്ന് 4125 പേർക്ക് കൊവിഡ്, 3463 പേർക്ക് സമ്പർക്കം വഴി, ഉറവിടം അറിയാത്ത 412 പേർ\nTM Thomas Isaac about state governments food kit distribution


New Mahindra Scorpio 2020 Spied For The First Time | CarDekho.com\npublished on മെയ് 31, 2019 11:55 am by dinesh വേണ്ടി\nമൂന്നാം ജീൻ സ്കോർപിയോ ഇന്നത്തെ എസ്.യു.വിയെക്കാൾ വലുതായി കാണപ്പെടുന്നു\n2020 ഓട്ടോ എക്സ്പോയിൽ അരങ്ങേറ്റം പ്രതീക്ഷിക്കുന്നത്; അതേ വർഷം തന്നെ ആരംഭിക്കും.\nപൂർണ്ണമായും പുനർരൂപകൽപ്പന ചെയ്യപ്പെടുന്നതായി ദൃശ്യമാകുന്നു, 2000 ന്റെ തുടക്കത്തിൽ nameplate ആദ്യമായി അവതരിപ്പിക്കപ്പെട്ടതിന് ശേഷം ആദ്യമായി\nഒരു പുതിയ ലോവർ-ഫ്രെയിം പ്ലാറ്റ്ഫോമിനെ അടിസ്ഥാനമാക്കിയുള്ളതായിരിക്കണം, അത് അടുത്ത തലമുറ ജേക്കബിൻ താർ ആയിരിക്കും.\nപുതിയ ബിഎസ്62.0 ലിറ്റർ ഡീസൽ എഞ്ചിനാണ് പ്രതീക്ഷിക്കുന്നത്. 2.0 ലിറ്റർ പെട്രോൾ കാർഡിലുമാണ്.\nനിലവിലെ മോഡത്തേതിനേക്കാൾ വില കൂടുതലാണ്. 9.99 ലക്ഷം രൂപയാണ് ഡൽഹി എക്സ് ഷോറൂം വില.\n2020 ൽ ആരംഭിക്കപ്പെടുമെന്ന് കരുതപ്പെടുന്ന മൂന്നാം ജീൻ മഹീന്ദ്ര സ്കോർപ്പിയോആദ്യമായി ചിതറിക്കിടക്കുകയാണ്. ടെസ്റ്റ് കോൾ വലിയ അളവിൽ വികസിപ്പിച്ചെങ്കിലും, വരാൻ പോകുന്ന എസ്.യു.വിയിൽ നിന്നും പ്രതീക്ഷിക്കാവുന്ന കാര്യങ്ങളെക്കുറിച്ച് നല്ലൊരു ധാരണ നൽകുന്നു.\nപുതിയ സ്കോർപിയോ ഔട്ട്ഗോയിങ് മോഡലിനെക്കാൾ വലുതായി മാത്രമല്ല, നിലവിലെ മാതൃകയുടെ ബോക്സി സിൽഹൗറ്റും നിലനിർത്തുന്നു. മുൻഭാഗത്ത് ചങ്ക് ഹെഡ്ലാംപാമ്പുകളാൽ കൂടുതൽ ദൃഢമായ ഏഴ് സ്ലോട്ട് ഗ്രില്ലുകൾ കാണാം. സൈഡ് പ്രൊഫൈൽ ചിത്രങ്ങൾ ചിത്രങ്ങൾ വിൻഡോയുടെ താഴെ സ്ഥിതിചെയ്യുന്ന കൂടുതൽ തോളിൽ ലൈൻ നിർദ്ദേശിക്കുന്നു. മുൻ പതിപ്പുകൾ പോലെ, പുതിയ സ്കോർപിയോയുടെ വിൻഡോ ലൈനിൽ B-തൂറിൽ ഒരു ചങ്ങലയുണ്ടാകും. ഒരു പുതിയ tailgate, ചെറുതായി raked പിൻ വിൻഡ്ഷീൽഡ് ഒരു പുതിയ സെറ്റ് ടെയിൽ ലാമ്പ് മാറ്റങ്ങൾ വീഴുന്നു.\nസ്കോർപിയോ ഒരു പ്രധാന ഡിസൈൻ തീർപ്പ് ആദ്യമായി ലഭിച്ചത് ഇതാണ്. ഒന്നാം-ജെ മോഡലുമായി താരതമ്യം ചെയ്യുമ്പോൾ രണ്ടാമത്തെ ജെൻ സ്കോർപിയോയ്ക്ക് ചെറിയ അപ്ഡേറ്റുകൾ മാത്രം ലഭിക്കുകയുണ്ടായി. ഫ്രണ്ട് ഫാഷിയയ്ക്ക് പുറമെ, ഇത് ആദ്യകാല ജനറൽ മോഡലിന് സമാനമാണ്.\nസ്പൈ ഷൂട്ടുകളിൽ ഇന്റീരിയറുകൾ കാണാനാകില്ലെങ്കിലും, പുതിയ സവിശേഷതകൾക്കൊപ്പം പൂർണമായും പുനർരൂപകൽപ്പന ചെയ്തിരിക്കുന്ന കാബിനെ ഫീച്ചർ ചെയ്യുമെന്നാണ് പ്രതീക്ഷിക്കപ്പെടുന്നത്. ഒരു പുതിയ പ്ലാറ്റ്ഫോമിൽ നിന്നാണ് ഇത് പ്രതീക്ഷിക്കപ്പെടുന്നതെങ്കിൽ, നിലവിലെ മോഡത്തേക്കാൾ പുതിയ സ്കോർപിയോ കൂടുതൽ സങ്കീർണ്ണമായിരിക്കും. പുതിയ സ്കോർപിയോ ഏഴ് സീറ്റർ ആയി തുടരും. പക്ഷേ, മൂന്നാം സീറ്റിന്റെ സീറ്റുകൾക്ക് പകരം, സീറ്റുകൾ നേരിടുന്നതിന് പകരം സ്റ്റാൻഡേർഡ് ആയി ലഭിക്കും.\n2.2 ലിറ്റർ മഹോക് (120PS, 140 പിപിഎസ്), 2.5 ലിറ്റർ എം2 ഡി ഐ ആ ആർ (75 പിഎസ്സി) ഡീസൽ എൻജിനുകൾക്കു പകരം പുതിയ 2.0 ലിറ്റർ ബിഎസ്6ഡീസൽ എൻജിനാണ് പുതിയ സ്കോർപിയോയുടെ പ്രതീക്ഷ. 140 പിഎസ് പവർ ഉൽപാദിപ്പിക്കുന്ന ഉയർന്ന സ്പെസിഫിക്കേഷൻ 2.2 ലിറ്റർ യൂണിറ്റിനെക്കാൾ ശക്തമാണ് ഈ എൻജിൻ. ഇത് ടാർക്വിയർ ആയിരിക്കാം.6സ്പീഡ് മാനുവൽ ട്രാൻസ്മിഷൻ സ്റ്റാൻഡേർഡ് ഈ എഞ്ചിന് നൽകാം. ഓട്ടോമാറ്റിക് ഗിയർബോക്സ്,4ഡബ്ല്യുഡി എന്നിവ ഓപ്ഷണലായി നൽകാം. ഇതുവരെ സ്ഥിരീകരിച്ചില്ലെങ്കിലും 2.0 ലിറ്റർ പെട്രോൾ എൻജിനും ഈ പാക്കേജിന്റെ ഭാഗമാകാം. ഈ എൻജിനുകൾ അടുത്ത തലമുറ XUV500 , പുതിയ താർ എന്നിവയ്ക്ക് ശക്തിപ്പെടുത്തുന്നു .\nപുതിയ 2020 മഹീന്ദ്ര XUV500 2.0L പെട്രോൾ, ഡീസൽ എൻജിൻ നേടുക\n2020 മഹീന്ദ്ര സ്കോർപിയോ 2020 ഓട്ടോ എക്സ്പോയിൽ അരങ്ങേറും. ഹ്യൂണ്ടായി ക്രെട്ട, റെനോൾ ഡസ്റ്റർ, റെനോൾട്ട് ക്യാപ്യുർ, നിസ്സസ് കിക്ക്സ് എന്നിവയ്ക്കെല്ലാം എതിരാളികൾ മത്സരങ്ങൾ പുതുക്കും. നിലവിലെ മോഡലിന് (9,99 ലക്ഷം രൂപ മുതൽ 16.44 ലക്ഷം രൂപ വരെയാണ് ഡൽഹിയിൽ എക്സ് ഷോറൂം വില) പുതിയ സ്കോറിപിയോയ്ക്ക് ലഭിക്കും.\nഎതിരെ വായിക്കുക: സ്ഥിരീകരിച്ച: ഫോർഡ് ജീപ്പ് കോംപസ് അതേസമയം മഹീന്ദ്ര ഹാർട്ട് ലഭിക്കാൻ\nകൂടുതൽ വായിക്കുക സ്കോർപിയോ ഡീസൽ\nMay 13, 2019 9:51:08 PM\nYour vehicle not satisfied very low mileage but over prices.\nഹോംപുതിയ കാറുകൾവാർത്തമഹീന്ദ്ര സ്കോർപിയോ!


കേന്ദ്ര റോഡ് ഗതാഗത, ഹൈവേ മന്ത്രി നിതിന് ഗഢ്കരിയാണ് റോഡ് നിര്‍മാണത്തിലെ നേട്ടം സോഷ്യല്‍മീഡിയയിലൂടെ പങ്കിട്ടത്\n18 മണിക്കൂറിനുള്ളില് 25.54 കിലോമീറ്റര് ദേശീയ പാത നിര്‍മ്മിച്ച് പുതുചരിത്രം കുറിച്ചിരിക്കുകയാണ് ദേശീയപാത അതോറിറ്റി. ദേശീയപാത 52ല് വിജപൂരിനും സോലാപ്പൂരിനുമിടയിലെ നാലുവരിപ്പാത നിര്‍മാണത്തിനിടയിലാണ് എന്‍എച്ച്എഐ ഈ തിളക്കമാര്‍ന്ന നേട്ടം കൈവരിച്ചത്.\nകേന്ദ്ര റോഡ് ഗതാഗത, ഹൈവേ മന്ത്രി നിതിന് ഗഢ്കരിയാണ് റോഡ് നിര്‍മാണത്തിലെ നേട്ടം സോഷ്യല്‍മീഡിയയിലൂടെ പങ്കിട്ടത്. 18 മണിക്കൂറില് 25.54 കിലോമീറ്റര് പുതിയ പാത നിര്‍മ്മിച്ചത് ലിംക ബുക്ക് ഓഫ് റെക്കോഡ്‌സില് ഇടംപിടിക്കുമെന്നും മന്ത്രി വെളിപ്പെടുത്തുന്നു. സോലാപ്പൂര് വിജപൂര് നാലുവരിപ്പാത ഈ ഒക്ടോബറില് പൂര്‍ത്തിയാക്കാന് ലക്ഷ്യമിട്ടാണു നിര്‍മാണ ജോലികള് പുരോഗമിക്കുന്നത്. അഞ്ഞൂറിലേറെ തൊഴിലാളികളുടെ കഠിനാധ്വാനത്തിലൂടെയാണ് റെക്കോഡ് നേട്ടം കൈവരിക്കാനായത്.\nറോഡ് പണിക്ക് പിന്നിലുള്ള കരാറുകാരെയും മന്ത്രി പ്രത്യേകം അഭിനന്ദിക്കുകയും ചെയ്തു. ബംഗളൂരുവിജയപുര ഔറംഗബാദ് ഗ്വാളിയര് ഇടനാഴിയുടെ ഭാഗമായാണു സോലാപ്പൂര് വിജപൂര് നാലുവരിപ്പാതിയുടെ നിര്‍മ്മാണം പുരോഗമിക്കുന്നത്


ചുണ്ട് മുറിഞ്ഞാല് അടുക്കളയിലെ മരുന്നു മതി | Pravasi Veekshanam\nHome Health ചുണ്ട് മുറിഞ്ഞാല് അടുക്കളയിലെ മരുന്നു മതി\nചുണ്ടിനുണ്ടാകുന്ന പലതരം മുറിവുകളെ വീട്ടില്‍ത്തന്നെ സുഖപ്പെടുത്താനുള്ള വഴികള്.\nമുറിവു കഴുകി ഐസ് വെക്കാം\nമുറിവുണ്ടായാല് ഉടന് വൃത്തിയുള്ള തുണി കൊണ്ട് അവിടം അമര്‍ത്തിപ്പിടിച്ച് രക്തസ്രാവം തടയുക. ശേഷം വെള്ളവും സോപ്പും ഉപയോഗിച്ച് കഴുകി മുറിവിന്മേലുള്ള അഴുക്കുകള് നീക്കംചെയ്യുക. ചുണ്ടിനകത്താണ് മുറിവെങ്കില് ശുദ്ധജലം കൊണ്ട് വായ കഴുകിയ ശേഷം ഐസ് കഷ്ണം വെക്കുകയോ ഐസ് വായിലിട്ട് നുണയുകയോ ചെയ്യാം.\nഎള്ളെണ്ണയ്ക്ക് മുറിവുണക്കാനുള്ള കഴിവുണ്ട്. എള്ളെണ്ണയില് അടങ്ങിയിരിക്കുന്ന സെസമോലിന്, സെസമിന് എന്നിവ ആന്റി ഓക്‌സിഡന്റ് സ്വഭാവമുള്ളതാണ്. ഇവയാണ് മുറിവുണങ്ങാന് സഹായകമാകുന്നത്. അതിനാല് പെട്ടെന്ന് മുറിവുണങ്ങാനായി കുറച്ച് എള്ളെണ്ണ മുറിവില് പുരട്ടാം.\nമറ്റൊരു പ്രകൃതിദത്ത മാര്‍ഗമാണ് മുന്തിരിക്കുരുവെണ്ണ. ഈ എണ്ണയില് ആന്റി ബാക്ടീരിയല് ഘടകങ്ങള് അടങ്ങിയിട്ടുണ്ട്. ചുണ്ടില് നിന്ന് ഈര്‍പ്പം പോകാതെ സംരക്ഷിക്കാനും ഇതിനു കഴിയുന്നു.\nമുറിവ് വളരെ പെട്ടെന്നുണക്കാന് കഴിയുമെന്നു മാത്രമല്ല ധാരാളമായി ആന്റി ഓക്‌സിഡന്റുകള് അടങ്ങിയിരിക്കുന്നുവെന്നതും വെളിച്ചെണ്ണയുടെ ഗുണം വര്‍ധിപ്പിക്കുന്നു. കൂടാതെ ആന്റി മൈക്രോബിയല് കൂടിയാണിത്. അതിനാല്‍ത്തന്നെ മുറിവിലുണ്ടാകാന് സാധ്യതയുള്ള അണുബാധയെ ഇത് തടയുന്നു. മുറിവില് ഈര്‍പ്പം നിലനിര്‍ത്തി ചുണ്ടുകള് വരണ്ടതാകാതെ സംരക്ഷിക്കുന്നു.\nത്വക്കിന് ശക്തിയും രൂപഘടനയും നല്‍കുന്ന കൊളാജന് എന്ന പ്രോട്ടീന് വര്‍ധിപ്പിക്കാന് കറ്റാര്‍വാഴയ്ക്ക് കഴിയുന്നു. മുറിവുണക്കല് പ്രക്രിയ വേഗത്തിലാക്കാനും ഇതിനു സാധിക്കും. അണുബാധ തടയുന്ന മൈക്രോബിയല് ഘടകവും കറ്റാര്‍വാഴയിലടങ്ങിയിരിക്കുന്നു. കറ്റാര്‍വാഴയുടെ ഇലകീറി അതിലെ നീര് മുറിവില് പുരട്ടാം.\nമുറിവുണങ്ങാന് ആയുര്‍വേദത്തില് ഏറ്റവുമധികം ഉപയോഗിക്കുന്ന ഒന്നാണ് തേന്. മുറിവുണക്കാനും ചുണ്ടില് ഈര്‍പ്പം നിലനിര്‍ത്താനും അല്‍പം തേന് പുരട്ടാം.\nമഞ്ഞളിലടങ്ങിയിരിക്കുന്ന കുര്‍ക്കുമിന് ആന്റിഓക്‌സിഡന്റ് സ്വഭാവമുള്ളതാണ്. ഇന്‍ഫെക്ഷനുകളെ ചെറുക്കാനും ഇതിനു കഴിവുണ്ട്. അര ടീസ്പൂണ് മഞ്ഞളും ഒരു ടീസ്പൂണ് വെളിച്ചെണ്ണയും ചേര്‍ത്ത മിശ്രിതം ചുണ്ടില് പുരട്ടിയാല് മുറിവ് വളരെ പെട്ടെന്നുതന്നെ സുഖപ്പെടുന്നു.\nഭക്ഷ്യയോഗ്യമായ സൂര്യകാന്തി എണ്ണയും മുറിവുണങ്ങാന് ഉപയോഗിച്ചുവരുന്നു. മുറിവു വലുതാകാതെയും അണുബാധയുണ്ടാകാതെയും ഇത് സംരക്ഷിക്കുന്നു.\nchundile murivinu chikilsa\nചുണ്ടിനുണ്ടാകുന്ന പലതരം മുറിവു\nPrevious articleറിയാദില് മലയാളി നഴ്‌സ് ആത്മഹത്യ ചെയ്തത് ഇന്ത്യന് എംബസിയിലേക്ക് നാലോളം മെയില് അയച്ച ശേഷം\nNext articleഅവതാരമായ് വരൂ കണ്ണാ


‘ശരീരം തുണി പോലെയാണ്, നശിച്ചു പോവും എന്നു മനസിനെ പഠിപ്പിക്കുക; പാതി ടെൻഷൻ മാറിക്കിട്ടും’; യോഗാ വിശേഷങ്ങളുമായി സംയുക്താ വർമ | Actress Samyuktha Varma interview\nSaturday 18 July 2020 03:11 PM IST\n‘നോക്കൂ... എന്റെയീ കമ്മൽ. പിന്നെ, ഈ വളയും.’\nസ്വർണ നിറത്തിൽ ഡിസൈൻ ചെയ്ത സ്പെഷൽ ജ്വല്ലറി പീസുകൾ എടുത്തു കാണിച്ച് സംയുക്ത ഉല്ലാസവതിയായി. ഫോട്ടോഷൂട്ടിന് ഒരു പെട്ടി നിറയെ ആഭരണങ്ങളുമായാണ് സംയുക്തയെത്തിയത്. എപ്പോഴും ക്രേസ് ആയ, യാത്രകളിലെല്ലാം വാങ്ങി സൂക്ഷിക്കുന്ന പ്രിയപ്പെട്ട ആഭരണങ്ങൾ. ചിലതിൽ ‘അഹം’ എന്ന് എഴുതിയിരിക്കുന്നു. മറ്റു ചിലതിൽ ദൈവീക വചനങ്ങൾ. ഏതെടുത്താലും അതിലെല്ലാം ഒരു സ്പിരിച്വൽ മൂഡ്. എന്നാൽ എപ്പോഴും കയ്യിൽ ചുറ്റിപ്പിണഞ്ഞു കിടന്നിരുന്ന രുദ്രാക്ഷമാല കാണാനുമില്ല.\nആ രുദ്രാക്ഷമാലയെവിടെ ?\nഎന്റെ ബലമായിരുന്നു ആ മാല. എപ്പോഴും ഒരു ശക്തി എന്നോടൊപ്പമുണ്ടെന്ന് സാക്ഷ്യപ്പെടുത്തുന്ന, ഞാനെന്റെ മനസിനെ തന്നെ വിശ്വസിപ്പിക്കുന്ന ഒന്ന്. പക്ഷേ, ഇപ്പോഴെന്റെ മനസിന് അങ്ങനെ ഒരു ഉപാധിയും വേണമെന്നു തോന്നുന്നില്ല. മനസ് തന്നെയാണ് ശക്തി. ആ നിറവിലേക്ക് എത്തിക്കഴിഞ്ഞു.\nഎന്താണ് ആ നിറവ് എന്ന് പറയാനാകുമോ ?\nവിശദീകരിക്കാൻ കഴിയില്ല. പക്ഷേ, ജീവിതത്തിൽ നമുക്കു തോന്നുകയാണ് എനിക്ക് എല്ലാം കിട്ടി, ഭഗവാൻ എല്ലാം തന്നു, മനസ് നിറഞ്ഞു എന്ന്. ആ ഒരു അനുഭൂതിയില്ലേ. അതിനെയാണ് എനിക്ക് നിറവ് എന്ന് വിളിക്കാൻ ഇഷ്ടം. എല്ലാമുണ്ടായിട്ടും വീണ്ടും വീണ്ടും മനസ് സംഘർഷഭരിതമായി ഇരിക്കുന്നവരെ കണ്ടിട്ടില്ലേ. പണ്ടൊക്കെ ഞാനും ഒരു പരിധിവരെ അങ്ങനെയായിരുന്നു. യോഗ എന്റെ ജീവിതത്തിന്റെ ഭാഗമായപ്പോൾ മുതൽ മനസ് ശാന്തമാണ്. എപ്പോഴും താങ്ക്ഫുൾ ആണ്.\nയോഗ ജീവിതത്തിലേക്കു ചേർത്തു വച്ചതെപ്പോഴാണ് ?\nഇരുപതു വയസു മുതൽ യോഗ ചെയ്യുന്നുണ്ട്. പക്ഷേ, ഇന്നത്തെ അത്ര മുഴുകി ചെയ്യാറില്ലായിരുന്നു. ഇപ്പോൾ ആറു കൊല്ലമായി മുടങ്ങാതെ ചെയ്യുന്നു. ആദ്യം പഠിച്ചത് ശ്രീ ശ്രീ രവിശങ്കറിന്റെ ഒരു കോഴ്സാണ്. പിന്നീട് ബ്രഹ്മകുമാരീസ് മെഡിറ്റേഷൻ പഠിച്ചു. അതുപോലെ ഇഷയുടെ ശാംഭവീ മഹാമുദ്ര ചെയ്യുന്നുണ്ട്. യോഗ തന്നെ മാജിക്കാണ്. അതിലെ അദ്ഭുതമാണ് ശാംഭവീ മഹാമുദ്ര. ഹാപ്പിനെസിനൊക്കെ മരുന്ന് കഴിക്കുന്ന പോലെയാണത്.\nസ്ഥിരമായി ചെയ്യുന്നത് മൈസൂരിലെ അഷ്ടാംഗ യോഗയാണ്. ഇപ്പോൾ സര്‍ക്കാരിന്റെ എസ്ആർസി കമ്യൂണിറ്റി നടത്തുന്ന യോഗാ കോഴ്സ് ചെയ്യുന്നുണ്ട്, തൃശ്ശൂരിൽ തന്നെ. ടിടിസി കോഴ്സുകളാണ് ഓരോന്നും. മൈസൂരിൽ ആദ്യത്തെ ഗുരു രമേഷ് ഷെട്ടിയാണ്. പിന്നെ, പ്രവീൺ സോമു, ഇവിടെ കൈതപ്രം വാസുദേവൻ നമ്പൂതിരിപ്പാടിന്റെ കീഴിൽ. യോഗാസനങ്ങൾ പഠിപ്പിക്കുന്നത് അനിൽ മാഷാണ്.\nഇത്രയൊക്കെ പഠിച്ചെങ്കിലും യോഗ എന്റെ പ്രഫഷനല്ല. അതുകൊണ്ട് സർട്ടിഫിക്കേഷന്റെ ആവശ്യമില്ലല്ലോ. പിന്നെ, അടുത്തുള്ള കുറച്ചു വീട്ടമ്മമാർക്ക് ഞാൻ പഠിച്ചത് പറഞ്ഞു കൊടുക്കുന്നുണ്ട്.\nഹെൽത് കോൺഷ്യസാണോ ?\nഇഷ്ടമുള്ള ഭക്ഷണം വേണ്ടെന്നു വച്ച് ആരോഗ്യക്രമീകരണം എനിക്കു പറ്റില്ല. ചോറും കറിയും ഐസ്ക്രീമും രസഗുളയും എല്ലാം ഭയങ്കര ഇഷ്ടമാണ്. മൈസൂർ യോഗയിൽ പറയുന്നത് ഒന്നും വേണ്ടെന്നു വെക്കരുത്, എല്ലാം കഴിച്ച് മടുക്കണം എന്നാണ്. കുറച്ചു കഴിഞ്ഞാൽ വേണ്ടാന്ന് നമുക്കു തന്നെ തോന്നും. നമ്മൾ ആ സ്‌റ്റേജിലേക്ക് എത്തും. പണ്ടൊക്കെ എനിക്ക് എഗ്ഗ് ബിരിയാണി ഭയങ്കര ഇഷ്ടമായിരുന്നു. പക്ഷേ, ഇപ്പോൾ അതെനിക്ക് കഴിക്കാൻ പറ്റുന്നില്ല. എനിക്ക് വേണ്ട.\nയോഗ ചെയ്തു ശീലമായാൽ സ്ട്രോങ്ഫ്ലേവറുകൾ പെ ട്ടെന്ന് അറിയാൻ കഴിയും. ഉള്ളിയും വെളുത്തുള്ളിയുമെല്ലാം എനിക്കിപ്പോൾ സ്ട്രോങ്ഫ്ലേവറുകളാണ്. അതൊന്നും ഇ പ്പോൾ കഴിക്കാൻ പറ്റുന്നില്ല. പകരം തേങ്ങാപ്പാൽ, ഉലുവ, കാ യം അതൊക്കെ നല്ല രുചിയാണെന്ന് തോന്നും.\nയോഗയ്ക്ക് പ്രായം ഒരു ഘടകമാണോ ?\nഅതെ. ഞാൻ ഇരുപതു വയസിൽ ചെയ്തതൊന്നും ഇപ്പോൾ അതേ വഴക്കത്തോടെ ചെയ്യാൻ പറ്റാറില്ല. അഷ്ടാംഗവിന്യാസയൊക്കെ ചെയ്യണമെങ്കിൽ നല്ല മെയ്‌വഴക്കം വേണം. ശരീരവുമായി വല്ലാതെ അറ്റാച്ച്ഡ് ആകാത്തതാണ് നല്ലത്. ശരീരം ഒരു തുണി പോലെയാണ്. നശിച്ച് പോവും എന്നു മനസിനെ പഠിപ്പിക്കുക. പാതി ടെൻഷൻ മാറിക്കിട്ടും.\nഇമോഷനലി സെൻസിറ്റീവ് ആണോ ?\nആയിരുന്നു. കാരണം ഒരു ആർട്ടിസ്റ്റ് എപ്പോഴും സെൻസിറ്റീവ് ആയിരിക്കും. ചെറിയ ചെറിയ കാര്യങ്ങൾക്കൊക്കെ സങ്കടം വരുന്ന പ്രകൃതമായിരുന്നു. പക്ഷേ, ഇപ്പോൾ അങ്ങനെയല്ല. നമസ്കരിക്കേണ്ടിടത്ത് നമസ്കരിക്കണം, കൽപിക്കേണ്ടിടത്ത് കൽപിക്കണം, ഇഷ്ടമില്ലാത്തതിനെ അവഗണിക്കണം, സ്വീകരിക്കേണ്ടതിനെ സ്വീകരിക്കണം. ഇതാണ് ഞാൻ പറഞ്ഞ ബാലൻസ്. ഇപ്പോൾ എനിക്കത് കഴിയുന്നുണ്ട്.\nചില നഷ്ടങ്ങൾ നികത്താൻ കഴിയാത്തതാണ്. അതൊരിക്കലും നമ്മെ വിട്ടു പോകില്ലല്ലോ. അച്ഛന്റെ മരണം തളർത്തി കളഞ്ഞിരുന്നു. അതുപോലെ അച്ഛൻ മരിച്ച് ഏറെ വൈകും മുമ്പ് അമ്മമ്മയും പോയി. അതേക്കുറിച്ച് ഓർക്കുമ്പോൾ മനസ് കനം വയ്ക്കും. അതുപോലെ ബിജുവേട്ടൻ കരിയറിൽ ഉയരുന്നതു കാണാൻ അദ്ദേഹത്തിന്റെ അച്ഛനും അമ്മയുമില്ല. ഒരു പക്ഷേ, അവർ എല്ലാം കാണുന്നുണ്ടാകും, അറിയുന്നുണ്ടാകും. പക്ഷേ, എല്ലാവരും ഒന്നിച്ച് പഴയ പോലെ. അതിനി നടക്കില്ലല്ലോ...\nവീട്ടിലെ ബിജു മേനോന് ആളൊരു പുലിയാണോ ?\nസിനിമയിൽ കാണുന്നപോലെയൊക്കെത്തന്നെ. പിന്നെ, സിനിമയെപ്പോഴും വീടിന്റെ പുറത്തെ ചർച്ചയാണ്. ബിജുവേട്ടനും ഞാനും പരസ്പരം സ്പേസ് നൽകുന്നവരാണ്. എനിക്കു മിക്കപ്പോഴും യോഗയുടെ ക്ലാസുകളും പ്രാക്ടീസും, യാത്രയുമുണ്ടാകാറുണ്ട്. അതെന്റെ സന്തോഷമാണ്. ഒരിക്കൽപോലും ബിജുവേട്ടൻ എതിർക്കുകയോ, വേണ്ടെന്നു പറയുകയോ ചെയ്യാറില്ല. അതേ സ്പേസ് അദ്ദേഹത്തിന് ഞാനും കൊടുത്തിട്ടുണ്ട്. ഷൂട്ടിനു ശേഷം ബിജുവേട്ടൻ സുഹൃത്തുക്കൾക്കൊപ്പം യാത്ര പോകാറുണ്ട്.\nഒരിക്കൽ എന്‍റെ നിര്‍ബന്ധത്തിനു വഴങ്ങി ഒരാശ്രമത്തിൽ കൂടെ വന്നു. അവിടെ ചെന്നപ്പോള് മുതൽ ഇവിടെ ഒന്നും കാണാനില്ലല്ലോ എന്ന പരാതി കേട്ടുേകട്ട് ഞാൻ മടുത്തു. അതിനു ശേഷം അത്തരം യാത്രകൾ ആവർത്തിച്ചിട്ടില്ല. ചില തിരക്കഥകളൊക്കെ കേട്ടു കഴിഞ്ഞ് എന്നോട് പറയും. ഞങ്ങള് ആലോചിച്ചാണ് വേണോ വേണ്ടയോ എന്നൊക്കെ തീരുമാനിക്കുന്നത്. ചില കഥാപാത്രങ്ങള് ടിപ്പിക്കല് ആകുമ്പോൾ ഞാൻ ചോദിക്കാറുണ്ട്. ‘കഥ കേട്ടപ്പോൾ വ്യത്യസ്തമായിരിക്കും എന്നു കരുതിയതാണ്, എന്തോ സിനിമയിൽ അതു വർക്കായില്ല...’ എന്നു ബിജുേവട്ടന് പറയും. അടുത്ത കാലത്ത് എന്നെ ഏറ്റവും സന്തോഷിപ്പിച്ചത് അയ്യപ്പനും കോശിയിലെയും അയ്യപ്പൻ നായരാണ്.\nഒരുമിച്ചുള്ള സെൽഫികളോ വിഡിയോകളോ സോഷ്യൽ മീഡിയയിൽ പോസ്റ്റ് ചെയ്യാത്ത ദമ്പതികളാണ്\nദാ, ഞാൻ ഇപ്പോഴാണ് ഇൻസ്റ്റഗ്രാമിൽ അക്കൗണ്ട് എടുത്തത്. സോഷ്യൽമീഡിയ നമ്മളെ അഡിക്ടാക്കി മാറ്റും. വാട്സ്ആപ് പോലും അൺ ഇൻസ്റ്റാൾ ചെയ്ത് ഫോണിന്റെ ബാറ്ററി ഊരി വയ്ക്കുന്നയാളാണ് ഞാൻ. യോഗയ്ക്ക് പോകുമ്പോൾ ഒരു ഗ്രൂപ്പ് ഉണ്ടാകുമല്ലോ. അവരെയെല്ലാം കോൺടാക്ട് ചെയ്യാനാണ് ഇൻസ്റ്റഗ്രാമിൽ അക്കൗണ്ട് എടുത്തത്. യോഗ ചെയ്യുന്നതുമായി ബന്ധപ്പെട്ട ചിത്രങ്ങൾ തന്നെയാണ് കൂടുതലും പങ്കു വയ്ക്കുന്നത്. അതിനപ്പുറത്തേക്ക് ഒരുപാട് സമയം സോഷ്യൽ മീഡിയയിൽ ചെലവഴിക്കാറില്ല. ബിജുവേട്ടന്റെ കാര്യം അതിലും കഷ്ടമാണ്. മൂപ്പർക്ക് ഫെയ്സ്ബുക്കിലും ഇൻസ്റ്റഗ്രാമിലും പേജുണ്ട്. ഇൻസ്റ്റഗ്രാമിൽ ഇതുവരെയുള്ളത് രണ്ട് ചിത്രങ്ങൾ. ഫെയ്സ്ബുക്ക് അഡ്മിൻ മറ്റൊരാളാണ്. വെഡ്ഡിങ് ആനിവേഴ്സറിയൊക്കെ വരുമ്പോൾ അഡ്മിൻ വിളിക്കും ‘ഒരു കപ്പിൾ ഫോട്ടോ എടുത്ത് അയക്കാമോ’ന്ന്. ബിജുവേട്ടനാണെങ്കിൽ അതിലൊന്നും താൽപര്യമേയില്ല. തോളിൽ ഒന്നു കൈ പോലും വയ്ക്കാതെ എൺപതുകളിലെ പോലെ ഒരു ഫോട്ടോ ഒടുവിൽ എടുക്കും. ‘ബ്ലാക് ആൻഡ് വൈറ്റ് മതിട്ടോ’ന്ന് ഒരു അഭിപ്രായവും പാസ്സാക്കും.\nസിനിമാ ചർച്ചകൾ നടക്കുന്ന വീടാണോ ?\nപണ്ടും സിനിമാ ചർച്ചകളൊന്നും നടക്കാറില്ല. അഭിപ്രായങ്ങ ൾ ചോദിക്കും പറയും. അത്രതന്നെ. പിന്നെ, ബിജുവേട്ടന്റെ സിനിമാഗ്രാഫ് കയറ്റങ്ങളും ഇറക്കങ്ങളും നിറഞ്ഞതാണ്. ഹിറ്റാകുമ്പോൾ ഞങ്ങൾ അമിതമായി സന്തോഷിക്കാറില്ല. ഫ്ലോപ്പ് ആകുമ്പോൾ അതുകൊണ്ട് ദുഃഖവുമില്ല. പിന്നെ ചിലപ്പോൾ അദ്ദേഹം അസ്വസ്ഥനാണെന്നു തോന്നുമ്പോൾ മാനസികപിന്തുണ കൊടുക്കാറുണ്ട്. എല്ലാ ഭാര്യമാരും ഭർത്താക്കൻമാർക്ക് നൽകാറില്ലേ, അതുപോലെ.\nചില സിനിമകൾ കണ്ടുകൊണ്ടിരിക്കുമ്പോൾ എനിക്കു തോന്നും, ഈ സീനിൽ ബിജുവേട്ടൻ ഇത്തിരി ഉഴപ്പിയിട്ടുണ്ടല്ലോ എന്ന്. അത് എനിക്കു മാത്രമേ മനസ്സിലാകൂ. ചോദിക്കുമ്പോൾ സംഭവം കൃത്യമായിരിക്കും. മോന് ദക്ഷിന് അച്ഛ ൻ മാത്രമാണ് സിനിമാതാരം. ഞാനും ബിജുവേട്ടനും അഭിനയിച്ച ‘മഴ’യിലെ പാട്ട് കഴിഞ്ഞ ദിവസം ടിവിയിൽ വന്നപ്പോൾ അമ്മ അവനെ വിളിച്ചു കാണിച്ചു. കുറച്ചു നേരം നോക്കി നിന്നിട്ട് അവൻ പറഞ്ഞു, ‘ആഹാ.. അച്ഛൻ നന്നായിട്ടുണ്ടല്ലോ..’\nഅപ്പോൾ അമ്മ ചോദിച്ചു, ‘കൂടെ ആരാന്നു മനസിലായോ?’ അപ്പോ ഒന്നു കൂടി അടുത്തു പോയി നോക്കിയിട്ടു േചാദിച്ചു, ‘കണ്ടിട്ട് അമ്മയുടെ ഛായയുണ്ടല്ലോ... അതാരാ?’ ഇതാണ് വീട്ടിലെ അവസ്ഥ.\nദക്ഷ് ധർമികിന്റെ വിശേഷങ്ങള് ?\nദക്ഷ് എന്നത് എന്റെ സെലക്‌ഷനും ധർമിക് ബിജുവേട്ടന്റെ സെലക്‌ഷനുമാണ്. ഒമ്പതാം ക്ലാസിലാണ്. അമ്മയെന്ന നിലയിൽ ഞാൻ ശബ്ദമുയർത്തേണ്ടിടത്ത് ശബ്ദമുയർത്തി ത ന്നെയാണ് വളർത്തുന്നത്. ആള് ഒരു പഠിപ്പിസ്റ്റ് ഒന്നുമല്ല. പ ക്ഷേ, ഉഴപ്പനുമല്ല. ചിത്രങ്ങൾ വരയ്ക്കാൻ നല്ല ഇഷ്ടമാണ്. അവനിങ്ങനെ സ്വന്തമായി ഗെയിമുകളൊക്കെ കണ്ടുപിടിച്ച് അതു വരച്ച് പ്രസന്റ് ചെയ്യുന്നതൊക്കെ കാണാം. ഭാവിയിൽ അവൻ ആരാകണം എന്നൊന്നും ഇപ്പോഴേ പ്ലാൻ ചെയ്തിട്ടില്ല. പലരും ചോദിക്കാറുണ്ട്, സിനിമയിലേക്കായിരിക്കും അല്ലേ എന്ന്. അതൊക്കെ ഭഗവാന്റെ തീരുമാനങ്ങളാണ്. അവന് അഭിനയിക്കാനാണ് ഇഷ്ടമെങ്കിൽ ആ വഴി തിരഞ്ഞെടുക്കട്ടെ.\nട്രോളുകളില്ല, ഹേറ്റേഴ്സില്ല... എങ്ങനെ സാധിക്കുന്നു ?\nപക്ഷേ, ആവശ്യത്തിൽ കൂടുതൽ ഗോസിപ്പുകളുണ്ട്. അതൊന്നും ഞങ്ങൾ കാര്യമായി എടുക്കാറില്ല. പിന്നെ, എന്നെ ട്രോളാൻ എനിക്കു വേറെയാരും വേണ്ട, വീട്ടിൽ തന്നെയുണ്ട്. എ ന്ത് ഡ്രസ്സിട്ടാലും ബിജുവേട്ടനാണ് ആദ്യത്തെ കമന്റ് പറയുക. ഒരു വലിയ കമ്മലിട്ടാൽ ചോദിക്കും, ‘ആഹാ... വെഞ്ചാമരമൊക്കെയായിട്ട് എങ്ങോട്ടാ?’ അതുപോലെ മുടിയൊന്ന് പുതിയ സ്‌റ്റൈലിൽ കെട്ടിയാൽ ‘തലയിലെ കിളിക്കൂട് ഗംഭീരമായിട്ടുണ്ട്.’ എന്നാവും. ഇതൊക്കെ സ്ഥിരം പരിപാടികളാണ്.\nഭാവനയുടെ വിവാഹത്തിന് ഞാനൊരു വലിയ കമ്മൽ ഇട്ടിരുന്നു. ആ ചിത്രം കുറേ ട്രോളുകൾ വാരിക്കൂട്ടിയിട്ടുണ്ട്. ഞങ്ങ ൾ അതൊക്കെ വായിച്ച് ഒരുപാടു ചിരിച്ചു.\nപിന്നെ ഹേറ്റേഴ്സ്, അങ്ങനെ ശത്രുക്കളെ ഉണ്ടാക്കാൻ മാത്രം ഞങ്ങൾ ആരുടെ കാര്യത്തിലും ഇടപെടുന്നില്ലല്ലോ. എനിക്കിപ്പോൾ ഒന്നും നെഗറ്റീവില്ല. എല്ലാത്തിലും പൊസിറ്റീവ് മാത്രമേ കാണാറുള്ളൂ.\nഇനി പറയൂ, സിനിമയിലേക്ക് എന്ന് തിരിച്ചുവരും ?\n‘കഥ പറയാന് വന്നോട്ടെ’ എന്നു പലരും ചോദിക്കാറുണ്ട്. പക്ഷേ, എനിക്കിപ്പോൾ യോഗയിൽ ഒരുപാട് പഠിക്കാനാണ് ആഗ്രഹം. എനിക്കറിയാത്ത എത്രയോ തലങ്ങൾ ഇനിയുമുണ്ട് പഠിക്കാനും ചെയ്യാനും. ബിജുവേട്ടൻ ഇടക്കിടെ പറയാറുണ്ട്, ഇന്നത്തെ കാലത്തെ കഥ പഴയതു പോലെയല്ല, ഒന്നു കേട്ടു നോക്കൂ ആ വ്യത്യാസം മനസിലാക്കാം എന്ന്. ഒരിക്കൽ ഒരു കഥ കേൾക്കാൻ എല്ലാം സെറ്റായി. പക്ഷേ, കൃത്യം ആ സമയത്ത് അമ്മയ്ക്ക് എന്റെ അനിയത്തിയുടെ അടുത്തേക്ക്, വിദേശത്തേക്ക് പോകേണ്ടി വന്നു. പിന്നെ, മോന്റെ കാര്യവും വീട്ടിലെ കാര്യവും എല്ലാം എന്റെ തലയിലായി. ആകെ തിരക്ക്. പിന്നെ കേൾക്കാം എന്നു പറഞ്ഞ് ആ കഥയും മാറ്റി വച്ചു. എല്ലാത്തിനും ഉണ്ട് ഒരു സമയം. അതിൽ പൂർണമായി വിശ്വസിക്കുന്നയാളാണ് ഞാൻ.\nയോഗ വരുത്തിയ മാറ്റം\nവികാരങ്ങളെ ബാലൻസ് ചെയ്യാൻ പഠിച്ചു, അതാണ് യോഗ വരുത്തിയ ഏറ്റവും വലിയ മാറ്റം. പലരും ചോദിക്കാറുണ്ട്. ഇത്രയൊക്കെ യോഗ ചെയ്തിട്ടും തടി കുറഞ്ഞില്ലല്ലോ എന്ന്. നമ്മുടെ നാട്ടിലെ ആളുകളുടെ ധാരണ തടി കുറയ്ക്കാനുള്ള, അല്ലെങ്കില് വയറ് കുറയ്ക്കാനുള്ള ഒരു മാർഗമാണ് യോഗ എന്നാണ്. സത്യത്തിൽ യോഗ നമ്മുടെ മനസിനെയാണ് പഠിപ്പിക്കുന്നത്. എന്റെ കൈയ്ക്കും കാലിനും ശരീരഭാരത്തെ താങ്ങാൻ കഴിയുമെങ്കിൽ എന്റെ തടി ഒരു പ്രശ്നമേയല്ല. അതല്ല, കാലുകൾക്ക് ശരീരത്തിന്‍റെ ഭാരം താങ്ങാൻ കഴിയാതെ ഒരു അസുഖമായി മാറുകയാണെങ്കിൽ തീർച്ചയായും വ്യായാമത്തിലൂടെ തടി കുറയ്ക്കണം. എന്റെ എല്ലാ ആക്ടിവിറ്റികളോടും കൂടി സന്തോഷമായി ജീവിക്കാൻ കഴിയുന്നു എന്നതാണ് യോ ഗ വരുത്തിയ ആദ്യത്തെ മാറ്റം. പിന്നെ നോ പറയേണ്ടിടത്ത് നോ പറയാനും പഠിച്ചു. പണ്ടത്തെ സംയുക്ത അങ്ങനെയായിരുന്നില്ല.\nകുറച്ചേയുള്ളൂ, പക്ഷേ, ഉള്ള സൗഹൃദങ്ങളൊക്കെ നല്ല സ്ട്രോങ്ങാണ്. ‘തെങ്കാശിപട്ടണം’ എന്ന ചിത്രത്തിലഭിനയിച്ചപ്പോൾ തൊട്ടുള്ള സൗഹൃദമാണ് ഗീതു മോഹന്‍ദാസുമായി. ഭാവന എന്റെ അനിയത്തി സംഘമിത്രയുടെ കൂടെ പഠിച്ചതാണ്. ചെറുപ്പം മുതൽ അറിയാവുന്ന കുട്ടി. ഞങ്ങൾ ഒരു കുടുംബം പോലെയാണ്.\nമഞ്ജു വാരിയര് എനിക്ക് സഹോദരി തന്നെ. ഞങ്ങ ൾ എന്നും വിഡിയോ കോൾ വിളിക്കും, സംസാരിക്കും, ഇടയ്ക്കിടെ ‘ഗേൾസ് ഗ്യാങ്’ സംഗമങ്ങളും യാത്രയും സംഘടിപ്പിക്കാറുണ്ട്.\n(കഴുത്തില് അണിഞ്ഞ ബുദ്ധന്റെ വലിയ മുഖത്തിന്റെ ലോക്കറ്റുള്ള മുത്തുമാല ഉയർത്തിക്കാട്ടുന്നു) ദാ, ഈ മാല എന്റെ യോഗയോടുള്ള ഇഷ്ടം കണ്ട് ഭാവന സമ്മാനിച്ചതാണ്. ഭയങ്കര പോസിറ്റീവ് എനർജി തോന്നും ഇതിടുമ്പോൾ.


ഡിജിറ്റല് ക്യാമറയുടെ ഫ്ലാഷിലൂടെ നമ്മുടെ ശരീരത്തില് വൈദ്യുതിക്ക് പ്രവേശിക്കാന് കഴിയുമോ...? - FactCrescendo | The leading fact-checking website in India\nImage courtesy: Ryan French\n“ഡിജിറ്റൽ ക്യാമറയുടെ ഫ്ലാഷിലൂടെ വൈദ്യുതിക്ക് നമ്മുടെ ശരീരത്തിൽ പ്രവേശിക്കാൻ കഴിയുമോ? അതെ 100% അത് സംഭവിക്കാം.ഇത് ഒരു യഥാർത്ഥ സംഭവമാണ്, 21 വയസ്സുള്ള ഒരു ആൺകുട്ടി എഞ്ചിനീയറിംഗ് പഠിക്കുന്നു. കേശവാനി ആശുപത്രിയിൽ വെച്ചാണ് മരിച്ചത്. പൊള്ളലേറ്റ നിലയിൽ അദ്ദേഹത്തെ ആശുപത്രിയിൽ പ്രവേശിപ്പിച്ചു. കാരണം :: അദ്ദേഹം ഒരു പഠന പര്യടനത്തിനായി അമരാവതിയിലേക്ക് പോയി. തിരികെ വരുമ്പോൾ, സുഹൃത്തുക്കളോടൊപ്പം റെയിൽവേ സ്റ്റേഷനിൽ ട്രെയിനിനായി കാത്തിരിക്കുകയായിരുന്നു. അവരിൽ പലരും ഡിജിറ്റൽ ക്യാമറ ഉപയോഗിച്ച് മൊബൈൽ ഫോണുകളിൽ ഗ്രൂപ്പ് ഫോട്ടോ എടുക്കുകയായിരുന്നു.ഈ ആൺകുട്ടിയും അവിടെയുണ്ടായിരുന്നു, ഗ്രൂപ്പ് ഫോട്ടോ എടുക്കാൻ ശ്രമിക്കുന്നു. അവൻ നിൽക്കുന്നിടത്ത് നിന്ന് അയാൾക്ക് ഗ്രൂപ്പിനെ മറയ്ക്കാൻ കഴിഞ്ഞില്ല. അങ്ങനെ അയാൾ അല്പം പിന്നോട്ട് പോയി. അവൻ നിൽക്കുന്ന സ്ഥലം, 40,000 വോൾട്ട് ഉള്ള ഒരു ഇലക്ട്രിക് വയർ മുകളിൽ പ്രവർത്തിക്കുന്നു. ഡിജിറ്റൽ ക്യാമറയുടെ ബട്ടൺ അമർത്തിയ ഉടൻ 40,000 വോൾട്ടിന്റെ വൈദ്യുതി ഫ്ലാഷിലൂടെ ക്യാമറയിലേക്ക് പ്രവേശിച്ചു, തുടർന്ന് വിരലുകളും തുടർന്ന് ശരീരം മുഴുവനും. ഇതെല്ലാം കുറച്ച് നിമിഷങ്ങൾക്കുള്ളിൽ സംഭവിച്ചു. അദ്ദേഹത്തിന്റെ ശരീരത്തിന്റെ 50% കത്തി. ഈ അവസ്ഥയിൽ അദ്ദേഹത്തെ കേശ്വാനി ആശുപത്രിയിലും പിന്നീട് ആംബുലൻസിൽ മുംബൈയിലും എത്തിച്ചു. 1, 1/2 ദിവസം അബോധാവസ്ഥയിലായിരുന്നു. അദ്ദേഹത്തിന്റെ ശരീരം 50% കത്തിക്കരിഞ്ഞതിനാൽ ഡോക്ടർമാർക്ക് പ്രതീക്ഷ കുറവായിരുന്നു. പിന്നീട് അദ്ദേഹം മരിച്ചു. നാമെല്ലാവരും മൊബൈൽ ഉപയോഗിക്കുന്നതിനാൽ ഇത് ആർക്കും സംഭവിക്കാം. നമ്മൾ പഠിച്ചവരും ഉത്തരവാദിത്തമുള്ളവരുമാണോ?\n# പെട്രോൾ പമ്പുകളിൽ മൊബൈൽ ഉപയോഗിക്കുന്നത് ഒഴിവാക്കുക.\n# നിങ്ങൾ വാഹനമോടിക്കുമ്പോൾ മൊബൈൽ ഉപയോഗിക്കുന്നത് ഒഴിവാക്കുക.\n# മൊബൈൽ ചാർജ് ചെയ്യുമ്പോൾ കോൾ സ്വീകരിക്കരുത്.\n# ആദ്യം ചാർജർ പിൻ നീക്കംചെയ്‌ത് കോൾ സ്വീകരിക്കുക.\n# pls ഉയർന്ന വോൾട്ടേജ് വൈദ്യുതി ട്രാൻസ്മിഷൻ വയർ ഉള്ള റെയിൽവേ സ്റ്റേഷനുകളിലോ മറ്റേതെങ്കിലും സ്ഥലങ്ങളിലോ മൊബൈൽ / ഡിജിറ്റൽ ക്യാമറ-ഫ്ലാഷ് ഉപയോഗിക്കരുത്.\nഇത് നിങ്ങളുടെ സുരക്ഷയ്ക്കാണ്.\nPls വായിച്ചതിനുശേഷം അത് പങ്കിടുക.\nഇതുമൂലം ചിലരുടെ ജീവൻ രക്ഷിക്കാൻ കഴിയും.” എന്നൊരു കുറിപ്പ് ഞങ്ങള്‍ക്ക് വസ്തുത അന്വേഷണത്തിനായി വാട്സാപ്പിലൂടെ ലഭിച്ചു. ഈ കുറിപ്പ് ഫെസ്ബൂക്കിലും പലരും പ്രചരിപ്പിക്കുന്നുണ്ട്. ഫെസ്ബൂക്കില് പ്രചരിക്കുന്ന ഇത്തരത്തിലുള്ള പോസ്റ്റുകളില് ഒന്നിന്‍റെ സ്ക്രീന്ഷോട്ട് താഴെ നല്‍കിട്ടുണ്ട്.\nഈ കുറിപ്പില് പറഞ്ഞിരിക്കുന്ന കാര്യങ്ങള് സത്യമാണോ എന്ന് നമുക്ക് പരിശോധിക്കാം.\nആദ്യം ക്യാമറ ഫ്ലാഷ് മൂലം വൈദ്യുതിയുടെ ഷോക്കേറ്റ് പൊള്ളി മരിച്ച ചെരുപ്പക്കാരന്റെ കഥയെ കുറിച്ച് പരിശോധിക്കാം. ഈ കഥ പല ഭാഷകളില് ഏറെ പ്രചരിക്കുന്ന ഒന്നാണ്. ഈ കഥകളില് ചെറിയ വ്യത്യാസങ്ങള് ഒഴിവാക്കിയാല് ഇത്തരത്തിലുള്ള കഥകള് ഒന്നുതന്നെണ്. കഥ അനുസരിച്ച പയ്യന് ഹൈ വോള്‍ട്ടേജ് ഇലക്ട്രിക് കേബിളിന്‍റെ താഴെ മൊബൈല് ക്യാമറയുടെ ഫോട്ടോ എടുക്കാന് ഫ്ലാഷ് ഓണ് ആക്കിയപ്പോള് ഫ്ലാഷിലൂടെ ഈ പയ്യൻ്റെ ശരിരത്തില് വൈദ്യുതി പ്രവേശിച്ചു എന്നാണ് അവകാശവാദം. മുകളിലുള്ള കേബിളിന്‍റെ വോള്‍ട്ടേജ് പോസ്റ്റില് നല്‍കിയിരിക്കുന്നത് 40kV ആണ്. സാധാരണ കാറ്റിലൂടെ വൈദ്യുതി പ്രവഹിക്കില്ല. കാരണം വൈദ്യുതിക്ക് കാറ്റിലൂടെ പ്രവഹിക്കാന് വേണ്ടി ഒരുപാട് വോള്‍ട്ടെജിന്‍റെ ആവശ്യമുണ്ടാക്കും. ഈ വോള്‍ട്ടെജിനെ ബ്രേക്ക് ഡൌണ് വോള്‍ട്ടേജ് എന്ന് പറയും. ഈ വോള്‍ട്ടേജില് കാറ്റില് ഇലക്ട്രോൺസിന്‍റെ സംഖ്യ വര്‍ധിക്കും, അതിനാല് കാറ്റിലൂടെ വൈദ്യുതി പ്രവാഹമുണ്ടാകും. പാസ്ചേന് ഫോര്‍മ്യുലയിലൂടെ നമുക്ക് കാറ്റിന്‍റെ ബ്രേക്ക് ഡൌണ് വോള്‍ട്ടേജ് എത്രയായിര്‍ക്കും എന്ന് അറിയാം. Sciencing.com എന്ന വെബ്‌സൈറ്റില് ഒരു ഇഞ്ച് കാറ്റിന്‍റെ ബ്രേക്ക് ഡൌണ് വോള്‍ട്ടേജ് പസ്ചെന് ഫോര്‍മുല പ്രകാരം 20kV മുതല് 75kV വരെ ആയിര്‍ക്കാം എന്ന് പരാമര്‍ശം നടത്തിട്ടുണ്ട്.\nഅതിനാല് മീറ്ററുകള് ഉയരത്തിലുള്ള ഇലക്ട്രിക് കേബിളിലൂടെ റെയില്‍വേ പ്ലാറ്റ്ഫോമിലേക്ക് വൈദ്യുതി പ്രവാഹമുണ്ടാക്കാന് ഒരുപാട് വോള്‍ട്ടേജ് വേണ്ടി വെറും. ഇട്ടിമിന്നല് ഉണ്ടാക്കുന്ന മേഘങ്ങളും ഭുമിയും തമ്മില് ഒരു ബില്യന് വോള്‍ട്ട് ഇത്ര വോള്‍ട്ടേജൂണ്ടാകും.\nദിനേശ് ഭോണ്ടേ എന്നൊരു വ്യക്തിയുടെ ബ്ലോഗ്ഗില് ജേനോന് (Xenon) ഗ്യാസ് ട്യൂബ് ഉപയോഗിക്കുന്ന ഫ്ലാഷ് ക്യാമറ മൂലം പയ്യന് ട്രെയിനിന്‍റെ മുകളില് കയറി നിന്ന് ഫോട്ടോ എടുക്കാന് ശ്രമിക്കുമ്പോള് ചിലപ്പോൾ ഇലക്ട്രിക് ഷോക്ക് ഏറ്റിട്ടുണ്ടാകാം എന്ന് പരാമര്‍ശം നടത്തിട്ടുണ്ട്. പക്ഷെ പയ്യന് മൊബൈല് ക്യാമറയാണ് ഉപയോഗിച്ചിരുന്നത് എന്ന് വ്യക്തമായി പറയുന്നു. മൊബൈല് ക്യാമറയില് ഉപയോഗിക്കുന്ന ഫ്ലാഷ് സംവിധാനം ഡിജിറ്റല് ഐ.സികല് ഉപയോഗിക്കുന്ന എല്.ഇ.ഡി. (LED) സര്‍ക്യുട്ടുകളാണ്. ഈ സര്‍ക്ക്യുട്ടുകള്‍ക്ക് പ്രവര്‍ത്തിക്കാന് വെറും 3.2V മുതല് 4.8V വോള്‍ട്ടേജ് ധാരാളമാണ്.\nElectroschematics Archived Link\nകുടാതെ പയ്യന് പ്ലാറ്റ്ഫോമിൽ നിന്ന് ഫോട്ടോ എടക്കുമ്പോഴാണ് ഷോക്ക് ഏറ്റത് എന്ന് പോസ്റ്റില് പറയുന്നു. എന്തായാലും ഡിജിറ്റല് ക്യാമറയില് ദിനേശ് ഭോണ്ടേയുടെ ബ്ലോഗില് പറയുന്ന പോലെ കോയിലുകളുള്ള ഫ്ലാഷ് സര്‍ക്ക്യുറ്റ് ഉപയോഗിക്കില്ല പകരം മുകളില് നല്‍കിയ ഡിജിറ്റല് എല്.ഇ.ഡി. സര്‍ക്ക്യുട്ടാണ് ഉപയോഗിക്കുന്നത്. അതിനാല് ഇലെക്ട്രോ മെഗ്നെറ്റിക്ക് ഇൻഡക്ഷന് മൂലം ഷോക്ക് ഏറ്റ് മരിക്കുവാൻ സാധ്യതയില്ല.\nകൊയിലുകളുള്ള അനലോഗ് ഫ്ലാഷ് സര്‍ക്ക്യുറ്റ്\nഞങ്ങള് മുംബൈയില് കേശ്വാനി ആശുപത്രിയെ കുറിച്ച് അന്വേഷിച്ചപ്പോഴും ഇങ്ങനെ ഒരു ആശുപത്രിയെ കുറിച്ച് വിവരം ലഭിച്ചില്ല.\nHoax or Fact എന്ന വസ്തുത അന്വേഷണ വെബ്സൈറ്റ് ഇതേ പോലെയുള്ള ഒരു പോസ്റ്റിന്‍റെ വസ്തുത അന്വേഷണം നടത്തി റിപ്പോര്‍ട്ട് അവരുടെ വെബ്‌സൈറ്റില് പ്രസിദ്ധികരിച്ചിരുന്നു. പോസ്റ്റില് പറയുന്ന മറ്റു ചില അവകാശവാദങ്ങള്:\nഹോക്സ് ഓര് ഫെക്റ്റ് നടത്തിയ അന്വേഷണത്തില് ഈ അവകാശവാദങ്ങളും തെറ്റാണ് എന്ന് കണ്ടെത്തിയിട്ടുണ്ട്. മൊബൈല് ഫോണിന്‍റെ ഉപയോഗം മൂലം പെട്രോള് പമ്പില് തീ പിടിക്കുന്ന സംഭവം ഇത് വരെ എവിടെയും റിപ്പോര്‍ട്ട് ചെയ്തിട്ടില്ല. ദിസ്കോവേരി ചാനലിന്‍റെ ഈ പരിപാടിയില് മൊബൈല് ഫോണില് നിന്ന് പെട്രോള് പമ്പില് തീ പിടിക്കുമോ എന്ന് അന്വേഷിക്കുന്നത് നമുക്ക് കാണാം.\nവാഹാനം ഓടിക്കുമ്പോള് മൊബൈല് ഉപയോഗം ഒഴിവാക്കുന്നത് എല്ലാ കാലവും ഒരു നല്ല ശിലമാണ്. ചാര്‍ജിംഗ് ചെയ്യുമ്പോള് മൊബൈല് ഫോണ് ഉപയോഗിക്കുന്നതില് പ്രശ്നം ഒന്നുമില്ല എന്ന് പല വസ്തുത അന്വേഷണ റിപ്പോര്‍ട്ടുകള് പറയുന്നു. പക്ഷെ മൊബൈലിന്‍റെ ബാറ്ററി കേടാണെങ്കില് അല്ലെങ്കില് ചാര്‍ജ് ചെയ്യാന് ഉപയോഗിക്കുന്ന ചാർജർ നിങ്ങളുടെ ഫോണിന് വേണ്ടി ഉചിതമായ ചാര്‍ജര് അല്ല, നല്ല ഗുണനിലവാരമുള്ള ചാര്‍ജര് അല്ല എന്നുണ്ടെങ്കില് ചാര്‍ജ് ചെയ്യുമ്പോള് മൊബൈല് ഫോണ് സ്ഫോടനം ഉണ്ടാകാനുള്ള സാധ്യത ഏറെ അധികം വര്‍ധിക്കും. കൂടുതല് അറിയാന് താഴെ നല്‍കിയ ലിങ്കുകള് സന്ദര്‍ശിക്കുക.\nപോസ്റ്റില് പറയുന്നത് വിശ്വസിക്കാന് സാധിക്കില്ല. ഡിജിറ്റല് ക്യാമറയുടെ ഫ്ലാഷ് ഹൈ വോള്‍ട്ടേജ് ഇലക്ട്രിക് കേബിളിന്‍റെ താഴെ ഉപയോഗിച്ചാല് വൈദ്യുതി പ്രവാഹമുണ്ടാകാന് ഒരു ബില്യന് വോൾട്ടിനെക്കാൾ അധികം വോള്‍ട്ടേജ് ആവശ്യമുണ്ടാകും. 40kV വോള്‍ട്ടേജില് ഇത് സാധ്യമല്ല.\nTitle:ഡിജിറ്റല് ക്യാമറയുടെ ഫ്ലാഷിലൂടെ നമ്മുടെ ശരീരത്തില് വൈദ്യുതിക്ക് പ്രവേശിക്കാന് കഴിയുമോ…?\nApril 29, 2019 April 29, 2019 Mukundan K


Jose K Mani | ജോസ് കെ മാണി വീണ്ടും രാജ്യസഭയിലേക്ക്; ഇടതുമുന്നണിയുടെ ഒരു വോട്ട് അസാധു | Jose K Mani re-elected to Rajya Sabha as One vote of the Left Front is invalid – News18 Malayalam\nയു.ഡി.എഫ് സ്ഥാനാര്‍ഥി ശൂരനാട് രാജശേഖരനെ 40നെതിരെ 96 വോട്ടുകള്‍ക്കാണ് ജോസ് കെ മാണി പരാജയപ്പെടുത്തിയത്\nതിരുവനന്തപുരം: ഒരിടവേളയ്ക്കു ശേഷം കേരള കോണ്‍ഗ്രസ് (എം) നേതാവ് ജോസ് കെ മാണി (Jose K Mani) വീണ്ടും രാജ്യസഭയിലേക്ക് (Rajyasabha). യുഡിഎഫിന്‍റെ (UDF) ഭാഗമായി രാജ്യസഭയിലെത്തിയ സീറ്റ് ജോസ് കെ മാണി രാജിവെച്ചതോടെയാണ് രാജ്യസഭയിലേക്ക് ഉപതെരഞ്ഞെടുപ്പ് നടന്നത്. യു.ഡി.എഫ് സ്ഥാനാര്‍ഥി ശൂരനാട് രാജശേഖരനെ 40നെതിരെ 96 വോട്ടുകള്‍ക്കാണ് ജോസ് കെ മാണി പരാജയപ്പെടുത്തിയത്. 136 എം.എല്.എമാര് വോട്ട് രേഖപ്പെടുത്തിയപ്പോൾ എല്.ഡി.എഫിന്‍റെ (LDF) ഒരു വോട്ട് അസാധുവായത് ശ്രദ്ധേയമായി.\nഎല്.ഡി.എഫില് 99 നിയമസഭാംഗങ്ങള് ഉണ്ടെങ്കിലും ടി. പി. രാമകൃഷ്ണന്, പി. മമ്മിക്കുട്ടി എന്നിവര് കോവിഡ് ബാധിതരായതിനാല് 97 പേര് മാത്രമാണ് രാജ്യസഭാ ഉപതെരഞ്ഞെടുപ്പിൽ വോട്ട് രേഖപ്പെടുത്തിയത്. എന്നാല്, ഒരു വോട്ട് അസാധുവായി. യു.ഡി.എഫിന് 41 എം.എല്.എമാരുടെ പിന്തുണയുണ്ടെങ്കിലും പി.ടി. തോമസ് അസുഖബാധിതനായതിനാൽ വോട്ട് ചെയ്യാൻ എത്തിയില്ല. കോവിഡ് ബാധിതനായിരുന്ന മാണി സി. കാപ്പന് പി.പി.ഇ കിറ്റ് ധരിച്ചെത്തി വോട്ടു ചെയ്തു.\n2014 ല് കോട്ടയം ലോക്‌സഭാ മണ്ഡലത്തില് നിന്ന് വിജയിച്ച ജോസ് കെ മാണി 11 മാസം ബാക്കിനില്‍ക്കെയാണ് അംഗത്വം രാജി വെച്ച് അന്ന് രാജ്യസഭയിലേക്ക് പോയത്. യുഡിഎഫില് നിന്നും മത്സരിച്ചാണ് ജോസ് കെ മാണി 2018 ജൂണില് രാജ്യസഭയില് എത്തിയത്. 2020 ഒക്ടോബറില് ജോസ് കെ മാണിയുടെ കേരള കോണ്‍ഗ്രസ് എം ഇടതുമുന്നണിയില് എത്തിയതോടെ ജോസ് കെ മാണി രാജി വെക്കുമെന്ന് പ്രഖ്യാപിച്ചിരുന്നു. എന്നാൽ മൂന്നു മാസം വൈകി, 2021 ജനുവരി ഒമ്പതിനാണ് ജോസ് കെ മാണി രാജ്യസഭ എംപി സ്ഥാനം രാജിവെച്ചത്.\nകേരള കോണ്‍ഗ്രസ് (എം) യു.ഡി.എഫ് വിട്ട് എല്.ഡി.എഫില് എത്തിയതോടെ ജനുവരി 11നാണ് ജോസ് കെ. മാണി രാജ്യസഭാ എം.പി സ്ഥാനം രാജിവച്ചത്. എന്നാൽ പത്തു മാസത്തിനിപ്പുറം രാജ്യസഭയിലേക്ക് എൽ ഡി എഫ് പ്രതിനിധിയായി ജോസ് കെ മാണി തെരഞ്ഞെടുക്കപ്പെട്ടു. എൽഡിഎഫിലേക്ക് വന്ന പുതിയ കക്ഷിയുടെ കൈവശമുണ്ടായിരുന്ന രാജ്യസഭാ സീറ്റ് എന്ന നിലയ്ക്കാണ് ഇത്തവണ ജോസ് കെ മാണിയെ ഇടതുമുന്നണി സ്ഥാനാർഥിയാക്കിയത്.\nസംസ്ഥാനത്തെ ഏറ്റവും പ്രായം കുറഞ്ഞ പഞ്ചായത്ത് പ്രസിഡന്റ് വിവാഹിതയാകുകായണ്. അരുവാപ്പുറം പഞ്ചായത്ത് പ്രസിഡന്റ് രേഷ്മ മരിയം റോയിയാണ് വിവാഹിതായാകുന്നത്.\nവരന് കോന്നി ബോക്ക് പഞ്ചായത്ത് അംഗമായ വര്‍ഗീസ് ബേബിയാണ്.ഈ വരുന്ന ഡിസംബര് 26 നാണ് ഇരുവരുടെയും വിവാഹം തീരുമാനിച്ചിരിക്കുന്നത്.\nഊട്ടുപാറ തുണ്ടിയാംകുളത്ത് റോയി ടി.മാത്യുവിന്റെയും മിനി റോയിയുടെയും മകളാണ് രോഷ്മ. തിരഞ്ഞെടുപ്പില് മത്സരിക്കാന് സാധിക്കുന്ന ഏറ്റവും കുറഞ്ഞ പ്രായത്തില് മത്സരിച്ച് ജയിച്ച് പഞ്ചായത്ത്് പ്രസിഡന്റ് ആയ രോഷ്മ ജീവിത മത്സരത്തിന് ഇറങ്ങുന്നത്.


പ്രവാസികളുടെ റീ എന്‍ട്രി കാലാവധി നീട്ടി നല്‍കുമെന്ന് സൗദി\nനാട്ടില് കുടുങ്ങിയ പ്രവാസികളുടെ റീ എന്‍ട്രി കാലാവധി നീട്ടി നല്‍കുമെന്ന് സൗദി\nവിമാന സര്‍വീസുകള് ഉടന് തുടങ്ങുമെന്ന പ്രതീക്ഷയിലാണ് പ്രവാസികള്\n21 Aug, 2020 at 07:18 PM\nനാട്ടില് കുടുങ്ങിയ പ്രവാസികളുടെ റീ എന്‍ട്രി കാലാവധി നീട്ടി നല്‍കുമെന്ന് സൗദി ജവാസാത്ത് വിഭാഗം അറിയിച്ചു. നാട്ടില് പോകാന് എക്സിറ്റ് അടിച്ച് വിമാനം ലഭിക്കാത്തത് കാരണം കാലാവധി അവസാനിക്കുന്ന എക്സിറ്റ് വിസാ കാലാവധിയും നീട്ടി നല്‍കും. വിമാന സര്‍വീസുകള് ഉടന് തുടങ്ങുമെന്ന പ്രതീക്ഷയിലാണ് സൗദിയിലും നാട്ടിലുമുള്ള പ്രവാസികള്.\nനാട്ടില് പോയി വിമാന സര്‍വീസ് ഇല്ലാത്തത് കാരണം പലരുടേയും റീ എന്‍ട്രി വിസാ കാലാവധി അവസാനിക്കുന്നുണ്ട്. ഈ സാഹചര്യത്തിലാണ് ഒരു ചോദ്യത്തിന് മറുപടിയായി ട്വിറ്ററില് ജവാസാത്ത് ഇക്കാര്യം വ്യക്തമാക്കിയത്. സൗദിയിലേക്ക് മടങ്ങാനുള്ള റീ എന്‍ട്രി വിസയുടെ കാലാവധി നീട്ടി നല്‍കും. ഇതിനുള്ള ഒരുക്കങ്ങള് നടക്കുന്നുണ്ട്. ഇതോടെ വിമാന സര്‍വീസ് തുടങ്ങുന്ന മുറക്ക് ആളുകള്‍ക്ക് സൗദിയിലേക്ക് തിരിച്ചെത്താം.\nകമ്പനികളുടെ മുഖീം പോര്‍ട്ടല് വഴിയും റീ എന്‍ട്രി നീട്ടാന് സൗകര്യമുണ്ട്. നാട്ടിലേക്ക് പോകാനുള്ള എക്സിറ്റ് അടിച്ചവരുടെ വിസാ കാലാവധി അവസാനിക്കുന്നുണ്ടെങ്കില് അതും നീട്ടി നല്‍കും. ഇത് സംബന്ധിച്ചുള്ള പ്രഖ്യാപനം വരും ദിനങ്ങളിലുണ്ടാകും. ഇഖാമ കാലാവധി തീരുന്നവരുടെ കാര്യത്തിലും അനുഭാവ പൂര്‍ണമായ നടപടിയുണ്ടാകുമെന്നാണ് പ്രവാസികളുടെ പ്രതീക്ഷ.


സ്വാഗതപ്രസംഗം 'അധികപ്രസംഗ'മായി; പിണറായി വേദിവിട്ടു; മാരത്തണ് ഉദ്ഘാടനങ്ങള് തകര്‍ത്തു; 'മിണ്ടാതെ' മു - Samakalika Malayalam\nസ്വാഗതപ്രസംഗം 'അധികപ്രസംഗ'മായി; പിണറായി വേദിവിട്ടു; മാരത്തണ് ഉദ്ഘാടനങ്ങള് തകര്‍ത്തു; 'മിണ്ടാതെ' മുഖ്യമന്ത്രി\nBy സമകാലികമലയാളം ഡെസ്‌ക് | Published: 26th February 2019 10:33 PM |\nLast Updated: 26th February 2019 10:33 PM | A+A A- |\nകൊല്ലം: പിണറായി വിജയന് സര്‍സക്കാരിന്റെ ആയിരം ദിനാഘോഷങ്ങളുടെ ഭാഗമായുള്ള മാരത്തണ് ഉദ്ഘാടനങ്ങള് പൊടിപൊടിക്കവെ മുഖ്യമന്ത്രിയുടെ തൊണ്ട പണിമുടക്കി. തുടര്‍ച്ചയായ പരിപാടികള് മൂലമുണ്ടായ തൊണ്ടവേദനയെ തുടര്‍ന്ന് കൊല്ലത്തെ പൊതുപരിപാടികളില് അദ്ദേഹം പ്രസംഗം ഒഴിവാക്കി. സ്വാഗതപ്രസംഗം, അധിക പ്രസംഗമായ വേദിയില്‍നിന്ന് അനിഷ്ടം പ്രകടിപ്പിച്ച് മുഖ്യമന്ത്രി ഇറങ്ങിപോവുകയും ചെയ്തു.\nപൊതുപരിപാടികളിലെ കൃത്യനിഷ്ഠ കൊല്ലം ജില്ലാ ആശുപത്രിയില് മുഖ്യമന്ത്രി തെറ്റിച്ചു. വന്നത് അരണമിക്കൂറിലേറെ വൈകി. ജില്ലാപഞ്ചായത്ത് അധ്യക്ഷയുടെ സ്വാഗത പ്രസംഗം കത്തിക്കയറുന്നു. തീരുന്നുമില്ല...അനിഷ്ടം പ്രകടമാക്കിയ മുഖ്യമന്ത്രി ഉദ്ഘാടനം വേഗത്തില് പൂര്‍ത്തിയാക്കി വേദി വിട്ടു.\nമൂന്നു പൊതുപരിപാടികളിലും മുഖ്യമന്ത്രി പ്രസംഗിച്ചില്ല. നിലവിളക്ക് കൊളുത്തി വേഗത്തില് വേദി വിട്ടു. സിപിഎം ജില്ലാ കമ്മിറ്റിയുടെ പരിപാടിയിലും പൊളിറ്റ്ബ്യൂറോ അംഗം കൂടിയായ മുഖ്യമന്ത്രി ഒരക്ഷരം പറഞ്ഞില്ല. പറഞ്ഞത് സംസ്ഥാന സെക്രട്ടേറിയേറ്റ് അംഗം കെഎന് ബാലഗോപാലാണ്. മന്ത്രിസഭയുടെ ആയിരംദിനാഘോഷങ്ങളുെട ഭാഗമായി ഓരോ ജില്ലകളിലും ഒട്ടേറെ പരിപാടികളിലാണ് മുഖ്യമന്ത്രി പങ്കെടുക്കുന്നത്.\nമുഖ്യമന്ത്രി തൊണ്ടവേദന മിണ്ടിയില്ല മാരത്തണ് ഉദ്ഘാടനങ്ങള്


ദുല്‍ഖര് വീണ്ടും മമ്മൂട്ടിയുടെ ഫോണ് അടിച്ചുമാറ്റി! - Newscom - Malayalam News\nദുല്‍ഖര് വീണ്ടും മമ്മൂട്ടിയുടെ ഫോണ് അടിച്ചുമാറ്റി!\nറോഷന് ആന്‍ഡ്രൂസ്-ദുല്‍ഖര് സല്‍മാൻ ഒന്നിക്കുന്ന സല്യൂട്ടിന്‍റെ പോസ്റ്റര് മമ്മൂട്ടി ഫേസ്ബുക്കിലൂടെ പുറത്തുവിട്ടു. മുമ്പത്തെ അനുഭവം വെച്ച് പോസ്റ്റര് ഷെയര് ചെയ്ത് ദുൽഖർ തന്നെയാണെന്നാണ് ആരാധകർ പറയുന്നത്.\n‘Aravind Karunakaran is onamission!Salute…releasing in theaters worldwide on January 14, 2022’ എന്ന കുറിപ്പോടെയാണ് മമ്മൂട്ടി പോസ്റ്റർ ഷെയർ ചെയ്തത്. മമ്മൂട്ടി പങ്കുവെച്ച പോസ്റ്റിന് നിരവധി കമന്‍റുകളാണ് നിറയുന്നത്. “വെക്കെടാ ഫോൺ താഴെ, മമ്മൂക്ക കുഞ്ഞിക്ക പിന്നെയും നിങ്ങളുടെ ഫോൺ മോഷ്ടിച്ചു, കുഞ്ഞിക്ക വീണ്ടും ഫോൺ അടിച്ചുമാറ്റിയോ?, മമ്മൂക്കയുടെ ഫോൺ കാണാനില്ല, വിളച്ചിൽ എടുക്കരുത് കേട്ടോ Dulquer Salmaan, മമ്മൂക്ക:ദുൽഖറെ നിന്നോട് പറഞ്ഞിട്ടില്ലെ എന്‍റെ ഫോൺ എടുക്കരുതെന്ന്..” എന്നിങ്ങനെ പോകുന്നു കമന്‍റുകള്.\nകുറുപ്പ് സിനിമയുടെ ട്രയിലര് മമ്മൂട്ടിയുടെ ഫോൺ അടിച്ചു മാറ്റി ദുൽഖർ തന്നെയാണ് പോസ്റ്റ് ഇട്ടതെന്ന് ട്രോളുകൾ വന്നിരുന്നു. വാർത്താസമ്മേളനത്തിൽ ട്രോളുകൾ സത്യമാണെന്ന് ദുൽഖർ സമ്മതിക്കുകയും ചെയ്തിരുന്നു. ഇപ്പോൾ സല്യൂട്ടിന്‍റെ പോസ്റ്ററും ദുൽഖർ അത്തരത്തിൽ അടിച്ചുമാറ്റി പങ്കുവെച്ചതാണെന്നാണ് ആരാധകർ പറയുന്നത്.\nമാലിന്യക്കൂമ്പാരത്തിൽനിന്നും പിറവിയെടുത്തത് വലിയൊരു പച്ചക്കറിത്തോട്ടം!


തട്ടുകടയിലെ തർക്കം, ബീഫ് തീര്‍ന്നെന്ന് അറിയിച്ചതോടെ ബഹളമുണ്ടാക്കി, പിന്നാലെ തോക്കുമായെത്തി വെടിവെച്ചു’: കടയുടമ - Live Kerala NewsLive Kerala News\nതട്ടുകടയിലെ തർക്കം, ബീഫ് തീര്‍ന്നെന്ന് അറിയിച്ചതോടെ ബഹളമുണ്ടാക്കി, പിന്നാലെ തോക്കുമായെത്തി വെടിവെച്ചു’: കടയുടമ\n27/3/2022 at 10:03 am\nഇടുക്കി: മൂലമറ്റത്തെ വെടിവെപ്പില് കലാശിച്ചതും ഒരാളുടെ ജീവനെടുത്തതും തട്ടുകടയിലുണ്ടായ തര്‍ക്കം. വെടിയുതിര്‍ത്ത ഫിലിപ്പ് മാർട്ടിനും സുഹൃത്തും കടയിലെത്തി ബഹളമുണ്ടാക്കിയെന്നും ബഹളം വയ്ക്കരുതെന്ന് കടയിലെ മറ്റുള്ളവര് ആവശ്യപ്പെട്ടതോടെ ഇയാള് പ്രകോപിതനായെന്നും തട്ടുകട ഉടമ സൗമ്യ പറഞ്ഞു.\n‘രാത്രി പത്തരയോടെ ബീഫ് ആവശ്യപ്പെട്ടാണ് മാര്‍ട്ടിന് കടയിലെത്തുന്നത്. എന്നാല് ഇത് തീര്‍ന്നെന്ന് അറിയിച്ചതോടെ ഇയാള് ബഹളമുണ്ടാക്കി. ഇത് കടയില് പാഴ്സല് വാങ്ങാനെത്തിയ യുവാക്കള് ചോദ്യംചെയ്തു. മാര്‍ട്ടിന് പിന്നാലെ വീട്ടില് പോയി തോക്കുമായെത്തി ഭീകരാന്തരീക്ഷം സൃഷ്ടിച്ചു.\nതോക്കുമായെത്തി തെറിവിളിയായിരുന്നു. വണ്ടി കുറെ തവണ കറക്കി. വെടിവെച്ചു. കടയിൽ നിന്ന് 200 മീറ്റർ മാറിയാണ് വെടിവെപ്പ് നടന്നത്. ഒരാള് കൊല്ലപ്പെട്ട വിവരം പിന്നീടാണ് അറിയുന്നതെന്നും സൗമ്യ പറഞ്ഞു.\nകീരിത്തോട് സ്വദേശി സനൽ സാബു ആണ് അക്രമത്തില് വെടിയേറ്റ് മരിച്ചത്. വെടിവെച്ച മൂലമറ്റം സ്വദേശി ഫിലിപ്പ് മാർട്ടിനെ പൊലീസ് കസ്റ്റഡിയിൽ എടുത്തു. തലയ്ക്ക് വെടിയേറ്റ മൂലമറ്റം സ്വദേശി പ്രദീപ് കോലഞ്ചേരി ആശുപത്രിയിൽ ഐസിയുവിലാണ്.\nഇയാളുടെ ആരോഗ്യ നില ഗുരുതരമായി തുടരുന്നതായി കോലഞ്ചേരി മെഡിക്കൽ കോളേജ് അധികൃതർ വ്യക്തമാക്കി. പ്രദീപ് വെന്റിലേറ്ററിൽ ഐസിയുവിലാണുള്ളത്. ശസ്ത്രക്രിയയിലൂടെ ശരീരത്തിൽ നിന്നും ഒരു വെടിയുണ്ട നീക്കം ചെയ്തു.\nനാടൻ തോക്കിൽ നിന്നുള്ള ചെറിയ വെടിയുണ്ടകളാണ് ശരീരത്തിലുള്ളത്. കൂടുതൽ വെടിയുണ്ടകൾ ഉണ്ടോയെന്ന് പരിശേോധിക്കുകയാണെന്നും അധികൃതർ വ്യക്തമാക്കി.


ആവശ്യത്തിന് അയഡിൻ | Infoclinic - The cure for ignorance is knowledge\nLife StyleMedicineParentingPreventive Medicineആരോഗ്യ അവബോധം\nതൊണ്ടയിൽ മുഴയുള്ള ഗർഭിണിയായ സ്ത്രീ സ്‌ക്രീനിൽ പ്രത്യക്ഷപ്പെടുന്നു. തുടർന്ന് അയഡൈസ്ട് ‘ നമക്ക് ‘ ( ഉപ്പ് ) ഉപയോഗിക്കേണ്ടതിന്റെ ആവശ്യകതയെപ്പറ്റി സംസാരിച്ചു് കൊണ്ട് ആരോഗ്യ പ്രവർത്തക കടന്നു വരുന്നു . മുൻപ് ദൂരദർശനിൽ സ്ഥിരമായി വന്നു കൊണ്ടിരുന്ന പരസ്യമാണ്. അയഡിൻ എന്ന പോഷകത്തിന്റെ പ്രാധാന്യം, അതിന്റെ കുറവ് കൊണ്ട് മനുഷ്യ ശരീരത്തിലുണ്ടാകുന്ന പ്രശ്നങ്ങൾ, ഗർഭിണികളിലും ഗർഭസ്ഥ ശിശുക്കളിലുമുള്ള അയഡിന്റെ പ്രാധാന്യം, അയഡിൻ അടങ്ങിയ ഭക്ഷ്യ സ്രോതസ്സുകൾ ഏതൊക്കെ, എന്നീ കാര്യങ്ങളെ പറ്റി ജനങ്ങളിൽ അവബോധം വളർത്തുക എന്നതാണ് ഇത്തരം പരസ്യങ്ങൾ കൊണ്ട് ഉദ്ദേശിക്കുന്നത്.\nപ്രകൃതിയിൽ കണ്ടു വരുന്ന ഒരു പോഷകധാതുവാണ് അയഡിൻ. 1811 ൽ ബർണാഡ് ക്യൂർട്ടോയ്‌സ് എന്ന ഫ്രഞ്ച് രസതന്ത്രജ്ഞനാണ് അയഡിൻ ആദ്യമായി കണ്ടെത്തുന്നത്. അയഡിൻ മൂലകം അടങ്ങിയിട്ടുള്ള ഉപ്പിനെയാണ് അയഡൈസ്ഡ് ഉപ്പ് എന്ന് പറയുന്നത്.\nനല്ല ആരോഗ്യത്തിനും, മനുഷ്യ ശരീരത്തിന്റെ കൃത്യമായ പ്രവർത്തനങ്ങൾക്കും പോഷകധാതുക്കളുടെ കൃത്യമായ അളവിലുള്ള ലഭ്യത അനിവാര്യമാണ്.\nപോഷകധാതുക്കളുടെ അപര്യാപതതയെ കുറിച്ചു പഠിക്കുമ്പോൾ, ഇന്ത്യൻ ജനതയിൽ പ്രധാനമായും കണ്ടു വരുന്ന കുറവ് ഇരുമ്പ് സത്തിന്റേതും, അയഡിന്റേതും, വിറ്റാമിൻ എ യുടേതുമാണ്. ഇന്ത്യയിലെ 235 ഓളം ജില്ലകളിൽ ഇന്നും സ്ഥിരമായി അയഡിൻ അപര്യാപ്തത കണ്ടു വരുന്നു എന്നാണ് കണക്കുകൾ സൂചിപ്പിക്കുന്നത്. ലോകത്തെ മൊത്തം നോക്കുകയാണെങ്കിൽ ഏതാണ്ട് ഒരു ബില്യണിൽ കൂടുതൽ ആൾക്കാരിൽ അയഡിന്റെ അപര്യാപ്തത കണ്ടു വരുന്നുണ്ട്. അയഡിന്റെ ആവശ്യകതയെ കുറിച്ചു അവബോധം വളർത്തുക എന്ന ലക്ഷ്യത്തോടെയാണ് എല്ലാ വർഷവും ഒക്ടോബര് 21 ലോക അയഡിൻ അപര്യാപ്തത ദിനമായി ആചരിക്കുന്നത്.\n♦ മനുഷ്യ ശരീരത്തിൻ്റെ പ്രവർത്തനങ്ങളിൽ അയഡിൻ പ്രധാന പങ്കു വഹിക്കുന്നു. തൈറോയ്ഡ് ഹോർമോണുകളുടെ ഉത്പാദനം, ഉപാപചയം എന്നിവയാണ് അവയിൽ പ്രധാനം. നമ്മുടെ ശരീരത്തിലെ രക്തത്തിൽ അയഡിന്റെ അളവ്5_ 10 മൈക്രോഗ്രാം /ഡെസിലിറ്റർ ആണ്. ഈ അളവ് നിലനിർത്തുവാൻ ദിവസവും 150 മുതൽ 200 മൈക്രോഗ്രാം വരെ ആവശ്യമാണ്. ഗർഭകാലം, മുലയൂട്ടൽ എന്നീ അവസരങ്ങളിൽ കൂടുതൽ അളവ് അയഡിൻ ആവശ്യമായി വരുന്നു. മൊത്തം അയഡിന്റെ തൊണ്ണൂറു ശതമാനവും നമുക്ക് ലഭിക്കുന്നത് കഴിക്കുന്ന ഭക്ഷണത്തിലൂടെയാണ്. പത്ത് ശതമാനം കുടിക്കുന്ന വെള്ളത്തിലൂടെയും.\n♦ അയഡൈസ്ഡ് ഉപ്പ്, കടൽ മത്സ്യങ്ങൾ, കടലോരത്ത് വളരുന്ന സസ്യങ്ങൾ, കടൽപ്പായലുകൾ എന്നിവയിലൊക്കെയാണ് അയഡിന്റെ അളവ് കൂടുതലായും കണ്ടു വരുന്നത്. ഇത് കൂടാതെ പാലിലും, ധാന്യങ്ങളിലും, മാംസ്യത്തിലും ചെറിയ അളവിൽ അയഡിൻ കണ്ടു വരുന്നു. ഒരു പ്രദേശത്തെ വെള്ളത്തിലെയും, മണ്ണിലേയും അയഡിന്റെ അളവ് അവിടുത്തെ ഭക്ഷണത്തിലെ അയഡിന്റെ അളവിനെയും സ്വാധീനിക്കാറുണ്ട്. പർവ്വത പ്രദേശങ്ങളിലും, ഇടക്കിടെ വെള്ളപ്പൊക്കം ഉണ്ടാകുന്ന പ്രദേശങ്ങളിലും താരതമ്യേന അയഡിന്റെ അളവ് കുറഞ്ഞ നിലയിൽ കാണപ്പെടുന്നു.\n♦ അയഡിൻ അപര്യാപ്തതയുടെ പ്രധാന പ്രശ്നങ്ങൾ:\nഇവയെ മൊത്തത്തിൽ അയഡിൻ ഡെഫിഷ്യൻസി ഡിസോർടെഴ്‌സ് ( iodine deficiency disorders ) എന്നു വിളിക്കുന്നു. പുരുഷന്മാരേക്കാൾ സ്ത്രീകളിലാണ് ഈ പ്രശനങ്ങൾ കൂടുതലായും കണ്ടു വരുന്നത്.\n✔അയോഡിൻ എന്ന വാക്കു കേൾക്കുമ്പോ തന്നെ മനസ്സിൽ ഓടിയെത്തുന്ന ഒരു ചിത്രമുണ്ട്. തൊണ്ടയുടെ കീഴ്ഭാഗത്തു വലിയ മുഴകൾ ഉള്ള ഒരു മധ്യവയസ്കയായ സ്ത്രീയുടെ. അയോഡിൻ എന്ന ധാതുവിന്റെ കുറവും ഈ മുഴയുമായി എന്ത് ബന്ധം എന്ന ചോദ്യം സ്വാഭാവികമാണ്. അതിനെക്കുറിച്ചാണ് ഇനി പറയാൻ പോകുന്നത്.\nതൈറോയിഡ് ഗ്രന്ഥി ഉണ്ടാക്കുന്ന ഹോർമോണുകളുടെ ഒരു പ്രധാന ഘടകം ആണ് അയോഡിൻ എന്ന് പറഞ്ഞുവല്ലോ. ഒരു കാര്യം പറയാൻ വിട്ടു. തൈറോയിഡ് ഗ്രന്ഥിയെ നിയന്ത്രിക്കുന്ന ഒരു യജമാനൻ ഉണ്ട് മേലെ. അദ്ദേഹം ഈയൊരാളെ മാത്രമല്ല മറ്റൊരുപാട് ഗ്രന്ഥികൾക്കു കൂടി യജമാനൻ ആണ്. കേട്ടുകാണും, കയ്യും കലാശവും കാട്ടി സംഗീത വിദ്വാന്മാരെ ആകെ ഒരു മനസ്സായി ഒരു കയ്യായി കോർക്കുന്നയാൾ. പിറ്റിയൂട്ടറി ഗ്ലാൻഡ് അഥവാ പീയൂഷ ഗ്രന്ഥി.\nഅയോഡിൻ കുറയുന്നത് കൊണ്ടോ, മറ്റു കാരണങ്ങൾ കൊണ്ടോ തൈറോയ്ഡ് ഗ്രന്ഥിയിൽ നിന്ന് പുറത്തേക്കു വരുന്ന ഹോർമോണിന്റെ അളവ് എത്ര എന്ന് ഇദ്ദേഹം കണിശമായി മണത്തറിയും. അങ്ങനെ അങ്ങ് കുറയാൻ വിടുമോ മൂപ്പർ. കയ്യിൽ ഒരു ചാട്ടവാറുമായി തൈറോയ്ഡ് ഗ്രന്ഥിയെ ഒരു അടിമയെപ്പോലെ അത്യധ്വാനം ചെയ്യിക്കും. തൈറോയിഡ് ഗ്രന്ഥി ഇത്തിരി കൂടി വലിപ്പം വെക്കാൻ വേണ്ട ചില ഘടകങ്ങൾ ഇങ്ങേരു ഉണ്ടാക്കും. ഈ നിർബന്ധത്തിനു വഴങ്ങി ആണ്, നമ്മൾ കാണുന്ന വിധത്തിൽ തൈറോയിഡ് ഗ്രന്ഥി വളർന്നു മുഴകൾ അഥവാ ഗോയിറ്റർ ആയി മാറുന്നത്.\nഈ വളർച്ച ഒക്കെ ഉണ്ടായിട്ടെന്ത് കാര്യം.\nഹോർമോണുകൾ ഉണ്ടാക്കാൻ വേണ്ട അയോഡിൻ കുറവുള്ളപ്പോ ഇത് കൊണ്ടൊന്നും ഫലം കാണില്ല. തൈറോയ്ഡ് ഗ്രന്ഥി വീർത്തും,\nഹോർമോൺ ലെവൽ കുറഞ്ഞു തന്നെ ഇരിക്കും. അങ്ങനെ ഹൈപ്പോതൈറോയ്ഡിസത്തിനു കാരണമാകുന്നു.\n✔ഗർഭം ധരിക്കാൻ ബുദ്ധിമുട്ടുണ്ടാവുക\n✔അബോർഷൻ സാധ്യതകൾ വർധിക്കുക\n✔ഗർഭാവസ്ഥയിൽ തന്നെ കുഞ്ഞുങ്ങൾ മരിക്കുക എന്നിങ്ങനെ പല സങ്കീർണതകൾക്കും വഴിയൊരുക്കുന്നു.\n✔ക്രെറ്റനിസം ( cretinism ) _ ശാരീരികവും മാനസികവുമായ വളർച്ചക്കുറവ്\n✔ബധിരതയ്ക്കുള്ള ഉയർന്ന സാധ്യത\n✔തലച്ചോറിനേയും, നാഡീവ്യവസ്ഥയെയും ബാധിക്കുന്ന മറ്റു തകരാറുകൾ\n✔പാചകത്തിനു അയഡൈസ്ഡ് ഉപ്പ് ഉപയോഗിക്കുക\n✔കടൽജന്യ ഭക്ഷ്യ വസ്തുക്കൾ ഭക്ഷണത്തിൽ ഉൾപ്പെടുത്തുക\n✔പാൽ, ധാന്യം, മാസ്യം എന്നിവ ഉൾക്കൊള്ളുന്ന ഭക്ഷണരീതി പിന്തുടരുക\nകൂടിയ അളവിൽ അയഡിൻ അപര്യാപ്തതയും , ക്രെറ്റനിസവും ഒക്കെ കണ്ടു വരുന്ന മേഖലകളിൽ അയഡിൻ ഇഞ്ചക്ഷനുകൾ, അയഡിൻ എണ്ണകൾ എന്നിവയുടെ ഉപയോഗം എങ്ങനെ കൂടുതൽ ഫലപ്രദമാക്കാം എന്ന വിഷയത്തിൽ പഠനങ്ങൾ നടന്നു കൊണ്ടിരിക്കുന്നുണ്ട്.


ഹിജ്‌റയെ വരവേല്‍ക്കാം – Islam Padasala\nഹിജ്‌റയുടെ ഗുണപാഠങ്ങളില് ഏറ്റവും ശ്രദ്ധേയമായത് പ്രവാചന് തിരുമേനിയുടെ ആസുത്രണ മികവായിരുന്നു. തിരുമേനി (സ) ഹിജ്‌റക്കുമുമ്പുതന്നെ പലായനത്തിനും, മദീനയിലെത്തിയാലുടന് ഒരു രാഷ്ട്രം സ്ഥാപിക്കുന്നതിനും സൂക്ഷ്മമായി ആസൂത്രണം നടത്തിയിരുന്നു. അല്ലാഹുവിന്റെ മാര്‍ഗ്ഗത്തിലേക്കുള്ള പ്രബോധനം പൂര്‍ണ്ണതയിലെത്തിക്കാന് വരാനിരിക്കുന്ന ഒരു വര്‍ഷത്തേക്കുള്ള പദ്ധതി പ്രവാചകന് (സ) ആവിഷ്‌കരിച്ചു. ഒരു വ്യക്തിയെയോ കുടുംബത്തേയോ ഗോത്രത്തേയോ മാത്രമല്ല, സ്ഥലകാലങ്ങള്‍ക്കപ്പുറമുള്ള സമൂഹങ്ങളിലേക്കും രാജ്യങ്ങളിലേക്കും ഈ ദൗത്യം വ്യാപിക്കുകയെന്നതായിരുന്നു അദ്ദേഹത്തിന്റെ ലക്ഷ്യം.\nഇസ് ലാമിക പ്രബോധനമെന്ന ദൗത്യനിര്‍വഹണത്തില് മുസ്ലിംകള്‍ക്ക്, ഭാവി മുന്നില് കണ്ടുകൊണ്ടുള്ള പ്രവാചകന്റെ ഇത്തരം പദ്ധതികളില് തീര്‍ച്ചയായും മാതൃകയുണ്ട്. മുസ്ലിംകള് ഒരു രാജ്യത്തിനോ സമൂഹത്തിനോ വേണ്ടി മുഴുനീള പദ്ധതികള് ആവിഷ്‌കരിക്കണമെന്നല്ല പറയുന്നത്, മറിച്ച് അവന്റ കുടുംബത്തിനും സ്വന്തത്തിനും വേണ്ടിയെങ്കിലും ചില പദ്ധതികള് ആസൂത്രണം ചെയ്‌തേ പറ്റൂ.\nഎല്ലാ ദിവസവും എല്ലാ മണിക്കൂറിലും നിമിഷങ്ങളിലും നാം നമ്മോട് തന്നെ ചോദിക്കേണ്ട ഒരു ഒരു ചോദ്യമിതാണ്:\nഎന്താണ് നാം ചെയ്തുകൊണ്ടിരിക്കുന്നത് ? ഈ വര്‍ഷം നാം എന്ത് ചെയ്തു ? കഴിഞ്ഞ മാസം എങ്ങനെയാണ് വിനിയോഗിച്ചത് ? വരുന്ന വര്‍ഷം നാം എന്തു ചെയ്യണം?\nചില ആളുകള്‍ക്ക് അവര് ചെയ്ത നന്മകളില് ആനന്ദിക്കുന്നാണ്ടാവാം. എന്നാല് അധികം ആളുകള്‍ക്കും അതിന് കഴിയുമോ ? നന്മകള് ചെയ്യാന് കഴിയുമായിരുന്ന, നേട്ടങ്ങള് എത്തിപ്പിടിക്കാന് കഴിയുമായിരുന്ന ഉത്തരവാദിത്വങ്ങള് നിര്‍വഹിക്കാന് സാധിക്കുമായിരുന്ന ആ നഷ്ടപ്പെട്ട അവസരങ്ങളില് ഖേദിക്കുന്നവരായിരിക്കും അധിക പേരും .\nപുതുവര്‍ഷത്തെ വരവേല്‍ക്കുന്നവരില് അധിക പേരും, വരുവര്‍ഷത്തെയും എങ്ങനെ ഭൗതികവും സാമ്പത്തികവുമായ നേട്ടങ്ങള്‍ക്ക് വേണ്ടി വിനിയോഗിക്കാമെന്ന ചിന്തയിലായിരിക്കും. എന്നാല് ഒരു മുസ് ലിമിനെ സംബന്ധിച്ചിടത്തോളം ആത്മസംസ്‌കരണമാണ് പ്രഥമ പരിഗണനീയം. അതിനാല് തന്നെ, അവന് ആസൂത്രണം തുടങ്ങേണ്ടത് സ്വന്തത്തില് നിന്ന് തന്നെയാണ്.\nഅല്ലാഹുവുമായുള്ള എന്റെ ഇപ്പോഴത്തെ ബന്ധമെങ്ങനെ, കഴിഞ്ഞ നാളുകളില് എങ്ങനെയായിരുന്നു, ഈയവസ്ഥയില് തുടര്‍ന്നു പോകണമെന്നാണോ അതല്ല, ഇനിയും കൂടുതല് അല്ലാഹുവുലേക്ക് അടുക്കണമെന്നാണോ താന് ആഗ്രഹിക്കുന്നത് എന്നൊക്കെ വിശ്വാസി ആദ്യം ആലോചിക്കണം.\nഅല്ലാഹുമായുള്ള ബന്ധം സുദൃഢമാക്കാനാണ് തീരുമാനമെങ്കില് പരിശുദ്ധ ഖുര്‍ആനുമായി ഹൃദയബന്ധം സ്ഥാപിക്കുകയാണ് പ്രാഥമികമായി വേണ്ടത്. ഒപ്പം, രാത്രി നമസ്‌കാരവും തഹജ്ജുദും ദിക്‌റുകളും അധികരിപ്പിക്കണം. ജമാഅത്ത് നമസ്‌കാരങ്ങളില് നിഷ്ഠ പുലര്‍ത്തുകയും സുന്നത്ത് നമസ്‌കാരങ്ങള് നിലനിര്‍ത്തുകയും വേണം. സര്‍വ്വോപരി പാപമോചനത്തിന് വേണ്ടി പ്രാര്‍ത്ഥിച്ചു കൊണ്ടിരിക്കുകയും ചെയ്യണം.\nമുസ്ലിംകള് എല്ലാവരും സാങ്കേതിമായി വിദ്യാര്‍ത്ഥികളല്ല. എന്നാല് എല്ലാ മുസ്ലിംകളും മരണം വരെ വിദ്യാര്‍ത്ഥികളായിരിക്കണം. അറിവിന്റെ വൃത്തം വലുതാക്കാനുള്ള ദൃഢനശ്ചയം ഓരോ പുതുവര്‍ഷത്തിലും നമുക്കുണ്ടാവണം.\nസാംസ്‌കാരിക ഔന്നത്യം വൈജ്ഞാനിക മേഖലയേക്കാള് വിശാലമാണ്. ഇസ് ലാമിക സംസ്‌കാരത്തിന്റെ എല്ലാ ഗുണഗണങ്ങളും ജീവിതത്തിന്റെ മുഴു മേഖലകളിലും കാത്തു സൂക്ഷിക്കലാണ് സാംസ്‌കാരിക ഔന്നത്യം. ആധുനികത കൊണ്ടുവന്ന മിക്ക സംസ്‌കാരങ്ങളും ഇസ് ലാമിക മൂല്യങ്ങളുടെ കടക്കല് കത്തിവെക്കുന്നവയാണ്. അതിനെ തിരിച്ചറിയാന് കഴിയുമാറ് ഇസ് ലാമിക സംസ്‌കാരത്തെ കുറിച്ച് അവബോധമുണ്ടായിരിക്കണം ഒരു മുസ് ലിമിന്.\nആരോഗ്യ- സാമ്പത്തിക മേഖല\nആരോഗ്യ സംരക്ഷണ രംഗത്ത് ഇസ്ലാം നിരവധി നിര്‍ദേശങ്ങള് നല്‍കിയിട്ടുള്ളത്. മനുഷ്യന്റെ ആത്മീയവും ഭൗതികവുമായ ഉന്നമനത്തിന് ആരോഗ്യ സംരക്ഷണം അനിവാര്യമാണ്. അനാരോഗ്യ ചുറ്റുപാടുകളില് നിന്ന് എല്ലായ്‌പ്പോഴും അകലം പാലിക്കണം ഒരു വിശ്വാസി.\nസാമ്പത്തിക രംഗത്തും ഇസ്ലാം അച്ചടക്കം പഠിപ്പിക്കുന്നുണ്ട്. ഇസ് ലാമിന്റെ അത്തരം നിര്‍ദേശങ്ങളെ പഠിച്ച് വരുന്ന വര്‍ഷം സാമ്പത്തിക രംഗത്തും ഒരു മാറ്റത്തിന് നാം തയാറാവണം.\nധാരാളം സമ്പത്തുണ്ടാവുക എന്നത് ഒരിക്കലും ജീവിതവിരക്തി(സുഹ്ദ്)ക്ക് എതിരല്ല. ദുന്‍യാവില് നേടാനാവുന്നതൊക്കെ നാം കരസ്ഥമാക്കണം. റസൂല് (സ) പറഞ്ഞല്ലോ: ‘നല്ല സമ്പത്ത് നല്ല മനുഷ്യര്‍ക്കുള്ളതാണ്’. എന്നാല് ദുന്‍യാവ് നമ്മുടെ ഹൃദയത്തില് കയറിക്കൂടരുത്.\nഎല്ലാ ആസൂത്രണത്തിന് പിന്നിലും അല്ലാഹുവിലുള്ള ഭരമേല്‍പ്പിക്കല് വിശ്വാസിയുടെ ബാധ്യതയാണ്. കാര്യങ്ങളുടെ പര്യവസാനം അവന്റെ അടുക്കലാണ്. മനുഷ്യന് അവന്റെ കഴിവനുസരിച്ച് പരിശ്രമിക്കുകയും നന്മകള് ഉണ്ടാകാന് അല്ലാഹുവില് ഭരമേല്‍പ്പിക്കുകയും ചെയ്യുക. വരുന്ന വര്‍ഷം ആത്മീയമായും ഭൗതികമായും ഉയര്‍ച്ചയുടെ വര്‍ഷമാക്കുവാന് സര്‍വ്വ ശക്തന് അനുഗ്രഹിക്കട്ടെ. ആമീന്


എടിഎം യന്ത്രത്തില് എലിയുടെ സര്‍ജിക്കല് സ്‌ട്രൈക്ക്: കരണ്ട് തിന്നത് 12.38 ലക്ഷം രൂപയുടെ നോട്ടുകള്\n19 Jun 2018 7:34 AM GMT\nഎടിഎം യന്ത്രത്തില് കടന്നുകൂടിയ എലി കരണ്ട് തിന്നത് 12.38 ലക്ഷം രൂപയുടെ നോട്ടുകള്. അസാമിലെ ടിന്‍സൂക്കിയ ജില്ലയിലെ ലായ്പുലിയിലുള്ള സ്റ്റേറ്റ് ബാങ്ക് ഓഫ് ഇന്ത്യയുടെ എടിഎമ്മില് കടന്നു കൂടിയ എലിയാണ് അപ്രതീക്ഷിത സര്‍ജ്ജിക്കല് സ്‌ട്രൈക്ക് നടത്തിയത്. യന്ത്രം തകരാറിലായതിനെ തുടര്‍ന്ന് കഴിഞ്ഞയാഴ്ച അധികൃതര് പരിശോധിച്ചപ്പോഴാണ് നശിപ്പിക്കപ്പെട്ട രീതിയില് നോട്ടുകള് കണ്ടെത്തിയത്.\nഅഞ്ഞൂറ് രൂപയുടെയും രണ്ടായിരം രൂപയുടെയും നോട്ടുകളാണ് എലി കരണ്ടത്. മെയ് 19നാണ് ഒരു സ്വകാര്യ കമ്പനി എടിഎമ്മില് പണം നിക്ഷേപിച്ചത്. പിറ്റേ ദിവസം തന്നെ യന്ത്രം കേടാകുകയും ചെയ്തു. ജൂണ് 11നാണ് അധികൃതര് ഇത് നന്നാക്കാനെത്തിയത്. ഇതിനായി എടിഎം തുറന്നു പരിശോധിച്ചപ്പോഴാണ് എലി കരണ്ട നോട്ടുകള് കണ്ടെത്തിയത്. ഇരുപത് ദിവസത്തോളം അടഞ്ഞു കിടന്ന എടിഎം യന്ത്രത്തില് ഒരു എലി കടന്നു കൂടുകയും തന്റെ പണി നടത്തുകയുമായിരുന്നു.\nഗുവഹത്തി ആസ്ഥാനമാക്കിയുള്ള എഫ്‌ഐഎസ്: ഗ്ലോബല് ബിസിനസ് സൊല്യൂഷന്‍സ് എന്ന കമ്പനി 29 ലക്ഷം രൂപയാണ് യന്ത്രത്തില് നിക്ഷേപിച്ചത്. 17 ലക്ഷത്തോളം രൂപയുടെ നോട്ടുകള് വീണ്ടെടുക്കാന് സാധിച്ചിട്ടുണ്ട്. അതേസമയം സംഭവത്തില് ദുരൂഹതയുണ്ടെന്നാണ് ചിലര് ചൂണ്ടിക്കാട്ടുന്നത്. ഇരുപത് ദിവസത്തോളം യന്ത്രം നന്നാക്കാന് ആരും വരാതിരുന്നതിലാണ് ജനങ്ങള്‍ക്ക് സംശയം. ടിന്‍സുക്കിയ പോലീസ് കേസെടുത്ത് അന്വേഷണം ആരംഭിച്ചു. എടിഎമ്മിലെ എലി കരണ്ട നോട്ടുകെട്ടുകളുടെ ചിത്രം കഴിഞ്ഞ ദിവസം സോഷ്യല് മീഡിയ വഴി പ്രചരിച്ചിരുന്നു.\nATMMachine Laipuli mice SBIATM StateBankOfIndia Tinsukia